
Director di SVb 
sr. Edwin Jacobs 

Prome cu bin cu 
pensioen adelanta 
mester defini e 
problema pa 
atende cu ne 

Lesa A2 



Caso 

labamento di 
mas cu 46 
miyon 
dilanti hues 

Lesa A6 



Mama a saca su 
yiu muhe hunto cu 
su baby recien naci 
for di cas 

SAN NICOLAS - Diahuebs anochi polis di San 
Nicolas a bay na Pastoorhendrikstraat pa un 
problema di famia. 

Na nan yegada nan a wordo informa cu un mama no 
kier su yiu muhe y su baby recien naci mas den cas. 
E problema a bira mas grandi na momento cu nan 
a acudi cerca tata di baby pero tampoco e kier keda 
cu nan. Finalmente, e mama di baby a acudi cerca su 
wela na Santa Cruz kende si a duna su nieta e apoyo 
cu e tabata tin mester. Polis a pone instancianan com- 
petente na altura di e caso aki. 



Dama Chines perdi haya 
na San Nicolas 


Diahuebs atardi e dama 
Chines cu tabata perdi 
desde diadomingo ultimo 
a wordo localisa pa un pa- 
truya na parada di Bus na 
San Nicolas. 

Polis a informa cu e dama 
tabata scondi den un mondi 
y tabata tin hopi dianan sin 
come y sin bebe. Segun e 
dama, esaki a sosode pa mo- 
tibo cu e tabata tin hopi prob- 
lema cu su pareha y p’esey el a 
huy. Segun polis, esaki no ta- 
bata e prome biaha cu e dama 
a wordo maltrata pa su pareha. 



Motociclista a resulta herida 



Diabierna den careda di 2’or di 
atardi riba e caminda patras di 
Pos Chikito a sucede un acciden- 
te entre un auto y un quadracer. 

Polis a yega na e sitio y a wordo in- 
forma cu un Kia Rio cu tabata bay- 
endo pabou a dal contra un quadracer 
na momento cu e auto a bay lora y e 
quadracer a pasa na su banda robes. E 
motociclista a resulta herida. Ambu- 
lance a presenta na e sitio y personal 
medico a trata e victima y a transporte 
pa hospital. 




Cuminsando cu 4 florin, bo por gana e suma grandi aki 



285.000 


Obtenibel na tualkier rebendedo di Lotto, 


iorleo ta owe noehi 

Pronostico di tempo 


Tempo: 

Levemente nubia y seco. 

Temperatura maximo 34 
grado Celsius y temperatura 
minimo 28 grado Celsius. 

Solo ta sali 06:30 am y ta baha 
06:20 pm. 

Biento: 


For di direccion oost y 
modera te fresco; forsa 4 
te 5 ( 20 te 35 km/ora, 11 
te 19 nudo). Ocasionalmente 
rafaga te fuerte; forsa 6 te 7 
( 39 te 54 km/ora, 21 te 29 
nudo ). 

Situacion general: 

Pa e siguiente 24 te 48 


oranan e shelo lo ta 
levemente nubia y no ta 
anticipa awasero significante. 
E biento ta keda fresco te 
fuerte pa e fin di siman. 

Condicion di lama: 

Olanan di lama lo ta di 
direccion oost cu haltura di 4 
te 6 pia. 


Temperatura di superficie 
di lama 29 grado Celsius. 
Prospecto di tempo 
pa e fin di siman y 
comienso di e otro siman: 
Levemente nubia y seco. 
Biento ta keda fresco te 
fuerte. 

Temperatura lo fluctua riba 
normal.Q 


Director di Banco di Seguro Social (SVb) sr. Edwin Jacobs 

Prome cu bin cu pensioen adelanta mester 
defini eproblema pa atende cun’e 



ORANJESTAD - Encu- 
anto e proposicion di un 
fraccion di parlamento 
pa introduci un sistema 
di pensioen adelanta, di- 
rector di Banco di Seguro 
Social (SVb) sr. Edwin 
Jacobs, a indica cu si e 
proposicion aki a wordo 
inspira pa e sistema di 
transicion di Corsou, mes- 
ter tene na cuenta cu e ta- 
bata pa un grupo limita. 

E ta kere cu prome cu nos 
ta bin eventualmente cu un 
sistema asina, nos mester 
defmi bon kico ta e prob- 
lema y kisas bin bek cu un ley 
manera e “nood onderhoud 
voorziening”. 

Sr. Jacobs a declara cu na mo- 
mento cu e problema ta debi- 
damente defmi seguramente 
nos lo yega na un instrumen- 
to mas adecua sin cu bo tin cu 
crea algo cu bo no sa ki efecto 
e lo por tin riba AOV 
Kiermen mester defini si e 


AOV ta e instrumento adecua 
pa atende cu e problema cu a 
wordo defmi; of kisas bin cu 
otro instrumento cu ya caba 
nos tabatin den pasado dor di 
e ley di prevencion di necesi- 
dadnan di hende grandi. 

Pensioen corta 
E1 a indica cu bin cu un pen- 
sioen adelanta asina den prin- 
cipio, bo ta aplica sancion. 
Kiermen e persona lo haya 
un pensioen corta pa resto di 
su bida. Aunke e ta consci- 
ente cu generalmente e ten- 
dencia cu e persona ta prefera 
di tuma un suma awor, aunke 
den termino largo no ta den 
su beneficio, ya cu semper e 
pensamento ta: “Mi no sa si 
mi ta biba...” Segun sr. Jacobs 
e persona tin e tendencia di 
wak tur esunnan cu a bay 
caba; pero no tur esunnan cu 
ta na bida y cu ta disfruta di 
un pensioen completo. 

E filosofia tras e asunto di 
pensioen y di entrada ta esun 
di trata di protege e persona 
di decisionnan cu bo sa cu e 
no ta bon ekipa pa tuma. Mi- 
rando e proposicion cu a bin 
riba mesa loke si ta bira un 
reto ta: E sistema di un pen- 
sioen adelanta y corta; y ora 
cu e persona ta yega na edad 
di pensioen e ta haya un pen- 
sioen completo. “E ecuasion 


ey bo no ta sac’e”, asina el a 
declara na Bon Dia Aruba. 

E ta agrega cu esaki tin di 
haber tambe cu e expectativa 
di bida ora cu nos ta yega na 
cierto edad avansa. P’esey 
den tur sistema di pensioen, 
pensioen adelanta ta bay cu 
reduccion pa semper, el a 
afirma. Sr. Jacobs no ta des- 
carta cu e por, pero esaki ta 
nifica cu den e caso aki ta 
wordo beneficia hende cu 
ta bay haya mas cu locual e 
sistema ta pone pa haya. 

E punto ta cu eventualmente 
e no ta bira algo sostenibel, 
ya cu dificilmente bo no por 
duna tur hende mesun cos. 

Defini e problema 
Pero un punto cu e ta con- 
sidera importante pa tene 
cuenta den henter e debate 
aki y intercambio di opinion 
rond e posibilidad di un pen- 
sioen adelanta ta: E no por 
mira ki problema ta wordo 
defmi cu nos tin cu atende 
cu e introduccion di un pen- 
sioen adelanta. 

Pues e ta indica cu si e prob- 
lema ta si den e poblacion di 
edad entre 60 y edad di pen- 
sioen cu a bira 65 aña, tin un 
grupo di persona cu no tin 
entrada. Si esey ta e prob- 
lema cu eventualmente lo 
kier atende cu un pensioen 


adelanta, e pregunta lo ta: si 
e AOV ta e instrumento di 
maneho adecua pa atende e 
asunto aki? 

Dunando un posibel contesta 
na e pregunta aki, sr. Jacobs a 
indica cu por ta nos por re- 
flexiona riba crea un otro in- 
strumento cu lo por provee 
e entrada ey na e persona. E 
ta pensa pa ehempel riba ta 
wordo yama un “prueba di 
medio”. Si e intencion ta di 
yuda un grupo di persona cu 
entre 60 y edad di pensioen 
actualmente no tin niun tipo 
di entrada, lo ta bon pa pensa 
eventualmente den un forma 
di onderstand apart. 
Igualmente el a indica cu un 
tempo na Aruba nos tabatin 
loke ta wordo yama “nood 
onderhoud voorziening” cu 
tabata un ley existente prome 
cu AOV a drenta na vigor. Sr. 
Jacobs a trece dilanti cu ora e 
ley di pensioen cu a aumenta 
edad di pensioen na 65 aña, 
e ley di “nood onderhoud 
voorziening” a keda conta. 
Ta asina cu esnan entre 60 cu 
65 aña por haya un yudansa 
a base di e ley ey. Pero e ley 
tambe ta duna instrumento 
pa determina si berdadera- 
mente e persona no tin en- 
trada y e no tin propiedad cu 
ta produci entrada p’e.Q 


Celebracion special den 
Parlamento Hulandes 

ORANJESTAD - Ayera Ridderzaal di Parla- 
mento Hulandes tabata escenario di un sesion 
special di Eerste y Tweede Kamer den cuadro 
di 200 aña di celebracion di Reino Hulandes. 

Ta asina cu ayera dos siglo pasa, tanto Eerste como 
Tweede Kamer a reuni pa prome biaha den e me- 
sun sitio aki, esta Ridderzaal. E echo aki a marca e 
inicio di e sistema di dos camara den Parlamento 
Hulandes. 

Den e acto aki tabata presente Su Mahestad Rey 
Willem-Alexander. Riba e potret aki nos mira 
Presidente di Parlamento di Aruba, drs. Marisol 
Lopez-Tromp hunto cu su demas colega di Reino 
Hulandes. □ 

Convencion mañan, 18 di october 

FPNM: Lo keda conscientisa pasobra casonan di termento ta serio 



ORANJESTAD - E tema 
di termento ta algo serio 
rond mundo y na Aruba 
esaki tambe ta e caso den 
nos muchanan pa cual aki 
Natasha Gilkes di Funda- 
cion Pa Nos Muchanan a 
splica mas di un evento 
special cu lo bay tuma luga 
dia 18 di October, esaki ta 
diadomingo awo y ta tuma 
luga den Renaissance con- 
vention Center. E conven- 
cion aki ta pa personanan 
cu ta 18 aña bay ariba. 

“E evento lo ta di 9or di 
mainta pa 4or y mey di atardi. 
Portanan ta habri desde 8or di 
mainta y prijs ta solamente 35 
florin pa persona. Carchinan 
ta obtenibel na Fundacion pa 
nos Muchanan situa na Cu- 
mana 2. Esaki ta inclui un 
lunch extenso. Tambe dife- 
rente informacion di dife- 
rente orador y tambe ta haya 
diferente buki y informacion, 
tipnan valioso, cual por sigui 
uza te hasta despues di e Anti 


Bullying Convencion. 

Programa 

Parti mainta lo bay tin dife- 
rente orador cu lo bay duna 
informacion riba entre otro: 
termento, e efectonan social 


emocional cu esaki ta causa, 
informacion tocante dicon 
un mucha ta ter, cyberbul- 
lying, sexting y netiquette y 
efectonan di esaki. 

Merdia tin lunch y despues 


di esey ta ofrece 4 diferente 
tayer cual publico por scoge 
for di dje. Tin un tayer cu ta 
dedica riba e persona cu ta ter 
y e victima, pues kico pa haci. 
Durante e tayer aki por haya 


diferente informacion con 
pa bay om cu esaki y con por 
yuda e victima di termento, 
pero tambe e tentado. Tambe 
tin otro tayer caminda ta siña 
e mucha con pa defende su 
mes si a caso e ta wordo ter. 
Pero tambe ta conta pa e gru- 
po cu hopi biaha tin e poder 
pa haci algo tocante di ter- 
mento. 

Mas tayer cu tin ta tocante 
cyberbullying, unda cu e 
orador ta bay duna hopi in- 
formacion tocante kico ta e 
efectonan di cyberbullying y 
con por siña nos hobennan 
pa bay om cu internet na un 
manera consciente. Hopi bi- 
aha esey ta pone cu termento 
por tuma luga of continua via 
internet, segun Sra. Gilkes. 

E1 a sigui bisa cu hopi biaha 
termento ta tuma luga na scol 
sea e ta den cura of den klas. 
E ora e orador ta bay duna 
informacion na e publico to- 
cante kico por haci, si acaso 
termento ta tuma luga na 
scol.Q 


ATHA: (( hardcopy ta keda cu e toke special” 

Carchinan di Pasco reparti na scolnan meta pa yega 115 mil florin 



ORANJESTAD - E siman 
aki tur carchi di Pasco 
di Asociacion Trabao 
di Hubentud na Aruba 
(ATHA) a sali bay na scol 
mirando cu ya nos ta na 
final di aña 2015 pa cual 
aki Ricky Hoek, director 
ta splica. 

E tema pa e aña aki ta Aruba 
su bunitesa, crea pa sostene 
futuro di nos hubentud. 
“Manera ta tradicion for di 
1964, esaki pa di 51 biaha, 
ATHA ta bin cu su proyecto 
anual su campaña di Carchi 


di Pasco. E aña aki tin pin- 
turanan exclusivo y bunita, 
pinta pa e pintor Arubiano 
y hoben, Armando Goedge- 
drag. Dia prome di october 
ultimo a haci e start oficial- 
mente di e proyecto aki, ca- 
minda cu a haci un bishita 
cerca Sr. Gobernador den 
Fort Zoutman caminda cu 
hunto cu e tres scolnan ga- 
nado a presenta Sr. Gober- 
nador e pintura y e prome 
pedidonan pa aña 2015. Sigur 
tabata un honor pa nos atrobe 
pa tin Sr. Gobernador cerca 
ATHA, como cu e ta protec- 


tor di ATHA y tambe pa e 
muchanan di scol ora nan haci 
un bishita cerca gobernador y 
tambe puntre di su experien- 
cianan como maestro di scol, 
como gobernador y tambe di 
e bunita proyecto aki cu tur 
aña e ta sostene.” 

E hobennan cu a participa na 
e proyecto tabata sumamente 
contento y tambe tabata en- 
tusiasma pasobra nan por a 
mira di cerca y sa un tiki mas 
con e pinturanan a wordo 
crea. Con e proceso di e cam- 
paña aki ta y kico ta haci cu e 
fondonan, Sr. Hoek a splica. 


Benta y meta 

Dia 12 di october ATHA a 
hiba tur e envelop na e scol- 
nan basico di Aruba caminda 
benta oficial a cuminsa. Ta 
conta riba un total di casi 3000 
hoben, mucha, alumnonan di 
scol basico y secundario cu lo 
yuda bende e carchinan aki. 

E meta pa e aña aki ta pa yega 
115 mil florin. Esey ta nifica 
cu si tur hoben, tur mucha 
bende por lo menos 3 pro- 
ducto, un Carchi di Pasco, 
un set di Carchi di Pasco, 
un set di Carchi di Aruba y 
un producto di Pasco cu ta 
un angelito bunita cu luznan 
LED. Si nan bende 30 florin, 
ta yega sigur na e meta cu tin 
pa cera e 115 mil florin aki. 
“Cu e 115 mil florin mester 
bisa cu e fondonan ta bay pa 
miembronan, pa hubentud di 
Aruba, pa duna curso, train- 
ing y tambe engrandece e 
calidad di bida y conocemen- 
to di e hubentud.” Segun Sr. 
Hoek manera menciona den 
un entrevista anterior, locual 
cu ta defmi e placa cu ATHA 
ta yuda su miembronan cun’e 
ta e benta di e Carchinan di 
Pasco aki. 

Ta p’esey e suma cu ricibi 
ta wordo parti pa 50 miem- 
bronan y tin un cantidad di 
suma cu tur luna of casi tur 
luna miembronan por haci 
un peticion pa un subsidio. 


P’esey kier pidi comunidad 
henter pa tur e muchanan 
di scol, cual ta gradici di an- 
temano tambe, specialmente 
na e scolnan cu ta contribui 
tur aña, pa haci nan esfuerso 
pa bende e carchinan aki. 

“E fondo aki cu ta ricibi pa 
medio di e carchinan ta yuda 
tambe e futuro di nos huben- 
tud, manera cu e tema ta 
bisa.” 

Opcion digital 

“Mester bisa cu hopi biaha ta 
haya e comentario of feed- 
back dicon no ta bay digital 
cu e carchinan. Ta trahando 
riba nan nos tin algun aña 
ta trahando pa e proceso pa 
yega asina leu pa digitalisa e 
carchinan. Pero tambe kier 
enfoca cu semper e carchi- 
nan hardcopy, (pues ora cu 
bo haya e carchinan na cas), 
e toke personal ta keda hopi 
bunita, principalmente den 
temporada di Pasco, caminda 
cu ta bisa cu ta pone extra 
atencion na nos sernan keri, 
famia, amistadnan, tanto lo- 
cal y den exterior. E carchi- 
nan tin cu bisa cu hopi di 
nan ta wordo cumpra tanto 
pa hendenan local y manda 
pa famianan den exterior, of 
companianan tambe cu ta 
cumpra Carchi y ta manda 
esakinan pa clientenan tanto 
local y internacional Sr. Hoek 
a termina bisando. □ 

300 cliente di onderstand ta costa 3 miyon 
300 coordinador ta costa 30 miyon! 

Cu atencion nos a sigui e noticia di parti di ministro encarga cu Asunto Social, Hubentud y Labor, 
unda e ta anuncia di a logra haya algo mas di 300 cliente di onderstand integra den mercado laboral 
bek. 

Por cierto esaki merece un pabien, ya cu e ministro corectamente a comprende cu ta su tarea, y 
di cualkier cu yega na e puesto ey, pa tene e gastonan di onderstand mas abao posibel. Cu nos ta 
corda den pasado no ta tur ministro encarga cu e cartera aki por bisa esey, y di e banda ey mester 
elogia trabao di e ministro. 

Den esaki no mester wak e aspecto fmanciero so, sino tambe e hecho cu esaki ta contribui na yuda 
un persona bay den un situacion mas beneficioso, unda e mes por atende e necesidadnan di su mes 
y su eventual famia cu su mes esfuerso pa bay dilanti traves di trabao paga, y esaki ta contribui na 
un situacion social mas stabiel. 


Pero e noticia aki ta yama nos atencion pa otro motibo tambe. E ministro concerni a anuncia 
tambe cu e esfuerso aki lo haci un diferencia di tres (3) miyon den caha di gobierno, loke riba su 
mes tambe ta bon noticia. Pero, con pa relaciona e logro aki cu e operacion fmanciero en general 
di gobierno, sigur si nos sa cu mester tuma luga un cortamento basta severo den gasto pa aña 
2016 pa logra e metanan estableci pa gobierno mes. Obhetivo ta di yega na 2016 na un deficit 
presupuestario di solamente 2% di GDP, loke ta mas o menos 100 miyon (depende di e calculo di 
gobierno o di CAFT). 

Keto bay ta existi e situacion unda cu e oficinanan di e ministernan ta empleando demasiado 
hende (bon paga) unda gobierno mes ta bisa cu nan ta mas o menos 365 persona, cu pa 2016 ta 
consumi un total di mas di 38 miyon florin. Esaki ta cuadra cu e cifra general cu na 2014 e ministro 
di Financia di e tempo ey, Juan David Yrausquin, mes tabata maneha, di un suma di 100.000 mil 
florin pa cada puesto cu gobierno ta fmancia, cu e tempo ey tabata practicamente 7000 puesto, 
entre ambtenaar y sector subsidia. 

Sin kita ningun merito di e ministro di Asunto Social, Hubentud y Labor, ta keda necesario pa 
percura pa e gastonan excesivo di e ‘hofhouding’ di e ministronan disparce y yega na mantene 
solamente e staf estrictamente necesario. Mester bisa acerca cu e ministro concerni aki ta esun cu 
por cierto ta luci miho entre su coleganan ya cu e ta esun cu tin menos hende na su oficina, y esaki 
tambe ta di aprecia. 


A base di e cifranan pa 2016 (di presupuesto) nos ta yega na e resumen aki di gasto di 
salario y obligacionnan di dunado di trabao: 

Asuntonan General (Prome Ministro): Afl 14.394.900 

Infrastructura, etc. 6.068.700 

Salubridad Publico 1.969.500 

Enseñansa 2.636.200 

Asunto Social, Labor, etc. 1.440.100 

Husticia 3.247.200 

Turismo, Transporte, etc. 2.675.000 

Asunto Economico, etc. 3.440.600 

Financia 2.397.700 

Total Afl. 38.269.700 


E problema persistente ta cu den e departamentonan mes, banda di e personal cu ta traha 
directamente cu e ministronan, tin un cantidad di hende cu estudio universitario y HBO, cu no ta 
ser utilisa adecuadamente segun e estudio y experiencia cu nan tin. De hecho nos ta fmanciando 
dos aparato di apoyo pa e ministro: un cu e mes a scoge pa traha na su despacho, y e otro na e 
departamento cu ta haya weso tira den nan direccion de bes en cuando. Di e manera aki Aruba 
(cartera di e ciudadano) ta pagando demasiado pa un aparato cu ademas no ta mustra efectividad 
den su operacion. 

No ta pornada cu bao di insistencia di gobierno di Hulanda y CFT/CAFT, gobierno mes a pone 
como meta pa corta e cantidad di contractant na mita. Unico problema ta cu manteniendo keto 
bay mas di 350 hende na e despachonan di e ministronan y no ta bira visibel pa pueblo unda e 
cortamento ta tuma luga anto.Q 

18% mas di mucha ta bisa otro persona cu nan ta sufri di termento 


ORANJESTAD - Mane- 
ra publica den nos edi- 
cion anterior, Telefon pa 
Hubentud a traha hunto 
cu Oficina Central di Esta- 
distica (CBS) pa haya cifra 
di termento aki na Aruba. 
Adhunto tin mas detaye di 
e cifranan di e prome y di 
dos evaluacion haci. 

E resultadonan di e proyecto 
piloto aki a mustra e necesi- 
dad pa intervencion continuo 
y campaña contra termento 
pa sigura cu muchanan no 
ta keda na riesgo pa sufri di 
termento. Y pa termento no 
wordo acepta y normalisa na 
scolnan Arubiano. E motibo 
pa no acepta termento ta pa 
motibo di estudionan haci re- 
cientemente cu ta indica cu, 
muchanan cu a sufri di ter- 
mento na scol, generalmente 
ta na riesgo pa sufri di prob- 

lema manera ansiedad, depre- 
sion y daño propio of suicidio. 

Datonan colecta 
E investigacion ta representa e 
prome intento pa haya infor- 
macion tocante di termento 
den scolnan primario. Y tabata 
un proyecto piloto conduci 
bou di 8 scol primario. Resul- 
tadonan cu a resalta ta: Den e 
prome evaluacion 56.6% di tur 
studiante participante a rapor- 
ta cu nan ta sufri di termento, 
cual a baha te na 44.4% ora cu 
a haci un di dos evaluacion a 
base di proyecto haci pa TPH. 

Mas comun 

Termento tabata mas presente 
bou di muchanan hoben entre 
edad di 6 pa 9 aña. Y 2 tiponan 
mas comun di termento ta: 1. 


Yama otro mucha pa nomber 
(44.1%, prome evaluacion; 
44.8%, di dos evaluacion). 2. 
Gañamento riba otro mucha 
tambe ta tuma luga hopi cu 
32.2% na e prome evaluacion 
y 38.6% na e di dos evalu- 
acion. 

Locual ta notabel ta cu un can- 
tidad basta rasonabel tabata 
sufri di termento pa motibo 
di color di su cuero (23.3% 
durante e prome evaluacion 
y 19.4% segun e di dos evalu- 
acion. 

Menos comun 

E manera cu menos mucha 
ta sufri di termento ta “hala 
un banda”, solamente 6.6% 
a raporta esaki inicialmente y 
despues di e di dos evaluacion 


7.7%. Cyberbullying 8.5% 
prome y 5.8% despues. 

Den ambos evaluacion mu- 
cha muhe tabata sufri di ter- 
mento mas frecuente cu mu- 
cha homber, y mucha muhe 
tabata wordo ter mas tanto pa 
mucha homber y pa mucha 
muhe. Segun e prome evalu- 
acion mucha homber tambe a 
raporta di ta wordo ter 33.6% 
pa un mucha homber y mu- 
cha muhe y na di dos luga pa 
un mucha homber cu 33.3. E 
di dos evaluacion a revela cu 
e cantidad di mucha homber 
cu ta ter otro mucha homber a 
yega porcentahe di 42.9%. 

Klas cu termento mas 
comun 

Muchanan den klas dos y klas 
tres ta sufri di termento mas 
cu muchanan den klasnan 
mas halto. E resultadonan ta 
mustra cu den ambos evalu- 
acion casi 50% di hendenan 
cu ta sufri di ter a sufri di esaki 
solamente un of dos biaha du- 
rante di e aña escolar. 

E resultadonan ta indica tambe 
cu mayoria studiante a wordo 
ter pa alumnonan di nan me- 
sun klas (47.1% prome evalu- 
acion y 46% di dos). Mientras 
cu mayoria di muchanan cu 
ta sufri di termento a raporta 
simpatia pa otro muchanan 
cu ta sufri di esaki, un grupo 
chikito a raporta cu e hecho 
di wordo ter a motibo di esun 
cu ta wordo ter 5.5% prome y 
6.5% despues. 

Den e prome evaluacion 
20.1% di tur studiante cu a 
participa ta raporta cu nan 
a sufri di termento haci pa 
un adulto cual porcentahe a 
baha na 17.9%, segun e di dos 
evaluacion. Mientras cu segun 
e prome evaluacion 53.5% di 
studiantenan cu a sufri di ter 
a ta bisa cu nan tambe a ter un 
otro mucha, por lo menos un 
biaha. E porcentahe aki a baha 


drasticamente te na 31.6% . 

Localidad mas comun pa 
termento tuma luga 

60% di studiantenan a bisa 
cu riba plenchi di scol ta e 
caminda cu mas termento ta 
tuma luga. Resultadonan ta 
indica tambe cu esunnan cu 
ta wordo ter ta confia mas den 
un amigo, mayor of ruman, 
pa bisa nan cu nan ta sufri di 
ter na scol. Ta importante pa 
menciona cu e porcentahe di 


The Wetherlands 

klas y cu esaki ta tuma luga 
riba plenchi di scol y den klas. 
Mientras cu na Hulanda 16% 
di participantenan a raporta di 
ta sufri di termento den scol 
primario, na Aruba e cantidad 
ta mucho mas halto (56.6% 
prome y 44.4% despues di 
evaluacion). 

Manera cu a haci e 
investigacion 

E scolnan a wordo bishita pa 
CBS na dos ocasion diferente 


Persons being bulfied, ***■ 

studiantenan cu ta bisa otro 
hende cu nan ta sufri di ter a 
subi cu 18% entre e prome y 
di dos evaluacion. 

Ora cu compara e resulta- 
donan di termento na scol- 
nan na Aruba y resultadonan 
conduci na Hulanda, por mira 
hopi similaridad. Den ambos 
pais termento ta mas presente 
entre e mesun alumnonan di 


unda cu e studiantenan di 
klas dos te cu klas seis a yena 
un cuestionario regarda ter- 
mento na scol. Entre e dos 
ocasionnan e scolnan a wordo 
bishita pa staf di TPH como 
parti di e programa pa preveni 
termento. Ambos momento 
di evaluacion a tuma luga du- 
rante aña escolar 2013 -2014 
y 2014-2015.□ 

Caso labamento di mas cu 46 miyon dilanti hues 




ORANJESTAD - Den 10 
container di e compania 
local Arubras e placa, hus- 
ticia ta kere un suma total 
di 23,5 miyon euro (mas cu 
46 miyon florin), a bay di 
Hulanda pa Aruba y final- 
mente destinacion Ven- 
ezuela. 

Diabierna mainta dos sos- 
pechosonan principal a pre- 
senta pa prome biaha dilanti 
hues den corte Arubano. Un 
otro sospechoso importante 
ya a presenta den corte Hu- 
landes, esta Hennie van Rey. 
E ta e ruman homber di e po- 


litico Jos van Rey, 
cu tambe ta bou 
investigacion pa un 
otro caso di fraude. 
Segun husticia e ca- 
sonan no ta relata. 

E caso di labamento 
di placa ta uno di 
mas grandi na Aru- 
ba. 

E dos sospecho- 
sonan Ramon 
Helgers y Rupert 
Genser tabata scu- 
cha den sala, e 
peticion di fiscal 
pa trata e caso dia 
5 di februari, otro 
aña. Motibo prin- 
cipal ta cu e inves- 
tigacion despues di 
3,5 luna, ainda ta andando y 
Ministerio Publico ta spera 
cu na januari esaki ta cla. 
E investigacion ta hopi exten- 
so, pasobra mester tuma luga 
na diferente pais. Manera 
conoci esaki ta tumando luga 
na Hulanda, Venezuela y Bel- 
gica. Pero fiscal Bart Schmitz 
ta bisa cu tambe ta warda 
riba resultadonan di inves- 
tigacion na Suisa y Croatia, 
unda Genser tabatin negoshi 
tambe. 

Ayera fiscal tambe mester 
haya contesta riba un peticion 
pa husticia Venezolano pa ex- 
tradita un otro sospechoso pa 


Aruba, esta De Sousa. Nan 
tabata yam’e ‘Rabo’, pasobra 
e tabata colecta e placa na fi- 
nal pa e hefe grandi na Ven- 
ezuela, Chichi, cu nan a duna 
e nomber scondi Tapa’. 

No ta coopera 

Un otro motibo ta cu e sos- 
pechosonan no ta coopera cu 
husticia. Pues nan mester bay 
den tur documento, yamada 
y otro informacion cu relata 
cu e transportacionnan. E co- 
municacion tabata hopi ex- 
tenso y tambe nan tabata uza 
palabra codifica. Por ehempel 
73 kilo di galiña pa Papa ta 
nifica 73.000 euro cu mester 
bay Venezuela. 

Tin biaha si e investigacion a 
bay facil. Por ehempel ora un 
agente di recherche a cay door 
di e blafon den e cas di Gens- 
er, anto saconan yena cu placa 
tabata basha abou tambe. Asi- 
na husticia a haya sa cu e ta- 
bata sconde 350.000 euro den 
su zolder. Genser tabata gana 
2% di cada suma transporta. 
E otro sospechoso Helgers a 
sconde su placa cerca su ru- 
man homber y ruman muhe 
na Roermond, Hulanda. Ey- 
nan nan tabata sconde e placa 
den jug. OM ta calcula cu 
Genser a gana 400.000 euro 
y Helgers mas cu dobel cu e 


labamento. 

Buki ros 

E abogado di Genser, March- 
ena, a pidi hues pa pone 
Genser den libertad pendi- 
ente e tratamento di e caso, 
pasobra su cliente no tabata 
hunga un rol grandi den e 
caso. Pa convence hues cu 
esey no ta e caso, fiscal a di- 
vulga hopi detaye cu a sali for 
di e investigacion. Genser ya 
tabata den prizon un biaha, 
condena den un otro caso 
di labamento, unda tabata 
sconde placa den mueble. Y 
den e caso awor, el a uza un 
buki ros pa nota riba e trans- 
accionnan. E mesun tipo di 
buki ros e sospechoso na Hu- 
landa, Van Rey, tambe tin den 
su oficina. 

Tambe polis a haya su DNA 
riba e papel bruin cu Van Rey 
ta uza den su compania y 
tambe pa lora e placa den dje 
pa transporta pa Aruba. Riba 
e papel tambe nan a haya e 
DNA di Helgers cu tambe ta- 
bata bou di investigacion den 
un otro caso di labamento 
na Aruba, yama Tunis (unda 
e nomber di Van Rey tambe 
a cay). Y e caso Tunis a bin 
despues husticia di Merca 
tabata investiga un caso di 
droga. 

Pues ta sospecha cu e placa 


laba ta di e benta di droga. 
Pero husticia na Hulanda ni 
na Aruba a confirma esaki te 
ainda. 

Rechasa 

Na fmal hues a dicta cu e 
tratamento di caso lo ta riba 
diabierna 5 di februari 2016. 
Maske fiscal no por garantisa 
cu e investigacion lo caba na 
tempo pa asina tin sufici- 
ente preparacion prome cu 
e fecha aki. E1 a bisa hues cu 
medio december e por infor- 
ma corte si tur cos ta canan- 
do ainda manera planea. 
Hues si a rechasa e peticion 
pa pone Genser den libertad 
aworaki. 

E abogado di Helgers, Demis 
Illes, ta splica Bon Dia Aruba 
dicon su cliente no ta papia. 
“Esey ta un strategia den su 
defensa. Pero esaki lo cam- 
bia.” 

Den e sala di corte e direc- 
tor di e compania di trans- 
portacion, Arubras, tambe 
tabata presente y cuminda 
e sospechosonan. Montival 
Da Silva Santos (di Brasil) ta 
bisa cu Helgers a yud’e lanta 
su compania. “No, mi no ta- 
bata sa nada di e asunto aki.” 
Helgers ta un persona conoci 
entre otro como e ta un di e 
doñonan di e restaurant pop- 
ular Madame Janette. Q 

Relojes 

Pulseras 

Cadenas 

Dijes 


Nos ta graba 
tur sorto di 
articulo 
di metal 
yama of 
bishita nos 


Compramos 
Vendemos 

Arreglamos todo tipo de Joyas 

Habri di Dialuna pa Diasabra 
79:00am pa-1:00pm y di 2:00pm - 6:00pm ■ 

Leendert 178- 
Tel: 587 3940 
Fax: 587 2478 
Cell 592 9055 
ema//: adalbertovilla@live.com 

Pañanan! 

Habri di Dialuna pa Diasabra 
7:30am non stop 7:30pm 

ANUNCIO - BLBA/292/15 

Mediador di Gobiemo na Amba ta anuncia a base di articulo 15, inciso 1 

di “Arbeidsbesluit IH” cu e referendum menciona aki bao, tabata tin e 

siguiente resultado: 

Fecha referendum : Diaranson, 14 di october 2015 

Nomber EMPRESA : “Stichting Algemene Beiaardenzorg Aruba” 

Cantidad empleado cu derecho di voto 

290 

Voto valido 

224 

Na fabor di ABV 

158 

Na fabor di SEPPA 

66 

Na fabor di Ningun bond 

0 

Voto blanco 

0 

Voto invalido 

0 

Resultado di referendum 

ABV a haya e mayoria 

Aruba, 16 di october 2015 


Mediado di Gobiemo 


Anselmo Pontilius 

Centro di radioterapia no ta un proyecto cu lo bira realidad pronto 


ORANJESTAD - E proyecto pa bin 
cu un centro di radioterapia riba nos 
isla pa trata e pashentnan di cancer ta 
canando, aunke e no ta un proyecto cu 
lo bira realidad pronto. 

Minister di Salubridad Publico, Dr. Alex 
Schwengle a declara na Bon Dia Aruba cu un 
proyecto asina ta demanda hopi trabou mas 
di loke e mes por a realisa. 

Actualmente nan ta den e delaster proceso pa 
entrega un documento riba e costo di opera- 
cion di un centro di oncologia/radio terapia 
pa wak si e ta factibel. E otro siman e docu- 
mento lo wordo presenta na e mandatario y 
na AZV pa asina nan lo por tuma e decision 
defmitivo pa bin cu e proyecto aki na centro 



medico San Nicolas, esta INSAN. 

Investigacion 

Sinembargo e mandatario a afirma cu nan ta basta 
leu cun’e. Nan a haci un estudio di factibilidad pa 
un radio terapia na Aruba, y e ta algo positivo. E1 
a laga sa cu den principio tur cos ta mustra cu e 
lo bira un realidad, pero nan mester haci nan de- 
bido investigacion of tarea riba un plan strategico. 
“Esaki ta e ultimo test cu nos mester”, el a bisa na 
Bon Dia Aruba. 

Si tur cos ta sigui cana riba bon caminda, minister 
Schwengle ta kere cu pa otro aña nan lo inicia cu e 
plan strategico mes pa bin cu e radio terapia. E ta 
considera cu si eventualmente na Januari proximo 
nan lo por cuminsa cu e proyecto aki, lo tarda al- 
rededor di dos aña prome cu nan lo duna e prome 
radio terapia na Aruba. Q 


Segun Dr. Lili Beke 


Conscientisacion pa bida saludabel ta yegando pero nos comunidad ta mal cria 


wordo informa y e informa- 
cion ta yega cerca nan y hopi 
di nan ta cuminsa cu bon 
intencion pa bin cu cambio 
den nan estilo di bida. Pero 


lamentablemente na caminda 
por ta nan ta cay. 

Dr. Beke a bisa cu aworaki 
nan ta asina leu di logra di 
acerca e hendenan pa lanta 


nan interes, pero nan mester 
percura pa mantene e interes 
ey. “Mantene e informacion 
bibo cerca nan pa nan por 
continua...”, el a bisa. □ 



ORANJESTAD - Dr. Lili 
Beke-Martinez ta un di 
nos profesional di salud 
cu a bay atende e prome 
simposio multi discipli- 
nario di Hemo-Oncologia 
di e Caribe Hulandes cu 
ta clausura awe na Holi- 
day Inn Aruba. 

Como doctor di cas e ta con- 
sidera e tipo di simposio aki 
importante. E1 a declara na 
Bon Dia Aruba cu e atencion 
di un simposio asina no sola- 
mente ta importante pe den 
su condicion di dokter, sino 
como ser humano tambe. E 
ta un escenario unda tur pre- 
sente por a mira mundial y 
localmente cu e problema di 
cancer ta creciendo. 

“Ta importante pa nos como 
trahado den e area di salud 
pa ta mas al dia pa por yuda 
y guia nos pashentnan”, el a 
bisa. 


Prevencion 

Ademas di esey, Dr. Beke- 
Martinez ta considera im- 
portante pa preventivamente 
informa nan pashentnan y 
no solamente riba e parti di 
terapia. 

E parti con nos ta hiba nos 
bida, un estilo di bida saluda- 
bel encuanto alimentacion, 
movemento, peso, huma- 
mento, alcohol, etc... ta com- 
ponente nan cu mester sigui 
traha preventivamente riba 
dje, segun Dr. Beke-Marti- 
nez. 

Como doctor di cas cu ta den 
e prome linea di atencion y 
cuido di e pashentnan, e ta 
haya cu e mensahe di consci- 
entisacion ta yegando. Pero 
lamentablemente e ta mira 
“cu nos comunidad ta mal 
cria”, den e sentido cu nan ta 
custumbra di come cosnan 
menos saludabel. 

E ta mira cu e hendenan ta 


IMPORTANT NOTICE 


PARTS DEPARTMENT CLOSED 
AND NO TELEPHONE 


We are sorry that our Parts department 
will be CLOSED and we will have 
NO telephone or intemet connection on 

Saturday 17 0ctober2015. 


Please excuse our appearance 
and the Énçonvenience while 
we are under construction 


LG liy.Ow^Ma Anjc* ■ Tpi |?CT| 

Atraco arma riba Compra y Venta E1 Rey 

den Hendrikstraat 


ORANJESTAD - Diabier- 
na den oranan di mainta 
trempan polis ta wordo 
manda pa un atraco pan- 
ort di Kentucky den Hen- 
drikstraat. E atraco a wor- 
do haci ariba e negoshi di 
Compra y Venta. 

E empleado lo a wordo mara 
pa 3 of 4 individuo y se- 
gun informacionnan duna 



Grupo di persona tabata kima waya di koper 



SAN NICOLAS - Diahuebs anochi waya di koper ta wordo kima y algun hen- 
panort di Grape Field na Rincon, Cen- de tabata para rond di esaki. 
tral a despacha unidad policial y truck Unidad di bombero a paga e candela aki y 
di bombero pa un supuesto candela polis a tuma informacion personal di tur 
grandi. hende y a splica nan cu e kimamento di 

Na yegada di e unidadnan, nan a nota cu koper ta prohibi. Q 




tur tabata arma. Segun e em- 
pleado, uno tabata cara tapa y 
e otronan no. E empleado a 
sigui indica cu e lo por recon- 
oce nan. 

Tur a bandona e sitio den un 


Tercel color berde y e mod- 
elo ta estilo bieu. 

Por ta e auto aki lo a wordo 
horta 1 dia prome den oran- 
an di anochi pa mas o menos 
10’or. Tin imagen di e hende- 
nan aki. □ 



Tur producto di 
AVON ta obtenibel 
na su agencia 
di semper 

GióaU/,iF 

Belgiestraat 6 den e di dos retonde panoord 
di Wendy’s na Eagle. 

Tel: 582-6013 


Djo Djo deteni cu articulonan horta 


POS CHIKITO - Diahuebs mainta na un 
cas situa na Spaans Lagoen a tuma luga 
un kiebro y algun articulo a wordo horta. 

Polis a presenta pa tuma e denuncia. E habi- 
tante a sali pa bay busca rond y a topa cu e 


recidivista di polis Djo Djo. Den su man e ta- 
bata tin algun articulo horta. 

E habitante inmediatamente a raporta na po- 
lis. Patruya a presenta y a topa cu Djo Djo y 
a detene. Nan a tuma e denuncia haci pa e 
habitante. □ 


Ladron ta horta tas for di den auto 

BUSHIRI — Central a manda Polis na Grand Ocean pa un ladronicia. Eynan e homber 
P ta bisa cu el a bay entrega articulo y a laga e truck para dilanti e supermarket. E1 a laga 
su tas cu dos celular den e truck. Ora cu el a bolbe, e tas y e celularnan a disparce. Tambe 
e tabata tin su copia di su permit di estadia. Polis a tuma e keho. 

Mucha ta horta den supermarket y ta keda graba 

CUMANA — Central a manda Polis na Yong Heng Supermarket na Cumana pa un 
ladronicia. Eynan e muhe F., kende ta doño a bisa cu un mucha color bruin, bisti cu 
uniforma a drenta den e luga y a bay cu 7 bril di solo, un tas y un waya di charger. Esaki 
a keda graba riba e video. Polis a tuma e keho. 

Hoben supuestamente bou di influencia 
ta maltrata su mama 

MATADERA — Central a manda Polis n a un cas na Matadera, unda e recidivista J.K. 
a maltrata su mama. E mama y e yiu no tabata mas na e sitio. Segun famia J.K. a bay na e 
veld di bala na Tanki Leendert pa mira futbol. Polis a bay eynan y a topa cun’e di remate, 
y supuestamente e tabata bou di influencia di alcohol of otro substancia. Polis a detene, 
pero no por a haya contacto cu e mama pa mira si e kier duna keho contra su yiu. E1 a 
keda cera pa buracheria. 

Adicto a wordo gara cu cosnan horta 

ORANJESTAD - Dia- 
huebs anochi patruya a 
wordo manda pa bay pa- 
tras di laboratorio Nacio- 
nal pa un kiebro den un 
auto. 



agente no uniforma, nan a detene e adicto. 
Auto special pa transporta preso a yega na e 
sitio y e polisnan a hinca e adicto den dje y el 
a wordo transporta pa warda di polis.Q 


Prome biaha polis a bay y a 
papia cu e dama y despues di 
a tuma tur informacion pa- 
truya a bandona e sitio. Pero 
algun minuut despues pa- 
truya mester a bay bek ariba 
e parkeerplaats cu ta keda pa- 
tras di laboratorio. Segun in- 
formacionnan ricibi, e dama 
lo a haya e adicto y su pertenencianan horta. 
Segun e dama e adicto lo a lanta contra dje. 


Na yegada di polis y cu ayudo di algun otro 


Accidente frontal ta laga 1 hende herida 
y otro ta wordo deteni 



TANKI LEENDERT - 
Diahuebs anochi pa mas 
o menos 10’or Central 
ta ricibi un informacion 
di un accidente pisa cu a 
pasa net pabou di rotonde 
di Tanki Leendert. 

Mes ora a manda varios pa- 
truya na e sitio y na nan yega- 
da, nan ta mira cu e accidente 
no ta serio manera a wordo 
bisa. E chauffeur cu a ocasio- 



na e accidente tabata mustra 
di ta bou influencia. Polis a 
dicidi di detene e chauffeur 
na e sitio. 

Ambulance a presenta na e 


sitio y e personalnan medico 
a controla e chauffeur cu a 
ocasiona e accidente. 

Tambe nan a controla e mu- 
cha cu tabata den e otro auto. 
□ 



Alumnonan haya cu 
marihuana 

SAVANETA — Polisnan bayendo warda di San Nico- 
las ta pasa banda di EPB scol na Savaneta. Banda di ca- 
minda, tabata tin algun mucha homber sinta. Polis mira 
cu un di e muchanan a benta algo afo y ta parce un si- 
garia di marihuana. Polis a para y ta sospecha cu nan lo 
tin mas droga. Polis a controla y algun meter, polis ta 
haya otro sigaria di marihuana. Den un tas polis a haya 
un cuchiu di kap. Tur a keda confisca y e muchanan a 
haya un bon scual. E conciérge di e scol a wordo poni 
na haltura. 


Pickup a dal 
tras di Celta 

TANKI LEENERT - Dia- 
huebs den oranan di merdia 
na altura di Centro di Bario 
un pickup a dal tras di un 
auto su dilanti. 

Den e accidente aki un persona 
a resulta herida. Ambulance y 
polis di departamento trafico a 
presenta na e sitio. Polis a wor- 
do informa cu e chauffeur di e 
pickup Great Wall Steed tabata 
bahando di pariba y no a break 
na tempo. Pa un of otro motibo 
e chauffeur di e pickup no a rip- 
ara cu e Chevrolet Celta dilanti 
dje a bay pa lora na su man robes 
y esaki a pone cu el a dal su tras. 
Ambulance a presenta na e sitio 
y e personalnan medico a con- 
trola e chauffeur di e Celta. □ 



Alumnonan di SPO cu 
basta problema 

SAVANETA — Polis a bay na SPO scol na Savaneta, 
unda algun alumno ta tira piedra riba dak. Na e sitio, 
Polis a papia cu e conciérge, kende ta bisa cu e tabata 
para pafo riba e plenchi y cu e mucha yama C.M. ta- 
bata para su tras y a tira piedra. C.M. a wordo manda 
cerca e director. Pa e motibo ey, C.M. a core bay. Ora 
cu e tabata pafo di e tereno di scol, el a cuminsa tira 
piedra riba e scol. Na e momento ey C.M. no tabata 
na e sitio. E director ta bisa cu el a atrapa un mucha ta 
huma marihuana dilanti e otro alumnonan y el a tene e 
mucha na su oficina. E kier pa Polis papia cu e mucha. 
Polis a papia cu e alumno y el a compronde. Ora cu 
Polis a drenta den e auto di Polis, nan a mira un bloki 
riba e windshield banda di e wiper. Tambe polis a con- 
trola e auto y a mira cu e taira dilanti tabata plat y cu 
nan a skirbi palabra sushi riba e bumper dilanti. Tur e 
alumnonan envolvi a wordo hiba warda y e mayornan 
a wordo yama. Polis a pone C.M. haci e bumper limpi. 
Esaki a tuma luga dilanti su tata. Dilanti e mayornan, e 
muchanan a wordo gescual debidamente y despues nan 
por a bay cas. 

Ladron a 
wordo deteni 
pa ladronicia 
di tas 

PONTON - Diahuebs atar- 
di un pareha cu a caba di yega 
nan cas, a staciona e auto den 
garashi y tabata bahando for 
di auto pa baha e mercanci- 
anan di den e auto. Diripi- 
ente nan a wordo sorprendi 
pa un hende homber bisti cu 
jacket preto. 

E homber a core drenta den 
e cura di cas y a ranca e tas 
for di e señora. E ladron a 
core bay pero e pareha a sali 
core tras di e sospechoso. 

Den e bisindario patras di ex 
Brenchie’s mas ciudadano a 
mira kico tabata pasando y 
nan tambe a yuda e pareha. 

Nan a logra gara e ladron, 
pero no a haya e tas. Den 
careda e lo a tira e cartera 
un caminda. Polisnan a rista 
tur unda e ladron a core pa 
asina mira si nan ta topa cu e 
cartera. Polis a detene e sos- 
pechoso. 


Chauffeur ta kibra klem pega na auto 



ORANJESTAD - Diahuebs 
den oranan di atardi doño 
di un Hyundai Tucson cora 
a kibra klem cu tabata pega 
na su auto cu tabata staciona 
riba acera banda di Censo. 

Den oranan di atardi Per- 
sonal di Aruparking a bay 
controla rond y nan a topa cu 
e Hyundai Tucson riba acera 
y a pone klem na e taira di- 
lanti. E dama, kende ta doño 
di e auto, no a gusta cu klem 
a wordo poni riba su auto. 

E1 a reverse su auto y a kibra 
e klem. E1 a bay laga e klem 
kibra. Polis a presenta pa 
tuma version di e suceso y lo 
traha un rapport. 






Dos hoben canando 
cu un bateria di auto 

HOOIBERG — Durante patruya den Caya Betico 
Croes, Polis ta mira na haltura di Hooiberg Residence dos 
mucha homber canando bay pariba. Polis a mira cu un di 
e muchanan tabata tin un bateria di auto den su man. Ora 
cu Polis a bolbe, nan a mira cu e dos muchanan homber 
a core bay. Ora cu polis a controla banda di e Residence, 
Polis a topa cu e bateria. Supuestamente e muchanan a 
saca e bateria for di un auto. Polis a controla e autonan 
den bisindario, pero no a haya nada particular. Un di e 
muchanan a wordo reconoci pa Polis. E caso tin atencion 
di polis. 

Polis ta yuda pone anciana 
bek riba su cama 

ROOI AFO — Un muhe ta yama warda di Polis pa pidi 
asistencia. E ta pidi pa nan yuda su persona lanta un an- 
ciana di 93 aña cu a cay. Central a manda Polis na e sitio. 
Mirando cu e anciana tabata pisa, e persona cu ta mira pe 
no por a lanta e señora. Polis a pone e anciana bek riba su 
cama. 

Ladronicia den cas 
na Pos Chikito 

POS CHIKITO — Central a manda Polis na un cas na 
Pos Chikito pa un kiebro. Na e sitio, Polis a papia cu e 
muhe R, kende ta bisa cu ladronnan a drenta den su cas. 
Nan a bay cu su tas den cual tin Cedula, Rijbewijs, Pa- 
spoort, cheque boekyjoyas. Tambe nan a bay cu un laptop 
marca Lenovo. 

Control na diferente 
supermarket 

SANTA CRUZ — Diferente supermarket a keda con- 
trola hunto cu Departamento di Higiena y Departamento 
pa Malesanan Contagioso. E siguiente supermarket a keda 
controla ta 88 Food Mart, Cacique Store, Tai Lie Wah, 
Bai Yun, Angochi Supermarket, Fa Yang, Cheng Xing 
Supermarket, Global Convencience Store, Mega Stone 
Foodmart, Flatstone, Weng Kee Supermarket, Hooiberg 
Supermarket, Seroe Biento Supermarket, Hua Feng Su- 
permarket, Komi Supermarket, You Kang Foodmart, La 
Perla Mini Market, Welldone Supermarket. E siguiente 
supermarketnan a wordo cera 24 ora pa haci limpiesa ta Fa 
Yan Supermarket, Cheng Xing Supermaket, Mega Stone 
Foodmart, Flatstone Supermarket, Weng Kee Supermar- 
ket, Bay Yun a haya boet pa carchi berde y bebemento di 
alcohol a haya Mega Stone Foodmart. 

FLORA 


Aruba cu 12 nominacion , 

World Travel Awards Caribbean & North 
America Ceremony lo tuma luga awe 
na Bahamas 


Edicion number 22 di e 
prestigioso premiacion 
den e sector turistico di 
World Travel Awards Ca- 
ribbean & North America 
Ceremony lo tuma luga 
awe na Sandals Emerald 
Bay- Golf, Bahamas. 

Aruba a haya 12 nominacion 
, reparti den dos categoria: 
Hotel & Resorts y Spa. Pre- 
mionan World Travel Awards 
a wordo reconoci como e 
premio “Oscar” di turismo, 
un premio pa reconoce tur 


beachnan, amabilidad di nos 
hende y trankilidad locual 
ta haci cu realmente nos ta 
wordo considera como “Un 
isla feliz” fascinante pa bishi- 
ta. Pabien na tur e nomina- 
donan. 


Aruba’s Leading Resort 2015: 

1. Aruba Marriot Resort & Stellaris Casino 

2. Bucuti & Tara Beach Resorts Aruba 

3. Hilton Aruba Caribbean Resort & Casino 

4. Hyatt Regency Aruba Resort Spa & Casino 

5. Occidental Grand Aruba 

6. Renaissance Aruba Resort & Casino 

7. The Ritz-Carton, Aruba 


e esfuersonan pa pone nos nes di biaheronan na mundo 
nomber na halto como un cu a experencia un luga yen 
isla turistico preferi pa miyo- di cultura, e beyesa di nos 


X-MAS 


SHOW 


Color changing LED Angel 


From 

27, 50 


Flora Christmas Show 

IMOW OPEW 


Aruba’s Leading Spa Resort 2015 

8. Aruba Marriot Resort & Stellaris Casino 

9. Bucuti & Tara Beach Resorts Aruba 

10. Hilton Aruba Caribbean Resort & Casino 

11. Hyatt Regency Aruba Resort Spa & Casino 

12. Marriot Aruba Ocean Club. □ 


\/isit our Snow World this weekend and receive a 


FREE CUP OF HOT CHOCOLATE 



Home and Garden Decorations 


Open on /Vionday to Saturday from gam - 6pm 
WWW.FLORA.AW 



SUNDAYSl 

OPEN 

L i°am - 2pm J 

Academia Tiger Taekwondo: 


Tremendo presentacion di atletanan na Orlando 



Den nomber Di Tiger Tae- coachnan Teo Rodriquez y felicita nos atleta nan cu a 
kwondo Academy y nos Albert Thielman nos kier a haci un tremendo trabao na 



ESPN wide world of sport 
na Orlando. Na prome 
luga danki na e pueblo di 
Aruba cu a coopera cu nos 
muchanan cu tabata para 
banda di caminda pa colecta 
pa haci e biahe aki posibel. 
Danki ta bay tambe pa ATA 
cu e T-shirt nan cu e atleta 
nan bisti y na Aruba Airlines 
cu a elogia nos atletanan 
durante e vuelo pa Aruba. 
Tambe nos kier a gradici cada 
mayor y directiva Di Tiger 
y tambe Noord Taekwondo 
y master Chaco. E premia- 
cion ta como lo siguiente: 


Medaya di oro: 

Zion Thielman 
Dylan Helder 
Xenon Thiel 
Jairson Winterdal 
Charrick Winterdaal 
Eber Torres 
Angelo Rodriguez 
Jovan Jansen 
Waine Vd Biezen 

Medaya di plata: 

Waine Vd Biezen 
Judilanne Kelly 
Medaya di brons: 
Nasip Bislip 
Ties Schoorl 
Amalia Maessen 


SV Britannia Bright Bakery lo enfrenta Riverplate awe tardi 



Awe diasabra Sv Britan- 
nia Bright Bakery lo subi 
tereno contra di Riv- 
erplate den Compleho 
Deportivo Guillermo R 
Trinidad na Dakota pa 
6’or di atardi. 

Den Sv Britannia su prome 
salida nan tabata sa di gana 
for FC SN cu score comodo 
di 5-0 pero no hungando un 
bon futbol y di otro banda 
Riverplate ta bin di un wega 
perdi contra di La Fama cu 
score di 2-1. Tur dos team ta 
bon consciente cu e prome 
weganan ta importante pa 
por clasifica den e prome 
cuater teamnan. Fayando di 
piki punto na comienso di 
campeonato por ta peligroso. 
E pumanan di Piedra Plat tin 
un team bon balansa cu hun- 
gadonan experencia combina 



cu hobennan. E team di Sv 
Britannia Bright Bakery no 
a conoce mucho cambio pe 
campeonato nobo aki, pero 
si ta bon prepara pa enfrenta 
cualkier team e aña aki. 


Di otro banda e team di Ma- 
diki si a conoce bastante cam- 
bio y reforsa cu varios hun- 
gado di experencia. Un di e 
nombernan mas conoci cu a 
uni cu Riverplate ta e temi- 


bel delantero Lodewica cu a 
bin for di Bubali. Den di dos 
wega awe nochi e Hulknan di 
Bubali lo enfrenta e hoben- 
nan di FC San Nicolas pa 
8’or di anochi. Fanaticonan 


di futbol ta keda invita pa bin 
presencia e weganan di awe 
cuminsando pa 6’or di atardi 
ora cu Sv Britannia Bright 
Bakery enfrenta Riverplate 
pa 6’or di atardi.Q 

Mary Joan Foundation: 

Cu charla di conscientisacion pa alumnonan di Filomena College Mavo 




Luna di october ta e luna 
di conscientisacion di can- 
cer di pecho y Mary Joan 
Foundation a prepara un 
tremendo charla di 30 
minuut pa e hobennan y 
Filomena College mavo 
tabata un di e scolnan cu a 
haya oportunidad pa pres- 
encia e charla educativo 
aki. 

For di oranan trempan di 
diahuebs mainta, e dama din- 
amico Consuela , un trahado 


social cu ta forma parti di 
team di Mary Joan Founda- 
tion, a inicia su charla, unda 
cu cada 45 minuut, tabatin 
algun klas ta bin den lokaal 1 
di Filomena College mavo pa 
presencia e presentacion. Un 
presentacion hopi educativo 
y relevante, cu e informacion 
adecua y riba nivel di nos ho- 
bennan. 

Na fmal di dia, un promedio 
di 300 alumno a haya e in- 
formacion necesario tocante 


cancer di pecho, unda cu un 
cantidad sinembargo consid- 
erabel a indica di a yega ex- 
periencia e malesa di cancer 
di cerca y hasta a perde un of 
mas ser stima. 

E malesa di cancer, special- 
mente cancer di pecho, ta 
asotando nos isla y mundo 
henter y no tin nada miho pa 
cuminsa inculca conscienti- 
sacion for di trempan, ya cu 
hopi ta e casonan cu door di 
no pone atencion na algun 
señal na nan curpa, a bati na 


porta di dokter laat, cu e con- 
secuencia cu no por haci hopi 
mas pa e personanan ey. 

E alumnonan tabata hopi in- 
teresa den e topico y a haya 
informacion al caso, ya cu 
realidad ta, cu hopi biaha 
nan no ta combersa di e topi- 
conan aki na cas, esey ta algo 
cu e hobennan mes a indica. 
Tipo di combersacion asina ta 
di suma importancia y como 
mayor y educador, nos tin cu 
percura pa crea oportunidad 


pa combersa di e topiconan 
aki tambe. 

Filomena College mavo ta 
gradici Mary Joan Founda- 
tion pa e oportunidad aki, 
specialmente na e dama 
Consuelo cu a sa di mantene 
e atencion di alumnonan du- 
rante henter su presentacion 
y duna nan un excelente in- 
formacion educativo riba e 
topico di cancer di pecho. 

Na fmal di dia e team din- 
amico di Filomena College a 
crea un mensahe cu e alum- 
nonan pa e damanan fuerte, 
cu ta bringando e malesa 
devastador aki, cu Filomena 
College mavo ta uni na nan 
lucha y conscientisacion y ta 
admira nan pa nan curashi y 
balentia. Un coordinacion 
completo di e team di inno- 
vacion, unda cu a uza alred- 
edor di 275 alumno y 20 do- 
cente pa saca un potret, danki 
na Armando Goedgedrag y 
su famoso drone. 

Finalmente e alumnonan 
ta haci un apelacion na tur 
hende pa nan ta consciente di 
nan curpa y pa ta alerta pa tur 
señal y pa hiba un bida mas 
saludabel, pa asina purba di 
blokia e malesa aki.Q 


Altocomisario: “Nos di Cuerpo Policial gusta gancF 



Team di softball di Polis ta campeon di torneo gnbernamental 


ORANJESTAD- Durante 
di un encuentro ameno, 
Altocomisario mr. Ad- 
olfo Richardson a gradi- 
ci e ekipo di softball di 
Cuerpo Policial pa nan 
tremendo prestacion du- 
rante di e torneo guber- 
namental cu a tuma luga 
recientemente. 

E ultimo wega tabata par- 
ticularmente dificil; e team 
di Polis a enfrenta e team 
di KIA, cu anteriormente 
den e torneo a gana un 
wega contra nan caba y ta- 
bata bon prepara pa derota 
nan atrobe. Pero, e team di 
Cuerpo Policial na fin dia a 


prueba cu nan ta mas fuerte. 
Richardson a bisa hariendo, 
“Nos di Cuerpo Policial 


gusta gana, pues mi ta hopi 
orguyoso cu nan a cumpli 
cu e deseo ey”. E ta cura- 


sha otro departamentonan 
pa ta bon prepara di awo 
caba pa otro aña pasobra e 
ekipo di polis tin tur inten- 
cion di bolbe gana e titulo. 
Alex Wernet, kende ta un di e 
18 hungadonan cu a partici- 
pa, a splica cu nan a forma un 
ekipo entre e studiantenan di 
Scol pa Polis y polisnan mas 
experencia. Esaki ta resulta 
den un bon ekipo cu a dem- 
ostra cu “union ta haci forsa”. 
Wernet a agrega cu ya caba 
e invitacionnan a cuminsa 
drenta pa nan participa na 
otro torneonan, cuminsan- 
do cu weganan riba 30 y 31 
di october y 1 di november. 
E ekipo ta contento cu e elo- 


gio y sosten grandi cu nan ta 
ricibiendo di Altocomisario 
y Cuerpo Policial en gen- 
eral. Nan ta gradici Cuerpo 
Policial pa e apoyo cu nan a 
ricibi preparando pa e tor- 
neo y durante di e torneo.Q 

Un Snechi di Palabra di Dios 


“Keda cerca Hesus, na su man drechi of robes” 



Evangelio: Mc. 10, 42-45 
Un dia Hacobo y Huan, 
yiunan di Zebedeo, a 
acerca Hesus y puntr’E: 
“Maestro, nos kier pa Bo 
haci loke nos ta bay pidi 
Bo.” Hesus a contesta nan: 
“Bisa Mi kico boso kier pa 
Mi haci pa boso.” E ora ey 
nan a bisa Hesus: 

“Laga nos sinta hunto cu Bo 
dia Bo bini den bo gloria: un 
na bo man drechi, e otro na 
bo man robes.” Hesus a bisa 
nan: “Boso no sa loke boso ta 
pidi! 

Boso por bebe di e beker di 
sufrimento cu Ami ta bebe? 
Boso por ricibi e bautismo 
cu Ami ta ricibi?” “Nos por,” 
nan a contesta Hesus. 

Hesus a sigui bisa: “Boso lo 
bebe di e beker cu Ami ta 
bebe; boso lo ricibi e bautis- 
mo cu Ami ta ricibi. Ma ken 
ta sinta na mi man drechi of 
na mi man robes, no ta algo 



cu Ami ta di- 
cidi; a prepara 
e luganan ey 
pa esunnan cu 
E1 a destina pa 
sinta ey.” Ora e 
dies otro disci- 
pelnan a tende 
loke a pasa, nan 
a bira di malo 
riba Hacobo y 
Huan. Palabra 
di Señor! 


cu tin sed. 

3. Duna bisti na 
esunnan cu no 
tin paña. 

4. Tuma na cas 
esunnan cu ta 
di biahe. 

5. Consola pri- 
zoneronan. 

6. Bishita enfer- 
monan. 

7. Dera defun- 
tonan. 


consciente sirbiendo e mun- 
do aki, buscando diferente 
sorto di placer y en efectivo 
bira su catibo. 

Hesus ta siña nos - si nos 
kier ta number un, nos mes- 
ter sirbi un y tur practicando 
obranan di misericordia cris- 
tian. 

Pa e curpa di hende: 

1. Duna di come na esunnan 
cu tin hamber. 

2. Duna di bebe na esunnan 


Pa e alma di 
hende: 

1. Hala atencion di esunnan 
cu ta haci pica. 

2. Siña esunnan cu tin mes- 
ter. 

3. Conseha esunnan cu ta 
den duda. 

4. Consola esunnan cu ta an- 
sha. 

5. Carga otronan cu pasenshi. 

6. Pordona otronan nan fal- 
ta mesora. 

7. Resa pa esunnan bibo y es- 
unnan cu a muri. 


Mensahe 

Sacrificio no 
ta na moda, a 
no sea pa gana placa, puesto 
of ”balor” segun criterionan 
di mundo. Tampoco nos ta 
gusta e palabranan - sirbido 
of cria ya cu nan ta keda rela- 
ciona cu sclavitud. Sirbido 
tur ora bay mester obedece, 
mester ta sub ordena na otro, 
mester limita su deseonan... 


Pero aunke nos ta evita di ta 
un sirbido, nos ta bende nos 
mes consciente of menos 


Keda cerca Hesus, na su man 
drechi of robes - ta keda 
cerca di esunnan cu tin mes- 
ter di nos atencion, keda nan 
sirbido. Sirbiendo otro nos 
ta sirbi Dios mes. Sirbiendo 
otro nos ta den relacion cu 
hende y cambia nan bida y 
den efecto nos ta cambia y 
santifica mundo. Pa medio 
di sirbishi sacrifica nos ta bira 
grandi den wowo di Dios y e 
midi aki ta importante ya cu 
segun dje lo evalua nos bida 
na final. 

Oracion 

Señor Hesus Abo ta Rey di 
Universo y sinembargo Bo ta 
un sirbido. Yuda mi imita bo 
humildad y sirbishi pa dia di 
huicio mi por haya luga den 
Bo reino. 

Compromiso 

Evalua cumplimento di e ob- 
ranan di misericordia pa cu 
curpa y alma di hende. Haci 
proposito nobo den e practica 
aki.Q 


Grupo San Hudas Tadeo Dakota 

Nobena na San Hudas Tadeo ta cuminsa dialuna 19 di october 


Grupo San Hudas Tadeo 
Dakota ta invita cordial- 
mente tur devoto y pueblo 
di Aruba en general pa 
asisti sin falta na e Nobena 
y pa resa na honor di San 
Hudas Tadeo - Santo y 
Abogado di Asuntonan di 
Desesperacion. 

E Nobena lo cuminsa dialu- 
na 19 di october 6or y 15 di 
atardi. Y asina ta sigui henter 
siman pero riba diadomingo 

25 di october e nobena lo ta 
pa 5or y 15 di atardi. Y atrobe 

26 y 27 di october e nobena lo 
ta 6or y 15 di atardi. 

Fiesta di San Hudas Tadeo 


lo ta riba diaranson 28 di 
october, cual lo ser celebra 
cu exposicion di Santisimo 
Sacramento pa 6 di atardi y 
resando Rosario na honor di 
Mama Maria y despues pa 
6or y 45 lo tin bendiciona- 
mento cu Santisimo Sacra- 
mento. Pa 7or di anochi lo 
sigui cu Celebracion Eucaris- 
tico Solem pa gradici Dios pa 
a scucha nos intencionnan pa 
medio di intercesion di San 
Hudas Tadeo. 

Durante nobena lo resa Ro- 
sario di San Hudas Tadeo y 
oracionnan. 

Tur devoto na San Hudas 
Tadeo y Pueblo di Aruba en 



general ta keda cordialmente 
invita pa asisti y pa celebra 
hunto e fiesta di San Hudas 
Tadeo na Misa La Birgen di 
Fatima na Dakota. Nos ta 
resa pa crecemento di fe y 
tambe pa paz mundial. Ta 
pidi tur fielnan pa bini cu e 
buki di nobena pa nos resa y 
canta for di dje. 

Corda cu nos ta venera e 
Santo si, y nos ta reitera for di 
Palabra di Dios e carta di San 
Pablo na Timoteo: 1 Timo- 
teo 2, 1-2: “Mi ta gradici 
Dios, Kende mi ta sirbi cu un 
consenshi limpi, manera mi 
mayornan a siña mi, y mi ta 
corda riba bo cada momento, 


di dia y anochi, den mi ora- 
cionnan”. Comentario riba 
esaki ta cu “Si Dios mes ta 
contento ora nos ta resa un pa 
otro, e Santonan, cu ta per- 
fecto den amor, sigur mes- 
ter resa pa nos”. Pero no lu- 
bida cu Señor Hesus ta esun 
central cu nos mester adora, 
glorifica y duna tur honor y 
gloria, ya cu E ta esun cu ta 
atende y scucha San Hudas 
Tadeo su intercesion pa nos 
ricibi loke nos ta pidi, pasobra 
e Palabra mes ta bisa: “Pidi lo 
bo haya, busca lo bo haya, 
bati y porta lo habri pa boso”, 
basta cu e ta pa cada un di nos 
su santificacion. □ 

Kingdom Leadership Institute: 

“Descubri un Dios di Arco Iris y Bira un Super heroe” 


ORANJESTAD -King- 
dom Leadership Institute 
(KLI) ta presenta - Bo 
oportunidad pa siña con 
pa restaura nos comu- 
nidad conociendo e dife- 
rente aspectonan di amor 
di Dios. 

Tin un revolucion di amor 
cu ta tuma luga den nos gen- 
eracion, e ta e Reino di Dios 
manifestando na tera traves 
di nos. Dios ta duna nos per- 
miso pa stima radicalmente, 
den forma extravagante y sin 
condicion. Nos ta compro- 


nde e profundidad di Dios Su 
amor pa nos siña con pa duna 
amor. Con amor ta mustra 
ora e sali di cada un di nos? 

Johnny & Elizabeth Enlow 
ta reformadonan social di 
curason, ademas di ta ora- 
dornan internacional y au- 
tornan di E Profecia di Shete 
Montaña, E Manto di Siete 
Montaña, Dios di Arco Iris y 
Bira Un Super heroe. Como 
esunnan cu ta enfoca riba e 
reformacion di e 7 areanan 
primario di cultura, nan ta 
mentor spiritual di varios 


hende cu ta den Media, Arte 
y Entretenimento, Gobierno, 
Famia, Religion, Economia y 
Educacion. 

Nan pasion ta pa spierta nos 
generacion pa e realidad di 
Dios den tur parti di bida, E 
no solamente ta interesa den 
nos alma, pero tambe den so- 
lucionnan practico pa ofrece 
traves di Su yiu homber y yiu 
muhenan pa cada problema 
cu ta sosode den sociedad 

E conferencia lo tuma luga na 
Iglesia New Life Tabernacle, 



na Certified Mega Mall, se- 
gundo piso. E lo ta diabierna, 


23 di october, 2015 di 7:00 
PM - 10:00 PM, y lo continua 
diasabra, 23 di october di 9:00 
AM pa 5:30 PM, cu un pauze 
pa lunch di 12:30 PM - 2:00 
PM. Pa mas informacion,y 
carchi pa gruponan di 10 per- 
sona of mas, yama Kingdom 
Leadership Institute na 582- 
8787 di diamars pa diabierna 
entre 9:00 AM - 1:30 PM. 
Tambe por bishita nos web- 
site www.kliaruba.com of pa- 
gina di facebook. 

Sea un agente di cambio y laga 
un legacia di amor atrasQ 


Skirbipa G. Gallo 

Pensa y actua: Conoce e balor y e importancia di tempo 


Imagina un banco cu pa 
dia ta deposita e cantidad di 
86.400 dollar. Sinembargo, e 
cantidad aki no ta existi mas 
e dia siguiente riba bo cuenta 
pa motibo cu e banco aki ta 
kita e placa cu no ta wordo 
gasta. Kaco bo lo haci? Facil, 
bo ta retira e cantidad cu bo 
no a gasta tur dia , berdad? 
Sinembargo, bo mester sa cu 
e banco aki tin un nomber: 
Tempo 



Kico ta e rikesa? 



Dos grupo di hende a con- 
testa e pregunta aki di e 
siguiente manera: 

Prome grupo: 

Arkitecto: Rikesa ta haya 
proyectonan pa mi gana 
hopi placa 

Ingeniero: Desaroyo di 

sistemanan cu lo ta util y 
bon paga 

Abogado: Tin hopi casonan 
cu por laga bon ganashi y 
tambe tin un auto BMW 
Medico: Tin hopi pashent y 
asina cumpra un cas grandi 
y bunita Gerente: Tin un 
empresa cu nivel halto y 
creciente di ganashi 
Atleta: Gana fama y recon- 
ocimento mundial, pa tin 


hopi placa despues. 

Segundo grupo: 

Preso: Cana liber 
Ciego: Wak e luz di e solo y 
e hende cu mi ta stima 
Sordo: Scucha e zonido di 
e biento y na esunnan cu ta 
papia cu mi. 

Mudo: Por bisa mi famia 
cuanto mi ta stima nan. 
Invalido: Core tur mainta 
riba un dia agradabel. 
Enfermo terminal: Por biba 
un dia mas. 

Huerfano: Por tin un mama, 
un tata, rumannan y famia. 
Reflexion: No midi bo rike- 
sa pa e placa cu bo tin, midi 
bo rikesa pa cosnan cu bo no 
lo cambia pa placa.Q 


Tur mainta, e banco aki ta 
abona riba bo cuenta per- 
sonal 86.400 seconde, pero 
anochi e banco ta kita esaki 
di bo cuenta y ta considera 
como perdida cualkier canti- 
dad di e saldo cu no a wordo 
inverti den algo significativo. 
E banco aki, yama “tempo”, 
no ta lastra bo saldo di un dia 
pa otro y no ta permiti pa bo 
saca mas di locual bo tin. 

Pa dia, e banco aki “tempo” 
ta habri un cuenta nobo. Tur 
anochi, e ta elimina tur e sal- 
do di e dia. Kiermen, si bo no 
ta uza bo saldo durante e dia, 
abo ta esun cu ta perde. Bo 
no por bay atras. No ta existi 
un saldo cu por warda pa dia 
siguiente. Bo mester biba bo 
presente cu e saldo cu bo tin 
cada dia. 

Pa e motibo aki, un bon con- 
seho ta cu bo mester inverti 
bo tempo den cosnan of ac- 
cionnan cu ta produci e miho 
resultado riba bo inversion. 
Di e manera aki, bo lo haya 
e miho resultado den salud, 
felicidad y exito personal y 
profesional. E oloshi ta sigui 
su marcha, p’esey probecha 
cada dia tur locual e bida ta 
ofrece. 

Balora bo tempo 

• Pa compronde e ba- 

lor di un aña, puntra na algun 
studiante cu a ripiti un klas 

• Pa compronde e ba- 

lor di un luna, puntra na un 
mama cu a haya un baby pre- 
maturo 

• Pa compronde e ba- 

lor di un siman, puntra un 
editor riba su planificacion 
pa full siman 

• Pa compronde e ba- 

lor di un ora, puntra na un 
pareha cu ta warda pa nan 
reuni cu otro 

• Pa compronde e ba- 

lor di un minuut, puntra 



na un biahero cu a perde su 
avion 

• Pa compronde e ba- 
lor di un seconde, puntra na 
un persona cu casi lo ta un 
victima di un accidente. 

• Pa comprende e bal- 
or di un milisimo di seconde, 
puntra na un deportista cu a 
gana un medaya di plata na 


olimpiadanan. 

Considera bo tempo como 
un tesoro cada momento cu 
bo ta biba, un tesoro cu lo tin 
mas balor si ta wordo com- 
parti cu un persona special, 
asina special cu ta merece bo 
tempo y corda cu e tempo no 
ta warda pa niun hende, in- 
cluyendo bo persona. Q 


TABUSCAUN (PARTTIME) 

Chris Romero(MEP) 

Educacion no ta un luho, e ta un necesidad! 


ORANJESTAD - Obser- 
vando e celebracion di 
Luna di Enseñansa aki na 
Aruba, y como un docente 
di profesion, mi tin cu haci 
enfasis riba e necesidad cu 
nos tin pa un liderazgo 
efectivo den nos sistema 
educativo. 

Nos muchanan merece y 
mester e miho educacion cu 
nos ta capacita pa duna nan, y 
pa logra esaki nos maestronan 
mester di haya e hermentnan 
necesario pa por educa nos 
studiantenan na un manera 
apropia. 

E ta un lastima di mira cu 
Gobierno di AVP ta prefera 
di gasta placa den haci show 
mediatico, na luga di inverti 
e placa ey den educacion. 
Tur dia mi ta scucha docen- 
tenan ta keha cu tin falta di 
recurso y material pa duna les 
na nan alumnonan. A corta 
asina tanto den presupuesto 
di educacion, cu ni buki e 
alumnonan por haya mas pa 


sigui nan lesnan. Aworaki 
e maestronan ta haya nan 
obliga di saca copia di e 
bukinan pa e muchanan 
por haya, pasobra placa no 
ta yega pa cumpra buki. 

Pero di otro banda, e suma 
di placa di scol of cualkier 
otro gasto escolar si a bira 
mas hopi. Alumnonan di 
scolnan mas avansa ta haya 
nan obliga di paga sumanan 
cuantioso pa por sigui nan 
estudio. 

Y asina tin hopi mas urgen- 
cia urgente den nos siste- 
ma educativo na Aruba cu 
mester di atencion di biaha, 
pero Gobierno no ta inte- 
resa pa soluciona esakinan. 
Ta prefera di aloca e placa 
den proyectonan menos 
urgente pa asina e grupito 
liga na AVP keda beneficia 
atrobe, y sigui lucra riba 
custia di pueblo. 

Nos como Parlamentario 
y den calidad di represent- 



ante di pueblo, tin e respon- 
sabilidad di recorda Gobier- 
no cu e ta den obligacion pa 
haci lo necesario pa mantene 
su pueblo educa, cuminsan- 
do na esunnan cu ta atendi- 
endo scol ainda. 

Dunando prioridad na nos 
studiantenan, Gobierno 
mester sigura un futuro 
prominente pa henter nos 
comunidad. 

Tin hopi carencia den nos 
sistema educativo, y Gobi- 
erno di AVP claramente no 
ta dunando un interes real 
na e problemanan mas preo- 
cupante cu ta reina den nos 
scolnan tur rond di Aruba. 

Pa es motibo aki, nos como 
Partido MEP ta compro- 
mete nos mes cu pueblo di 
Aruba di duna educacion 
su prioridad mereci. Nos 
ta kere firmemente cu un 
pueblo educa, ta un pueblo 
liber cu hamas por wordo 
gaña. Educacion no ta un 
luho, e ta un necesidadlQ 


Rene Herde (AVP): 

Prematuro y negativo 



Prome cu e presupuesto a 
yega parlamento. Prome 
cu CAFT y Raad van Ad- 
vies duna nan conseho, ya 
MEP a saca conclusion cu 
e presupuesto no ta bon. 

E “opinion” di e partido MEP 
cu e presupuesto di 2016 lo ta 
irealistico no ta basa riba un 
analisis, pero e ta un opinion 
riba e concepto di e presu- 
puesto cu a yega Parlamento 
luna pasa. Cu e conseho di 
CAFT y Raad van Advies 
minister di fmancia ainda tin 
tur espacio pa haci bon uzo 
di e analisisnan cu e exper- 
tonan aki duna y cambia e 
presupuesto unda e ta haya ta 
necesario. 

E critica di MEP cu e minister 
a calcula entradanan di gobi- 
erno den 2016 mucho halto, 
ta basa riba e mal experiencia 
bou di gobierno di MEP ca- 
minda en berdad a surgi un 
situacion masha complica cu 
expertonan di Departamento 
di Financia mester a bisa e 
tempo ey cu e minister lo a 
calcula e entradanan mucho 
halto pa por hustifica gas- 
tonan mucho halto. Esey no 
ta e caso na 2015. E entradan- 
an mas halto den 2016 no ta 
basa riba belastingnan nobo 


of pa niun medida. Nan ta 
basa riba e crecemento eco- 
nomico, e inversionnan cu 
lo tuma luga na 2016 y en- 
tradanan mas halto na belast- 
ing cu e lider di MEP ta bisa 
hende pa no paga. 

Rene Herdef’Ta ora nos haya 
e presupuesto cu tur e con- 
sehonan di expertonan nos 
lo por wak kico en berdad 
ta poni den e presupuesto. 
Anto ainda tin cu warda pa 
durante di e aña 2016 wak si 
en berdad gobierno ta haya e 
entradanan cu e ta bisa di lo 
bay haya. 

Ta ora bo ehecuta e presu- 
puesto bo ta haya sa si e ta 
realistico. Anto si tin cualkier 
aspecto cu tin di ahusta, den 
e presupuesto, ta haci esaki 
durante di e aña. Ta asina ta 
traha cu e presupuesto du- 
rante di e aña. E critica di 
MEP na e momento aki ta 
hopi prematuro y basa riba 
mal experiencia cu nan pro- 
pio gobernacion. E ta un pre- 
huicio politico.” 

CAFT 

Otro cos cu ta remarcabel ta 
cu e partido MEP mes a pidi 
gobierno Hulandes pa im- 
pone CFT y laga CFT analisa 


tur cos. Tambe e NV nan di 
gobierno. Ora di trata e ley di 
CAFT e partido MEP a vota 
contra loke nan mes a pidi 
pe. Anto awor nan kier uza 
Caft pa haya cos pa critica. 
MEP no ta demostra nada 
otro cu oportunismo politico 
o sea loke ta zona bon ta bisa! 
CAFT semper lo ta conser- 
vativo. CAFT semper lo kier 
aumenta entrada y baha gasto 
lihe. Pero AVP a bisa semper 
cu niun cambio den maneho 
tin mag di afecta economia, 
mercado laboral of forsa di 
compra di pueblo. Ta p’esey 
AVP a enfatisa cu e caminda 
pa baha deficitnan den pre- 
supuesto ta uno gradual: 


un proceso di cambionan 
chikito cu no ta afecta di 
forma negativo e crecemen- 
to economico y creacion di 
trabou, ni e forsa di compra. 
Esey nos ta haciendo y esey 
nos lo sigui haci. Un desar- 
oyo balansa y responsabel. Si 
mester tuma mas tempo of 


cambia un of otro aspecto di 
e maneho, anto nos lo haci 
esey. Pero no a costo di loke 
mester ta e meta principal. 
Esta e bienestar y progreso di 
henter pueblo. 

Negativo 

E desaroyo di Aruba des- 
de 2009 riba tur tereno ta 
enorme. Anto esey ta sos- 
ode den un tempo cu henter 
mundo y henter nos region 
di Caribe y America Latino 
ta pasando den desaroyonan 
masha dificil. 

Pero hasta bou e condi- 
cionnan dificil aki for di 
2009 Aruba a logra sali for 
di e abismo economico, so- 
cial y laboral desastroso cu e 
tabata aden bou di gobierno 
di MEP. E tono negativo 
di e partido MEP nunca a 
cambia. Nunca ta parce di lo 
cambia. □ 



Pa AVISO den nos Corant 

aviso@bondia.com 

POUTICO 


Prome Minister Mike Eman: 


Primavera ta ehempel di cambio cu Gobierno a trece den barionan 


ORANJESTAD - Prome Eman a bishita e bario algun 
Minister Mike Eman a tempo durante un Accion di 
bishita e bario residencia Bario tabata mehora di e in- 
Primavera y por a mira frastructura. 



con e cambio cu su Gobi- 
erno a priminti a wordo 
ehecuta. 

E1 a topa cu caranan contento 
y gradicido pa e mehoracion 
cu tin awo. 

Primavera ta un bario cu a 
wordo desaroya den añanan 
’90 ora cu DIP a haci un ver- 
kaveling grandi pa cuminsa 
otorga tereno pa cual tabatin 
un demanda grandi. 

E1 a keda un bario bunita pero 
pa añanan lago infrastructura 
a keda incompleto. P’esey 
mes, e peticion mas a pidi pe 
tempo cu Prome Minister 


Diahuebs el a bolbe y mira 
pa su mes con e infrastruc- 
tura a cambia henter e bi- 
sta di e bario. E ta algo cu e 
habitantenan tabata masha 
agradecido na dje y a expresa 
esaki tambe. “Hopi bunita 
nos bario a keda, el a haci un 
diferencia grandi,” un Sra. di 
edad a expresa y a agrega cu 
tin algun area cu ainda falta. 

Despues di e infrastructura 
bunita, un molester cu a keda 
ta e trafico, principalmente 
ocasiona pa esunnan cu ta 
core cu velocidad halto. E 
caminda na Primavera ta un 
conexion entre e parti pazuid 



cu e area di Hooiberg / Santa 
Cruz pa cual e ta wordo hopi 
uza.. Algun habitante a haci 
apelacion na e mandatario pa 
instalacion di verkeersdrem- 
pels, cual peticion tin aten- 
cion di Prome Minister. 

Pa e mandatario mes e bishita 
aki tabata uno hopi positivo, 
mirando e cambionan, e em- 
beyecemento, pero tambe pa 
mira con e bario a crece den 
tur aspecto. Incluso tin Club 
Primavera unda durante si- 
man rond di 200 mucha ta 
haci uzo di e club den nan se- 


sionnan di training y bisiñan- 
an ta haci uzo di su facilidad- 
nan pa entre otro‘Zumba’. 
Por mira con e club y e ha- 
bitantenan ta uni y ta e bibo 
ehempel di e comunitarismo 
cu Gobierno di Aruba ta pro- 
move. 

Prome Minister Eman a 
bishita e bario cu Bus di 
Salud, cu a wordo staciona 
dilanti Club Primavera cual a 
haya hopi cliente e mainta aki 
y el a haya hopi abraso y pa- 
labranan di gradicimento for 
di e habitantenan contento 
cu su bishita ya cu “ningun 


gobernante a yega di bishita 
nos pa scucha nos preocu- 
pacionnan,” e Presidente di 
Fundacion Social Cultural 
Club Primavera Nilo Gomes 
da Silva hopi orguyoso a ex- 
presa para banda di e manda- 
tario. 

Primavera ta ehempel di 
cambionan cu a wordo intro- 
duci door di Gabinete Mike 
Eman I y II. “Tin mas cos cu 
nos mester haci. Tin mas ca- 
minda cu mester wordo dre- 
chi y mester mas iluminacion 
y tur lo bini sigur,” Prome 
Minister Eman a bisa. □ 


Gerick Croes (MEP) 

Fraccion di AVP mester splica cu proyectonan PPP 
ta continua pa pueblo paga e cuenta! 

Durante tratamento di 
presupuesto 2015 frac- 
cion MEP a cuestiona e 
sumanan cu ta bay wor- 
do inverti den entre otro 
green corridor. Den e re- 
union a referi na un tabel 
cu ta contene datonan di 
Banco Central suminis- 
tra na CFT di diferente 
proyectonan ppp. 

Oposicion a confronta Min- 
ister Sevinger cu e proyecto 
di Green Corridor lo ta 
costando pueblo di Aruba 
732,5 miyon y cu esaki mes- 
ter wordo paga durante un 
periodo di 25 aña x 29.3 mi- 
yon. Na su luga Minister Se- 
vinger a para ariba cu no sa 
for di unda oposicion a saca e 
suma ey. A resulta despues cu 
su mes Infra team ta esun cu 
no a duna informacion cor- 
ecto pasobra Banco Central a 
manda un carta informando 
parlamento cu e periodo di 


pago pa Green Corridor ta di 
18 aña x 16.5 miyon = 297 
miyon florin. 

Poco siman atras Minister 
Sevinger a bolbe anuncia 
un otro proyecto ppp den 
caso aki Watty Vos Boule- 
vard. E minister a informa 
cu e proyecto aki lo costa to- 
tal 440 miyon florin cual lo 
wordo paga den 20 aña cu un 
suma anual di 22 miyon. Re- 
marcabel ta e echo cu tin un 
discrepancia atrobe constata 
den e sumanan cu a presenta 
na CFT. Informacion sumi- 
nistra ta indica cu e inversion 
inicial pa e boulevard lo ta di 
330 miyon florin. 

Tambe e datonan cu CBA tin 
ta indica un periodo di pago 
mucho mas largo y suma 
diferente. E tabel ta mustra 
cu e proyecto lo bay wordo 
paga den 25 aña cu un suma 
di 32.6 miyon florin pa yega 
na e total di 815 miyon flo- 
rin! Pues aparentemente 



CBA lo a haci eror atrobe? 
Of Infrateam lo a bolbe 
suministra informacion in- 
corecto? Si pa green corridor 
CBA a manda un carta indi- 
cando cu informacion ricibi 
di infra team tabata incorecto 
lo esey mester te caso tambe 
pa Watty Vos Blvd. 

Realidad ta si cu anualmente 
pueblo mester bay paga alre- 
dedor di 40 miyon florin pa e 


dos proyectonan aki cu supu- 
estamente ta costando hunto 
737 miyon florin. E placa aki 
mester sali sea 1) for di pre- 
supuesto general di pais Aru- 
ba of 2) un cobransa/ belast- 
ing nobo. Cualkier di dos ta 
di pueblo e ta sali igualmente. 
Pa pueblo su informacion 
Gabinete Eman kier intro- 
duci un fmancial transfer tax 
e aña aki ainda pero pa mo- 
tibo cu gremionan a rechasa 
e idea nan a pospone pa 2016. 
Enfasis mester wordo poni 


riba e echo cu bou Fondo 
Desaroyo Aruba nunca antes 
pueblo tawata wordo cobra 
extra pa por a traha proyecto 
y diripiente awor si? Punto 
central den esaki ta cu mal 
maneho fmanciero di Gabi- 
nete Eman no a ni laga placa 
resta pa por inverti y ta p’esey 
ta “saca wowo” di tur ciu- 
dadano di Aruba. Loke Gabi- 
nete Eman y fraccion AVP no 
ta bisa ta cu proyectonan PPP 
ta continua pa pueblo paga e 
cuenta! □ 

LESA 


Den Cuadro di Luna di Enseñansa 


Maria College y Colegio San Nicolas a haya presentacion di programa di ACE 



ORANJESTAD - Siouxsie 
Kock di Heart Centered 
Leadership Foundation di 
Aruba ta trahando pa al- 
gun aña caba cu un organ- 
isacion partner “Educare 
Foundation” di Mericano 
cu ta ofrece e programa 
yama ACE (Achievement, 
Commitment to Excel- 
lence). 


medio di Onderwijsfonds pa 
por wordo ofreci un biaha 
mas na e dos scol secundario, 
esta Maria College Middag 
MAVO y Colegio San Nico- 
las, HAVO y VWO. 

E programa ta fomenta lider- 
azgo personal, comunicacion 
y ta provee e instrumentonan 
pa crea un consciencia y un 


conexion interno pa asina fa- 
cilita conexion cu otro perso- 
na. Durante e cursonan cu ta 
andando actualmente, Heart 
Centered Leadership Foun- 
dation ta dunando training 
na studiantenan y nan do- 
centenan. 

Esaki ta un “fit fantastico” cu 
e actividadnan pa cu celebra- 
cion di Luna di Enseñansa, 
Siouxsy Kock ta expresa. 

Frank Italic, kende ta na Aru- 
ba for di Merca pa yuda den 
e facilitacion di e ACE pro- 
gram ta splica cu e programa 
ta duna studiantenan e opor- 
tunidad pa berdaderamente 
desaroyo consciencia pa nan 
mes y di nan mes y analisa 
kico ta e factornan y elemen- 
tonan cu ta stroba nan pa 
yega na exito den nan bida. 

E meta ta pa nan crea pues 
consciencia di nan mesun 


Na aña 2012, nan a ofrece 
un curso na 100 hoben cu ta 
den posicionnan di liderazgo 
den comunidad na Aruba y 
na 2014, como parti di un 
proyecto di Hulanda, Kock a 
organisa e programa aki pa e 
hobennan cu ta atende Mid- 
dagMAVO. 

Actualmente, hustamente 
den Luna di Enseñansa, 
Ministerio di Enseñansa a 
mira e importancia pa brinda 
e programa aki. Esaki por 




persona y pa traha riba e hab- 
ilidad cu ta yuda nan surpasa 
retonan cu experiencianan 
a trece cun’e, pa fmalmente 
nan por pa nan mes crea un 
bida mahestuoso, increibel, 
feliz y exitoso. 

Frank Italic ta remarca cu un 
cos cu el a ripara den hopi 
hoben, na Aruba y otro par- 
tinan di mundo cu el a traha, 
incluyendo Merca, ta cu e 
ser humano tin e tendencia 
di crea muraya y barera cu ta 
stroba nan den e proceso pa 
crea conexionnan autentico y 
genuino cu otronan. Loke e 
ACE program ta haci, ta yuda 
nan corda con pa construi 
relacionnan autentico. 

Frank Italic ta elabora riba e 
topico. Hendenan tin e ten- 
dencia di cera nan mes a con- 
secuencia di experiencianan, 
nan no ta gusta comparti nan 


retonan y ta mustra un banda 
so di nan mes. Hende ta crea 
un front artificial pa mundo 
tanten cu den realidad tin 
hopi cos mas tumando luga 
cu nan lo muestra. 

Pasobra nan no ta comparti 
nan experiencianan y ta cera 
nan mes, cu tempo nan ta 
sinti soledad y ta crea cus- 
tumbernan cu no ta ben- 
eficioso ni pa nan mes, ni pa 
nan comunidad, e ta agrega. 
E habitonan aki ta inclui pa- 
tronchinan di comportacion 
manera adiccionnan cu, den 
mayoria caso, por ta dañino, 
manera adiccion na droga. 

E programa cu ta wordo 
presenta ta fomenta con- 
sciencia propio, pa nan habri 
nan curason, siña comunica 
na un forma efectivo y crea 
y desaroya conexionnan y 
relacionnan inter humano 
autentico. □ 


Rene Herde 


“Den nos pais no tin luga pa intimidacion y menasa politico” 


Cu e meta pa corigi e mal im- 
presion cu e lider di MEP kier a 
crea na Hulanda, e lider di AVP 
den parlamento, Rene Herde, a 
compila expresionnan den pren- 
sa y riba Facebook y accionnan 
di miembronan di partido MEP 
y a pone esakinan den un docu- 
mento cu a bay pa tur fraccion 
di parlamento Hulandes. Ayera e 
documento aki a wordo entrega 
na prensa presente na e confer- 
encia di prensa di AVP. 

Corigi mal impresion 

E informacion cu e lider di MEP a 
manda pa parlamento Hulandes riba 
loke a sosode dia 27 di augustus ora a 
trata e ley di supervision fmanciero di 
Aruba, tabata incorecto y incompleto. 
Durante di reunionnan na Hulanda 
tres siman pasa e lider di e fraccion di 
AVP a wordo confronta cu e realidad 
cu e mal informacion aki lo keda e 
unico relato di loke a sosode e dia ey, 
si no duna un bista mas amplio y cor- 
ecto. Cu e meta pa duna un bista mas 
completo y corecto, e lider di frac- 
cion di AVP a compila e expresion- 
nan di MEP riba Facebook y di otro 
medionan di prensa y a pone nan den 



un documento. Asina tur hende por 
wak kico MEP mes a bisa y haci. 


MEP mes na palabra 

E documento cu a bay pa parlamen- 
to Hulandes no ta nada otro cu un 
compilacion di expresionnan haci 
door di e miembronan di MEP mes 
riba Facebook y den prensa, hunto 
cu potretnan di nan accionnan. No 
a pone nada otro acerca. No a traha 


niun storia acerca, pero a laga MEP 
mes, den su propio expresionnan na 
palabra. E expresionnan di instiga- 
cion, menasa, yamada pa comete ac- 
tonan di violencia etc. ta loke ta resal- 
ta den e recuento di expresionnan di 
MEP Loke tambe ta resalta ta cu dos 
siman despues cu e lidernan di MEP 
a instiga, tene reunion pa lansa un sin 
fin di acusacion falso, laga menasa y 
ataca hende y causa destruccion. E 
lider di MEP ta purba haci comosi- 
fuera ta e tabata victima di loke a sos- 
ode y cu e ta desaproba e destruccion 
cu a tuma luga. Pero na mes un mo- 
mento e lidernan di MEP a sali pidi 
pa laga e hendenan cu polis a aresta 
pa violencia y destruccion liber. Paso- 
bra segun MEP nan ta presonan po- 
litico. E realidad ta cu polis a wak tur 
cos y a aresta esunnan cu a comete 
agresion y destruccion. No pasobra 
nan ta miembronan di e partido po- 
litico di MEP, pero pasobra na a actua 
contra ley. 

Investigacion 

Segun Rene Herde autoridadnan 
hudicial mester haci investigacion 
di loke a sosode prome, durante y 
despues di e dia scur ey. Loke a sos- 


ode prome, durante di e dia ey y 
despues tabata asina grave cu no por 
laga tur esaki bay sin aplica ley cu tur 
su peso. Tambe lo mester investiga si 
tabata tin tiramento cu scopet y ken 
a haci esaki. Loke ta corda cu polis 
mes a declara di a los algun tiro di 
advertencia e anochi di 27 di augus- 
tus. Mas cu esey no tabata tin. Pero 
e investigacion di polis mester duna 
claridad completo. E acusacionnan 
haci door di e lider di MEP ta inacep- 
tabel y mester corigi esaki. 

Pais di ley y husticia 

E lider di AVP a reitera cu Aruba ta 
un pais di paz, caminda ley t’ey pa 
cuida nos tur. Ken cu viola cualkier 
ley, mester responsabilisa su mes 
dilanti husticia. No pa su color po- 
litico, pero pa loke el a haci. P’esey 
tur esunnan cu a instiga hende pa 
comete violencia, tur cu a comete 
violencia, cu a ataca y menasa hende, 
cu a causa destruccion y tur cu a kibra 
ley, lo mester enfrenta husticia awor. 
Pasobra den palabranan di Sr. Rene 
Herde’: “Den e pais aki no tin luga 
pa intimidacion, menasa politico y 
destruccion. Y si bo comete esaki, bo 
tin cu carga e consecuencia. 

PENSA 


Pierre Rafini, presidente di ABA 

Banconan a inicia campaña di conscientisacion contra hacking 


ORANJESTAD - Algun siman 
atras a tuma luga algun hacking. 
Pa combati e problema aki Aru- 
ba Bankers Association (ABA) 
ta bin cu un campaña. Sr. Pierre 
Rafini, presidente di e asocia- 
cion, a indica cu e campaña aki ta 
pa conscientisa e comunidad di 
loke ta pasando rond. 

Sr. Rafmi a splica cu tabata tin algun 
caso di hacking cu a tuma luga y ini- 
ciativa a bin e ora for di e asociacion 
di banconan, pa bin cu un campaña 
pa conscientisa pueblo en general di 
con pa preveni hackernan pa drenta 
den e sistema, cu ta haci cu e cliente 
ta perde su placa. 

ABA kier a indica cu hopi biaha e per- 
cepsion cu hende tin, ta cu e hacker- 
nan a hack den e sistema di banco. E 
presidente di asociacion a enfatisa cu 
e sistema di banco no ta wordo ge- 
hack, pero loke cu si ta wordo gehack 
ta telefon of computer di un persona. 
Esaki ta bin pasobra hendenan no ta 
tuma accionnan necesario pa cuida 
nan mesun siguridad. E hackernan 
ta haya acceso na esaki sea cu nan ta 
logra hack via computer, telefon of 
otro medionan incluso por ta e carchi 
di banco tambe. 

Manera pa promove 

E asociacion a bin cu un presentacion 
di e campaña, unda cu nan a papia 
riba e maneranan cu ta bay wordo 
uza pa por promove e campaña aki. 
E campaña di conscientisacion aki ta 
bon y tabata kier pa pueblo en gen- 
eral tuma nota di tur e tipnan valioso 
cu ABA ta dunando pa asina preveni 
cu hende por haci mal uzo di cuenta 
bancario pa asina cu despues e cliente 
por sufri daño material, den e sentido 


cu e placa ta wordo kita for di cuenta. 

Cliente ta detecta hacking 

Segun Sr. Rafmi, den pasado clien- 
tenan mes tabata detecta hacking. 
Na momento cu e cliente bay mira 
su cuenta di banco of a dicidi di bay 
lanta placa na un mashin di ATM, 
of keda haci un transferencia y ta 
haya notificacion cu no tin placa riba 
cuenta of el a bay lanta placa na ATM 
y a ripara cu falta placa, di biaha e ta 
bati alarma. “Un biaha mas e banco 
mes ta wordo notifica e ora door di 
e cliente y ta cuminsa cu un inves- 
tigacion pa mira con bin e placa a dis- 
parce,” e ta indica. 

Yega na conclusion 

Hopi biaha ta yega na un conclusion 
y ta mustra cu por tabata tin un trans- 
accion legitimo cu a tuma luga y e ora 
ta bay wak ta con e transaccion ey por 
a inicia. Hopi biaha e transaccion aki 
ta inicia for di e laptop di e persona 




mes of su computer personal. 

E pregunta cu ta bin dilanti ta con 
nan a yega na e informacion personal 
pa drenta den e sistema bancario on- 
line y haya acceso na e fondo, of con 
a yega na e carchi di ATM pa por a 
lanta e placa y asina ey e investigacion 
ta tuma luga. 

Manera di traha 

E hackernan tin diferente manera 
cu nan ta traha pa asina por hack un 
cuenta bancario. Hopi biaha nan ta 
manda un e-mail y esaki ta hopi pare- 
cido na un e-mail di banco. Sr. Rafmi 
a duna un ehempel di e situacion aki. 
Si un persona ta cliente di Citybank, 
un e-mail ta wordo manda via di un 
cuenta di city.com. Esaki pa e cliente 
ta zona logico, pero si e cliente pone 
atencion nan mes por ripara cu e e- 
mail aki ta bin di un hacker. Si nan 
mira cosnan chikito manera City ta 
wordo skirbi cu dos T pero en reali- 
dad e ta trata di un solo T. 

E cliente, den su ignorancia, of paso- 
bra e ta un tiki lihe, no ta paga tino 


riba cosnan chikito asina aki y ta 
anuncia click pa upgrade e sistema, ta 
hinca username y password pa asina 
ora cu caba di upgrade, por sigui haci 
uzo di e sistema bancario normal- 
mente. Asina cu el a hinca su infor- 
macion y e virus ta drenta. E ta bay 
drumi y ta warda te ora cu detecta cu 
ta buscando acceso na e sistema ban- 
cario. E virus ta laga bo drenta, pone 
password y di eynan e computer ta 
freeze. Asina aki e hacker ta drenta 
den e cuenta bancario y ta cuminsa 
traha den dje te haci uzo di e cuenta. 
Asina cu e hacker a termina di haci 
uzo di e cuenta bancario, e cliente 
por drenta. Djey e cliente ta sigui cu 
e transaccion y pa su mañan ta ripara 
cu tin un placa di menos. 

Sr. Rafmi ta pone enfasis cu tur ban- 
co local y mundial no ta pidi pa pone 
username ni password por medio di 
un e-mail. Ora cu banco pidi e infor- 
macionnan aki nan ta haci esaki per- 
sonal, y nan mes ta percura pa no sa e 
username y password di e cliente.Q 


Swipe credit card y cobra e placa ta un riesgo pa comerciante 



ORANJESTAD - Algun 
siman atras, na algun 
tienda e POS mashin a 
wordo kita, pa motibo cu 
comerciantenan tabata 
haci mal uzo di e mashin. 
Comerciantenan tabata 
swipe credit card, duna e 
persona dollar y despues 
tabata lanta e placa aki 
cash. Esaki tabata pasa 
mas biaha y haciendo tipo 
di cosnan aki, ta ilegal. 

Segun Sr. Pierre Rafmi, pres- 
idente di Asociacion di Ban- 
conan (ABA), e situacion aki 
ta basta bou control. Asina cu 
e informacion aki a bin di- 
lanti, esaki a haya mas bida. 
Sr. Rafmi ta kere cu diferente 
medio di comunicacion a 
busca mas informacion riba e 
storia aki. E comerciantenan 
mes a cuminsa tuma accion, 
e ta indica. E comerciantenan 
mes a cuminsa realisa kico ta 
e riesgo esaki ta trece cun’e 


ora ta haci uzo di e POS 
mashinnan ilegalmente pa 
nan mes. 

Cantidad di comerciante 

E cantidad di comercian- 
tenan cu ta haci nan mes 
complice di e tipo di actonan 
aki a baha. ABA ta sigui cu e 
campaña pa monitor e cuen- 
tanan bancario di e clientenan 
aki hopi di cerca. Transac- 
cionnan hopi inusual cu ta 
hopi volumen di credit card 
cu ta wordo pasa di negoshi- 
nan cu nunca a pasa credit 
card prome, paso mañan bo 
ta mira nan ta bin y lanta e 
placa cash y ta bay cu esaki. 
Tambe hendenan, pueblo, 
bankeronan, vigilante, cu ta 
pasa dilanti un negoshi y ta 
mira hopi hende cu ta para 
dilanti cu maleta, ya caba bo 
sa cu esakinan no a bay cum- 
pra refresco of pastechi, sino 
otro cos nan a bay haci. 


Banconan ta comunica cu 
otro 

Loke banconan ta haci awo, 
ta comunica mas cu otro, 
segun Sr. Rafmi. E ta vo- 
cifera, cu banconan aworaki 
ta comparti informacionnan 


cu otro di clientenan. Esaki a 
pone cu a yega di kita mashin 
for di comerciante. Durante 
e compartimento di infor- 
macion, nan ta duna nomber 
di e cliente, nomber di ne- 
goshi, nomber di e comer- 


ciante. Asina aki ta preveni pa 
e persona bay bek na un otro 
banco anto pidi un cuenta 
bancario y haya un POS 
mashin y sigui cu e mesun 
tipo di actonan aki, Sr. Rafmi 
ta indica. □ 

Empresa ta bolbe reacciona: 

Ta saca rapportnan for di contexto pa difama Refineria Isla 


WILLEMSTAD - Refineria Isla 
ta rechasa e manera cu segun e 
empresa ta “ta sigui difama nos”. 
Ta saca rapportnan existente for 
di nan contexto pa difama Re- 
fineria Isla, asina e empresa ta 
bisa den un analisis nobo. 

Como cu Refmeria Isla ta haya im- 
portante pa tene comunidad di Cor- 
sou bon informa, nos ta sigui trece 
aclaracion, pa asina pueblo por forma 
un opinion balansa. Di e manera aki 
pueblo tin tur 2 banda di e medaya. 
Manera nos a yega di bisa caba, nos 
ta consciente di nos posicion den 
comunidad y di e retonan ambiental 
cu nos mester tene cuenta cun’e. Pa 
e motibo aki, Refmeria Isla ta sigui 
cu su inversionnan y mantencion di 
su plantanan y plannan pa futuro pa 
yega na solucionnan structural, du- 
radero y pa cristalisa Refmeria Isla 
su vision pa keda forma parti integral 
den comunidad di Corsou. P’esey ta 
importante pa mantene obhetividad 
y tambe pa interpreta datonan y in- 
formacion corectamente pa asina no 
crea un esfera di aversion. 

Den e comunicado aki Refmeria Isla 
lo trata 2 tema mas cu regularmente 
ta wordo saca for di nan contexto 
berdadero of ta wordo malinterpreta 
pa sirbi un proposito cuestionabel. 

E temanan ta: 

• Rapport di EcoRYS 2005 

• Rapport di Volksgezondheid 
Instituut Curaçao; ”De Nationale 
Gezondheids enquete Curaçao 2013; 
Methodologie en belangrijkste resul- 
taten” 


E rapport di EcoRYS publica na sep- 
tember 2005 su titulo oficial ta: “Eco- 
nomic Value of Strategic Options for 
Refmeria di Corsou”. Cliente di e 
rapport tabata Refmeria di Corsou 
(RDK) y manera e titulo ta indica e 
rapport su caracter ta uno specifica- 
mente economico. 

A base di 3 opcion strategico, specifi- 
ca den un rapport anterior di Pervin 
& Gertz pa cu futuro di refmeria, Re- 
fmeria di Corsou (RDK) a contrata 
EcoRYS pa haci un estudio eco- 
nomico di cada un di e opcionnan. E 
rapport ta encera un estudio amplio 
di diferente area (macro-) economi- 
co pa cu Corsou en general y RDK 
specificamente y na ki manera cada 
un di e areanan studia lo por wordo 
influencia tumando en cuenta e dife- 
rente opcionnan strategico. 

Parti di e estudio tin relacion cu sa- 
lubridad y con por a cuantifica den 
balor economico e cambionan den 
salubridad a base di e diferente op- 
cionnan pa cu e refmeria. Tur litera- 
tura disponibel pa cu e topico aki, 
esta cuantifica na balor monetario e 
cambionan den salubridad, ta indica 
con sumamente dificil e cuantifica- 
cion aki ta pasobra e ta basa riba un 
cantidad grandi di suposicion cu ta 
varia inmensamente di un luga pa 
otro a base di circunstancianan geo- 
grafico, meteorologico, demografico 
y economico. 

Pa yega asina mes na un cuantifi- 
cacion di impacto riba salubridad, 
EcoRYS a uza e publicacion di Bart 
Ostro; “Estimating the Health effects 


of Air Pollutants - A Method with an 
Application to Jakarta”. 

Ariba di e suposicionnan cu ya caba 
tin pa cu e rapport (varios menciona 
den e rapport mes) y su specificacion 
pa e ciudad di Jakarta na Indonesia - 
un ciudad inmenso (8 miyon hende) 
cu un densidad humano di hasta 33 
mil hende pa kilometer cuadra(!), 
cu un averahe anual di biento hopi 
limita, cu su posicion geografico ta 
den un dal (e ciudad ta mas abou cu 
areanan rondo di e ciudad) y cu un 
densidad di trafico enorme, ta buta 
ainda mas incertidumbre uzando 
como base pa e extra polacion di Ja- 
karta pa Corsou datonan di polucion 
di aire cu no tin ningun base cienti- 
fico y no por wordo verifica. 

Un simpel ehempel; EcoRYS ta uza 
como base pa cuantifica salubridad 
actual (situacion actual di refmeria) 
un emision di S02 pa refmeria di 
143 ton pa dia. E cifra real di emis- 
ion actual, verifica pa instancianan 
independiente (Stichting Advisering 
Bestuursrechtspraak) ta buta e emis- 
ion actual di refineria na 58 ton pa dia 
cu ta 60% mas abou cu e cifra uza pa 
EcoRYS. Pa locual ta trata particula e 
diferencia ta mas grandi ainda. 

Sin drenta den e tema controversial 
di cantidad di morto prematuro oca- 
siona door di polucion di aire emiti 
pa tur contribuyente, Refmeria Isla 
ke bolbe para keto riba e echo cu e 
cifranan uza den e rapport di EcoRYS 
tin un base economico pa asina esta- 
blece gastonan di salubridad pero e no 
por wordo uza pa determina e impac- 


to ambiental riba salubridad. Aparte 
di esaki, mira for di un base cientifico 
ta bolbe compara appel cu peer na 
momento cu ta compara e situacion 
na Jakarta cu esun di Corsou. For di 
punto moral por cuestiona e manera 
cu gruponan di presion y/of hende- 
nan liga cu e organisacionnan aki ta 
uza datonan di e rapport di EcoRYS 
2005. 

E di dos rapport ta esun di Volksge- 
zondheid Instituut Curaçao; ”De 
Nationale Gezondheidenquete Cu- 
raçao 2013; Methodologie en belan- 
grijkste resultaten.” 

Den cuadro di salubridad y gastonan 
medico halto pa cu salubridad, gru- 
ponan di presion ta continua purba es- 
tablece un relacion entre emisionnan 
di Refmeria Isla y gastonan halto den 
salubridad na Corsou. Ta menciona 
cu datonan di e Rapport di 2013 di 
Volksgezondheid Instituut Curaçao 
lo indica esaki. Si en berdad gastonan 
di salubridad na Corsou ta halto esaki 
claramente no ta asocia cu Refmeria 
Isla manera e dos tabelnan saca for 
di e rapport mes ta indica (National 
Gezondheidenquete = NGE). Tambe 
por nota (tabel 30) cu e porcentahe di 
poblacion cu ta experencia molester 
di holo di refmeria a keda practica- 
mente similar for di 1994! 

Finalmente, Refmeria Isla ta spera cu 
a base di e aclaracion di e 2 temanan 
aki, pueblo por yega na un opinion 
balansa. Refmeria Isla ta sigui cumpli 
cu su responsabilidad conforme su 
permit di molester, semper cu e meta 
pa sigui mehora.Q 


Ola di kiebro ta sigui: 

Robo profesional na McDonald’s 
na Santa Maria 


WILLEMSTAD - E ola di 
robo cu a bin ta presenta 
un biaha den ultimo di- 
anan riba negoshinan na 
Corsou ta sigui. Despues 
cu a pasa den negoshinan 
na Saliña, Promenade y 
algo mas prome na Zui- 
kertuintje. 

Antayera nochi ta McDon- 
ald’s Santa Maria a bira vic- 


tima di robo, momento cu 
desconocinan a kibra un glas 
di e porta y a bay paden. Nan 
a bay cu tur loke tin den e 
safe den cua tabatin, segun 
informacionnan, mas cu 10 
mil florin. Despues di nan 
acto, nan a huy for di e sitio. 
Investigadonan cu a presenta 
na e sitio a ripara, cu den e 
caso aki a uza ekipo sofistica 
pa e kiebro. Tin e sospecho 


cu den e caso aki a uza ekipo 
cu Brandweer a perde algun 
tempo pasa pa comete nan 
acto. Den e ekipo cu Brand- 
weer a perde tin entre otro 
diferente mashin cu ta uza 
pa ora tin trabounan di res- 
cate. E investigadonan ta bisa 
den prome instancia, cu loke 
a tuma luga a bay hopi pura. 
E safe a keda habri sin masha 
daño. Camaranan di sigu- 
ridad di e empresa a registra 
tur cos y e imagennan aki ta 
parti di e investigacion cu ta 
tumando luga. 

E kiebro di awe ta añadi na 
e cantidad di caso cu tabatin 
den ultimo dianan caminda 
empresanan a bin ta sufri. E 
siman aki so tabatin robonan 
grandi na Multibrand (Sali- 
ña), Sea & Sand Beachware 
(Promenade) y na empresa 
Never Pay More (Saliña Gal- 
leries). Tur e casonan aki ta 
den investigacion.Q 

Hobennan di proyecto pa drecha molina a haya nan certificado 



WILLEMSTAD - Seis di 
e dies hobennan cu a in- 
scribi pa e curso pa dre- 
cha molina di biento a 
haya nan certificado. Den 
un ambiente ameno a 
presenta e certificadonan 
na e hobennan antayera. 
Tambe tabata tin presen- 
tacion di un di e hoben- 
nan riba loke el a siña. E 
proyecto ta uno relevante, 
pasobra pa hopi tempo 
caba molinanan ta bayen- 
do atras, como cu no tin 
hende pa mantene nan. 


Na e ceremonia di entrega 
di certificado, tabata tin tres 
minister presente, tur di 
Pueblo Soberano. Ta trata di 
ministernan Whiteman (Ag- 
ricultura), Dick (Enseñansa) 
y Larmonie-Cicilia (SOAW). 
Durante e curso e hobennan 
a siña arma y drecha molina. 
Minister Whiteman, dia a 
habri e proyecto a mustra 
cu ta masha importante pa 
mantene e fishi di drecha 
molina y alabes cu alabes ta 
habri oportunidadnan nobo 
pa hobennan. Tambe tabata 


presente ayera Sra. Claire 
Willems di Ministerio di 
Asuntonan Social, coordi- 
nado di proyecto señor John 
Tujeehut di AKKV y experto 
tecnico señor Etty Fecunda. 
E curso a dura 6 luna y cur- 
sistanan a ricibi un contribu- 
cion pa entre otro transporte 
pa cada dia cu nan tabata 
presente na e curso. Du- 
rante e curso a bini cu dife- 
rente incentivo pa amplia 
conocemento di cursistanan 
y aumenta chens pa haya 
trabou. □ 





Partido Pais a presenta iniciativa pa atrae inversion di afo 


WILLEMSTAD - Actu- 
almente Corsou ta aplica 
e sistema di belasting di 
entrada mundial. Esaki 
kiermen si por ehempel 
tin un Hapones ta biba y 
tin negoshi aki na Corsou 
y tambe na Hapon, segun 
nos sistema e mester paga 
belasting na Corsou riba 
su entrada na Corsou, 
pero tambe paga belast- 
ing na Corsou di su entra- 
da na Hapon. Riba esaki 
na Hapon tambe e ta paga 
belasting riba su entrada 
na Hapon. 

Alex Rosaria, lider politico di 
Partido PAIS den un docu- 


mento extenso cu ta disponi- 
bel riba www.partidopais. 
wordpress.com/201 5/09/10/ 
the-case-for-a-territorial- 
tax-regime-for-curacao/ ta 
argumenta cu mester kita 
for di e sistema di belasting 
di entrada mundial y bay pa 
un regimen teritorial di im- 
puesto pa Corsou. Den e 
caso aki tur hende cu ta biba 
na Corsou ta paga belasting 
di entrada solamente riba 
entrada aki na Corsou. Den 
e ehempel ariba menciona, e 
Hapones ta paga belasting aki 
na Corsou riba su entrada na 
Corsou y no riba su entrada 
na Hapon. 

Hopi pais na mundo cu tin 


e sistema belasting di en- 
trada mundial ta evita e des- 
bentahanan di esaki door 
di cera tratadonan fiscal pa 
evita pagamento di belasting 
dobel. Tin pais hopi exitoso 
den esaki. Hulanda mes ta 
uno cu tin casi 80 tratado. 
Esaki ta haci Hulanda atrac- 
tivo pa inversionistanan. 
Corsou tin apenas 2 di e tipo 
di tratadonan fiscal aki. Per- 
spectiva cu Corsou lo yega 
na un netwerk substancial 
di tratado pa evita belasting 
dobel ta hopi abou. Den e 
pensamento di Rosaria ta 
central cu si ta improbabel 
pa cera hopi tratado fiscal pa 
evita pago dobel di belasting, 


dicon no cambia e sistema y 
haci esaki un regimen terito- 
rial di impuesto. Un regimen 
teritorial di impuesto ta igual 
na tin tratado pa evita dobel 
belasting cu delaster un pais 
na mundo. Corda cu cera un 
tratado ta un proceso largo cu 
no ta depende di Corsou so, 
sino tambe di esun cu kende 
bo ke cera un tratado. 

Cu un regimen teritorial 
di impuesto nos pais ta bira 
mucho mas atractivo pa in- 
version di afo. Paisnan cu 
tin e sistema aki ta entre otro 
Dubai, Hong Kong, Chile 
y Singapore. Tur ta pais- 
nan sumamente exitoso. En 
combinacion cu e “investor’s 


permit” di minister Nelson 
Navarro, cu ta hustamente 
pa acomoda empresarionan 
di buena fe, cu hopi capital 
cu ke inverti y alabes esta- 
blece na Corsou, nos pais 
lo bira mucho mas atractivo 
pa inversion y creacion di 
cupo di trabou. E regimen 
di impuesto teritorial no ta 
perfecto, pero esun mun- 
dial tampoco no ta perfecto. 
E pregunta si Corsou ke sali 
for di su zona di conforme 
y analisa e modelo aki seria- 
mente. Rosaria ta recomenda 
pa tanto sector priva y Go- 
bierno analisa seriamente e 
proposicion aki, asina e par- 
lamentario ta bisa. □ 


17 Pais den Caribe lo participa na Congreso pa Hobennan 


WILLEMSTAD - Dia 23 
di october proximo ta 
tuma luga na Corsou un 
congreso pa hobennan di 
17 pais den Caribe incluy- 
endo Corsou. E congreso 
ta forma parti di e State of 
the Industry Conference 
(SOTIC) organisa pa Ca- 
ribbean Tourism Organi- 
zation (CTO) cu lo tuma 
luga di 21 pa 23 di october 
proximo na WTC. Corsou 
lo keda representa pa e 
hoben Johannah Rosaria 
di 17 aña di edad cu ta 
bishitando dr. Albert Sch- 
weitzer Havo - VWO. 


Corsou su representante lo 
competi cu hobennan di en- 
tre otro Barbados, Bahamas, 
Cayman Islands, St. Kitts 
y Martinique. Johannah lo 
presenta un video, den cual 
e ta bende Corsou turisti- 
camente y tambe un topico 
relaciona cu turismo. E con- 
greso ta un di e vehiculonan 
cu CTO ta uza pa curasha e 
hoben pa considera un carera 
den turismo. 

Johannah ta un hoben cu 
hopi potencial cu sigur lo sa 
di representa nos isla di un 


manera digno. Nos ta invita 
hobennan di Corsou pa bin 
apoya nos representante du- 
rante e congreso pa hoben- 
nan. E congreso ta tuma luga 
dia 23 di october di 3:00 pm 
- 5:15 pm na WTC. Pa in- 
scribi por tuma contacto cu 
Oficina di Turismo di Cor- 
sou (CTB) prome cu dia 21 
di october proximo. Inscrip- 
cion ta gratis djis manda bo 
nomber, edad y cua scol bo 
ta bishita na e e-mail adres 
info@curacao.com of yama 
434-8200 pa mas informa- 
cion. Hoben, nos ta conta cu 
bo apoyo.Q 

optjnbaai oen te beMederi het project: 

'’Onderhoudswcrkzaamheden aan hel gebouw van 
Algemene Rekenkamer gelegen te Wilhelminostraat é". 

Volqenj WerkomKhrilvlnqen; BK Ç 0J1 jglt M.V. 15>0B dl, 

Ha mc rs Eng ineei ing H E-20 I 5-01 - D3/m i j LH 

KOrte Oms-chriiving vanh&l w#rk: 

GroQt ondertioudEbeurt aan net gebauw: 

Hel rcpflfdfn van allc sclieuren en hel plchtcrwcrk inclusief luinmuur 
Hel schilderen van het gehele gebouw Inclusléf tuinmuuf. 

UHveednaslennlin: Beuwtlid 60 werkdaaen na datum von 

materiaol levering, 

HtT b$£t#k is vcnol itoktobéi JOis vrykfijgbñcr bij nerkcmtbcrvon hñi 
Monumentenbureau tegen betoling van AWG. 250.00. 3e beialing 
kan o.loen geschiedon in cosh betaling. 

De openbore bescheiden Hggen her inzage vonal lfl oklober 2015 te 
Monumentenbu reau. 

Inlichlfngen worden verslrelá Op 27 oktober 301S om P?30 UUr a.m. len 
kanlorevan hel Monumentenbureou le Schelpslraot 36/38. 

De Nolc von inlichtifigGn wordt vaslgGl&gcl op 9 november 20 is en is 
vonaf die dag vetkrijgboor bif het Monvmenlenbureau 
De openbare aanbesleding virndt plaaH op 23 novernbcr 20 om 
1 l:D0 uur v.m. o-p- hel kantoor van het Morumenle nbureo u 

iDe UAP-1P86 Ned. is op deze oanbesleding van loepossng. 

Do dircclic voerlng fs in hcmdcn van hct Monumcntcnburcau. 

De otmbesteder ■$ de Direcleur vçm &k Consuit n,v, 

De gestond doeningiermijn is 90 dogen, 

Oe inschiijver moet bij zijn inschrijving de volgende vereislen 
overieggen: 

1. Originele Eereidheidverklaring van eerr lokole erkende bank oF 
lokde exkende Bnonclele borgirnFelling tol het Injtetlen van een 
bonkgaruntit’ t.w.v. lWi van cfc inschiljlSOm; 

2. Inschrijvfng dienl Fç geschieden cp eigen loMerhcod vpn de 
tnschrljver en ondenekend le iJJn: 

3. Bewijs von inschrijving in het register von de Komer vnn 

Koophqndel von Argbo nlçt auder dan 3 jnppnden; 

4. Alle vemnelde verelslen idqIs genoemd ln de 
vierkomichñivingen 

De gunnirg zal geschieden cooForm de meeit economischi 
vOCr deligslá acnbiec ntj riel de dCCórdelingscrilefia, inschrij f&onn. 
ervcring en bouwlijdplanning, 


Murphy, Mets ta gana 
Dodgers 3-2 pa yega 
NLCS contra Cubs 



LOS ANGELES (AP) - 
New York Mets a avan- 
sa pa National League 
Championship Series, 
derotando Los Angeles 
Dodgers 3-2, den e wega 
decisivo diahuebs ano- 
chi, cu Daniel Murphy 
responsabel pa e careda 
di empate y di tuma ben- 
taha. 

Mets lo hunga contra Chi- 
cago Cubs den NLCS, pa 
prome biaha cu e teamnan 
aki ta topa otro den playoff. 
New York tabata atras 2-1 
den di 4 inning, ora cu Los 
Angeles 3 hungado di infield 
na banda drechi, y uno cerca 
di tercera base. Ora cu Lucas 


Duda a haya un base por bola, 
Murphy a core pa segunda y 
a realisa cu tercera no tabatin 
niun hende y a sprint pa roba 
e base. “Mi tabata djis purba 
yega segunda y spera cu niun 
hende yama tempo, paso- 
bra mi lo a mustra manera 
un idiota si un hende a pidi 
tempo y ami ta core bay ter- 
cera”, Murphy a bisa. “Mi no 
ta sigur ken mester tabata na 
tercera, pero no tabatin niun 
hende. Mi no e hungado di 
mas lihe, pero suficiente pa 
esun ey si.” Mas laat den 
wega Murphy a dal un home 
run riba picheo di Zack Gre- 
inke den di 6 inning, pa duna 
Mets bentaha, cual nan a 
keda cu ne tambe. □ 

Guyana ta planea di mehora su defensa debi na e asunto di frontera cu Venezuela 



GEORGETOWN, Guy- 
ana (AP) - President di 
Guyana a bisa cu e pais 
Sur Americano chikito 


mester mehora su capaci- 
dadnan militar, pa motibo 
di un disputa di frontera 
cu a aumenta tensionnan 


cu pais bisiña Venezuela. 

David Granger a bisa co- 
mandantenan di ehercito, 
cu Guyana Defense Force 
mester modernisa su ekipo 
y aumenta personal. Den 
comentarionan publica dia- 
huebs laat, e militar retira, 
kende su partido a domina 
eleccionnan na mei ultimo, a 
bisa tambe cu e kier rebiba e 
milicia civil, cu un tempo a 
duna e trupanan sosten. 

Granger a bisa cu e cambi- 
onan ta necesario, debi na e 
persistencia agresivo di Ven- 
ezuela. 

Den dianan recien, oficial- 


nan di NU a reuni cu Guy- 
ana pa investiga e disputa cu 
su bisiña cu ta mas grandi, cu 
ta andando pa hopi tempo. 

Pa hopi tempo Venezuela a 


bisa cu 40 porciento di Guy- 
ana su teritorio y a extende su 
teritorio maritimo e aña aki, 
despues cu a descubri petroli 
den awanan en cuestion. □ 



Venezuela ta aumenta salario minimo cu 30 porciento 


CARACAS, Venezuela (AP) - 
President Venezolano Nicolas 
Maduro ta aumentando e pais 
su salario minimo, pa yuda tra- 
hadonan di wordo bati pa infla- 
cion, cu economistanan ta bisa 
ta probablemente ta esun di mas 
halto na mundo. 

E president socialista a bisa diahuebs 


Debi na inñacion halto 


anochi, cu e lo aumenta salario mini- 
mo cu 30 porciento. E medida lo bay 
den efecto dia prome di november 
awo, un luna prome cu e eleccion 
parlamentario crucial. 

E estado no a publica niun data di 
inflacion di aña pasa. Maduro a bisa 
diamars cu ta probabel cu e inflacion 
lo ta na 80 porciento. Fondo Mon- 


etario Internacional ta calcul’e mas 
cerca di 200 porciento. Esey ta un au- 
mento di 68.5 porciento di 2014. 

E aumento den pago ta e di 4 pa e 
aña aki, y ta trece Venezuela su sala- 
rio minimo na 9,649 bolivar pa luna. 
Esey ta menos cu $15 riba mercado 
preto, cual ta wordo uza pa fiha hopi 
prijs.Q 



Matandopor lo menos 30 hende 

Dos bom a explota cerca di un moskee na Nigeria 


MAIDUGURI, Nigeria (AP) - 
Cuater muhe cu bom a explota 
nan mes diabierna, ora cu sol- 
daatnan a reta nan, na momento 
cu nan tabata purba drenta un 
ciudad na parti noordoost di Ni- 
geria, matando por lo menos 18 
hende y nan mes. 

Maiduguri, un ciudad caminda ta e 
luga di nacemento di Boko Haram y 
cu awo ta e base di trupanan di gobi- 
erno cu ta purba caba cu e extrem- 
istanan Islamico, a wordo afecta pa 
un serie di bombardeo, cobrando 



bida di un cantidad di civil. 

E atake di diabierna - describi pa 
militantenan di defensa civil - a bin 
algun ora despues cu 2 bom a explota 
cerca di un moskee, matando por lo 


menos 30 hende. 

E heridonan di e atake ey a wordo 
hiba pa un hospital. Un pashent ta- 
bata drumi riba un matras cu man- 
cha, cabes lora den verband, mientras 
un muhe ansioso tabata mira door di 
bentana di pafo. 

Binti hende a keda herida den e atake 
ey, algun di nan gravemente, segun e 
agencia di emergencia di Nigeria su 
coordinador, Muhammed Kanar, a 
bisa. 

Trupanan militar di paisnan bisiña a 
pusha e extremistanan di e area, e aña 
aki, pero atakenan suicida di Boko 


Haram a sigui. 

Hefe militar di Nigeria a indica cu 
lo tin ofensiva grandi, cu ta inevita- 
bel. Un ofensa di ehercitonan mul- 
tinacional cu trupanan di Nigeria y 
su bisiñanan a wordo tarda debi na 
problemanan di fondo y otro prob- 
lemanan. 

Boko Haram kier impone interpre- 
tacionnan extremo di ley Islamico 
na Nigeria, cual ta e productor di 
petroli di mas grandi na Africa, cu tin 
un populacion di mas o menos 170 
miyon habitante, cu ta parti casi igual 
entre Cristian y Moslim. □ 

Simbolo pa handicap ta haya sosten, pero problemanan ta keda 


(k 


PARKING 


*/■' \ 


HARTFORD, Connecti- 
cut (AP) - E simbolo cu ta 
marca luga di parkeer pa 
handicap, entradanan di 
edificio y bañonan rond 
mundo, ta hayando un 
cara nobo, e modernisa- 
cion ta enfatisa habilidad 
en bes di limitacion. 

Loke a cuminsa como un 
proyecto di arte di caya, a 
crece den aceptacion oficial 
na algun parti di Merca. Pero 
e logo nobo a wordo rechasa 
pa algun, cu ta na fabor di e 


figura familiar, cual a bira 
un di e simbolonan di mas 
reconoci na mundo, den e 
ultimo 40 añanan. 
Adoptacion di e simbolo 
moderno nobo - cual ta ilus- 
tra un figura ta leun dilanti 
den un rolstoel - tabata po- 
copoco: 

New York a adopt’e aña pasa, 
y Connecticut pronto lo por 
bira e di 2 estado pa adopt’e. 
Otro ciudadnan rond di e 
pais, incluyendo Phoenix, y 
E1 Paso, tambe ta na caminda. 
Pero e Organisacion Interna- 


cional pa Standarisacion cu 
ta basa na Suisa, a argumenta 
contra e diseño nobo, citan- 
do reconocemento universal 
di e original. 

“E ta parce un paso masha 
positivo pa tuma”, Elizabeth 
Guffey, profesor di histo- 
ria di arte y diseño na State 
University of New York na 
Purchase, a bisa. “Ora cu bo 
cuminsa pensa riba dje, e ta 
trece mas pregunta.” 

Guffey, kende tin limitacion 
y ta skirbiendo un buki to- 
cante e historia di e simbolo, 
a bisa cu tin un reaccion neg- 
ativo na Gran Britania, ca- 
minda algun ta mira e cambio 
manera algo cu tin di haber 
cu politicamente corecto 
Mericano. Mientrastanto, al- 
gun pais tin e reputacion pa 
mal uza e simbolo original, 
poniendo nan na luganan 
caminda no tin accesibilidad 
handicap. 

“Como un persona cu limi- 
tacion, e imagen ta menos 
importante compara cu e 
uzo di dje. E no ta wordo uza 
completo of corecto, awora- 
ki”, Guffey a bisa. 

Algun activista pa derecho di 
hendenan cu limitacion, ta 
kere cu e simbolo ta implica 
prehuicio contra hendenan 
cu tin limitacionnan serio. 

“E simbolo bieu ta laga tur 
cos habri pa imaginacion”, 
Cathy Ludlum a bisa, e ta 


un activista pa derechonan 
di hendenan cu limitacion, 
kende tin un malesa neoro- 
muscular y e ta uza un rol- 
stoel cu motor cu 3 dede. “E 
simbolo nobo ta parce di bisa 
cu independencia tin tur cos 
di haber cu e curpa, cual no 
ta asina. Independencia ta 
ken bo ta paden.” 

Hendrem, un assistent di 
diseño na Olin College of 
Engineering na Needham, 


Massachusetts, a bisa cu e 
ta sinti cu hende ta balata 
su yiu homber, kende tin 
Sindroma Down y cu no ta 
uza un rolstoel. E ta kere cu 
e diseño nobo lo por cambia 
actitudnan y eventualmente, 
por trece mas fondo y miho 
programanan. 

“Mi kier pa e para pa un es- 
fuerso mas grandi, pa me- 
hora condicionnan mate- 
rial”, el a bisa. □ 



Hendenan religiosonan ta na Utah 
pa un encuentro religioso di mundo 


SALT LAKE CITY (AP) 
- Bishitantenan di 80 pais 
y 50 diferente religion a 
yega Salt Lake City pa 
atende un conferencia in- 
terreligioso, cu lo wordo 
teni na Merca, pa prome 
biaha desde 1993. 

Salt Lake Tribune ta reporta 


cu Parlamento di Religion- 
nan di Mundo a cuminsa cu 
un procesion colorido dia- 
huebs anochi, na Salt Palace. 
Lidernan di e 7 tribu di In- 
djan Mericano, bisti den nan 
plumanan tradicional, a tuma 
e podium. Nan a wordo 
sigui pa muhe y hombernan 
den nan tunic, flus, y saris di 


diferente colo. Varios di nan 
tabatin cosnan religioso bisti 
riba nan cabes. 

E mision di e asamblea ta pa 
tene combersacionnan entre 
e religionnan, tocante prob- 
lemanan manera guera, odio, 
cambio di clima, y igualdad 
di entrada. □ 

Directiva nobo di Kiwanis Club of Young Professionals Aruba a wordo instala 


Recientemente den ball- 
room di Holiday Inn Ho- 
tel Aruba a tuma luga e 
anochi di instalacion di e 
directiva nobo di Kiwanis 
Club of Young Profes- 
sionals Aruba (KYPA). 
E directiva lo tin bao 
di su encargo e aña ki- 
wanistico 2015 / 2016. 

E directiva nobo ta wordo 
lidera pa Sr. Brian Croes 
como presidente. Otro- 
nan cu tambe ta forma parti 
di e directiva ta Thayanne 
Lee como secretaria, Randy 
Croes como tesorero, Bryan 
Nemecek como proximo 
presidente pa 2016/2017, 
Cindy Wernet como vice 
presidente y Rendell de Kort 
como Presidente Saliente. Pa 



loke ta e directornan esaki ta 
wordo forma pa Taino Heinze 
director Recruiment & Re- 
tention, Mark-Benson Denz 
director Public Rela- 
tions, Lativa Maduro 
director Pundraising 
Committee, Sherel- 
liseRas director Youth 
& Community Ser- 
vices y Zanette Re- 
funjol director of Ed- 
ucation Committee. 

Durante e discurso di 
e presidente nobo e la 
indica cu e club a logra 
cosnan hopi positivo 
durante e ultimo 5 añanan. 
E club a yuda hopi grupo por 
medio di trabou boluntario. 
E boluntad y forsa cu e ekipo 
di KYPA a demostra tabata 


hopi grandi. Tambe a traha 
duro pa crea un relacion cu 
nos comunidad. E aña kiwan- 
istico aki Sr. Croes kier pa tur 


miembro sigui traha duro 
como un solo ekipo pa por 
sigui fortifica e relacion cu 
KYPA tin cu nos comunidad. 
Naturalmente e parti di activ- 


idad recreativo di forma parti 
di un ekipo no lo haci falta. 

E anochi di instalacion tabata 
un anochi hopi 
ameno cu a conta 
cu presencia di 
entre otro e in- 
coming Luitenant 
Governor Mrs. 
Roselyne Leon y 
e Luitenant Gov- 
ernor saliente Mr. 
Gabo Mansur. 
Tambe por a mira 
diferente miem- 
bro di e famia di 
Kiwanis y otro 
clubnan di servicio. Na fmal 
di e anochi e banda Mini Duro 
a sa di pone a invitadonan 
riba pista di bailepasera e ano- 
chi den forma inolvidabel. 


Kiwanis Club of Young Pro- 
fessionals Aruba ta un club 
hopi activo yudando comu- 
nidad den diferente forma. 
Durante henter aña Kiwanis 
Young Professionals Aruba, 
miho conoci como KYPA ta 
organisa diferente proyecto 
como tambe eventonan pa 
recauda fondo. 

E club ta consisti ta pro- 
fesionalnan hoben cu tin 
e ambicion y curason pa 
traha pa comunidad. KYPA 
a yuda diferente fundacion 
den pasado manera FAVI, 
FADA, Casa Cuna pa men- 
ciona algun. E club ta enfoca 
hopi riba bienestar di nos 
Muchanan y tambe ta haci 
Proyectonan di Servicio y 
asina ta yuda diferente grupo 
den nos comunidad. □ 


Aruba bon representa na Baystate 
Marathon‘run for your heart 
cu 11 participante’ 


ORANJESTAD—Despues 
di lunanan di preparacion 
intensivo cu maintanan 
ta lanta marduga pa core, 
a yega e gran dia pa core 
e Baystate Marathon na 
Lowell, Massachusetts. 
Diadomingo 18 di octo- 
ber lo tin 11 integrante di 
e grupo di Aruba cu yama 
Run for Your Hearty 4 di 
Good to be Active corien- 
do un distancia di 21km 
of 42km. Pa algun esaki 


ta bay ta nan prome full 
marathon pa otronan esa- 
ki ta di 2, 3, 4, of te hasta 5 
biaha coriendo marathon. 

Run for Your Heart ta un 
grupo uni di coredonan ex- 
perencia cu ta train hunto 
henter siman. Nan meta ta pa 
stimula otro y yuda cada uno 
yega na nan meta personal. 
Sea ta un lOkm, un half mar- 
athon of un full, e grupo aki, 
cu añanan di experencia, t’ey 


pa yuda un y tur. 
Temperatura na Lowell, 
Massachusetts ta abou, pues 
friu pa nos di Aruba. Esaki 
sigur lo ta un bentaha pa nos 
Rubianonan como cu nan ta 
custuma di core den temper- 
atura extremadamente halto. 
Diahuebs ultimo e grupo a 
sali bay rumbo pa Lowell ca- 
minda cu diadomingo awor 
lo core e Baystate Marathon. 
Un experencia sigur inolvid- 
abel. Participantenan di Run 



for Your Heart ta Kitty Rive- 
ra, MirlaPascchier, Esmeral- 
da Hendriks, Jacky Luidens, 
Suzette Geerman, Leslie, Es- 
cobar, Jamil Werleman, Mi- 
chel de la Haye, Hans Ruiter, 


Eugene Martis, Marcus Wig- 
gins y como coach Koos Veel. 
Por sigui tur desaroyoarib- 
awww.facebook.com/runfo- 
ryourheartaruba. Hopi exito 
na un y tur! □ 


Fun Miles ta sostene Animal Rights Aruba cu un donacion di 2500 florin 


ORANJESTAD - Pa ta 
franco, hopi animal riba 
nos isla no tin un dushi 
bida; apenas nan tin un 
bida mes. Nan no tin un 
hogar pa bay anochi y 
niun hende pa duna nan 
cuminda ni pa stima nan. 
Esaki a motiva Fun Miles 
pa haci un donacion di 2500 
Florin na e organisacion cari- 
tativo Animal Rights Aruba 
(ARA), cu ta trahando hopi 
duro pa recauda fondo pa 
construi un shelter nobo pa 
Aruba su pushi- y cachonan 
no desea, caminda no ta mata 




e bestianan. Ya desde 4 di oc- 
tober (Dia Mundial di Ani- 
mal) 2014, ARA ta promovi- 
endo su campaña We Need 
a Shelter’ den colaboracion 
cu Radio Magic 96.5 FM. 
E meta: recauda suficiente 
fondo pa construi un shelter 
digno pa tur e pushi- y ca- 
chonan cu ta biba riba caya na 
Aruba; un luga caminda nan 
por warda sano y salvo riba 
nan adopcion. Pa logra esaki, 
ARA ta bende ‘kavel’ sim- 


bolico den e futuro shelter pa 
un donacion di 250 Florin pa 
cada un. Fun Miles a cum- 
pra 10 di e kavelnan aki, pero 
ARA mester bende por lo 
menos 1000 kavel pa por re- 
alisa e shelter aki. Fun Miles 
ta curasha tur hende pa con- 
tribui y yuda salba bida di e 
gran cantidad di pushi- y ca- 
chonan bandona. Pa mas in- 
formacion tocante ARAy con 
pa haci un donacion: www. 
animalrightsaruba.com Q 


Fun Miles Account Manager Emily Faro y representante di ARA 
Andreina Wever 

Fundacion Social Cultural Portugues y Club Primavera a haya 

bishita di prome minister 




ORANJESTAD - Direc- 
tiva di Club Primavera y 
Consul Honorario di Por- 
tugal no solamente a sinti 
nan mes orguyoso y honra 
cu bishita di Prome Min- 
ister Mike Eman na e club, 
pero tabatin hopi elogio 
cu un mandatario ta scu- 
cha su pueblo di e forma 
aki. E bishita di e manda- 
tario tabata den cuadro di 
Accion di Bario. 

Tur diahuebs Prome Minister 
Eman compaña pa funciona- 
rionan di diferente departa- 
mento ta bishita un bario di 
Aruba. Un peticion di e man- 
datario semper ta pa e topa 
cu personanan di un club of 
organisacion cu ta traha pa 
e bario. E biaha aki den Pri- 
mavera a topa cu e directiva 


di Fundacion Social Cultural 
Portugues y Club Primavera, 
cu ta uno hopi activo y tin 
eventonan regularmente. 
Nilo Gomes da Silva, Presi- 
dente di Fundacion Social 
Cultural Portugues y Club 
Primavera, a ricibi Prome 
Minister Eman den gran 
forma y invita Consul Hon- 
orario di Portugal mr. licen- 
ciado Benvinda de Sousa pa 
ta presente na e ocasion aki. 
“Nos ta hopi contento y or- 
guyoso cu nos Prome Minis- 
ter a bishita Club Primavera. 
Esaki ta prome biaha cu un 
persona di Gobierno a yega 
cerca nos,” el a expresa. 

Nan a duna e mandatario un 
recorido di e instalacionnan, 
a mustra e veld cu nan tin y 
a splica e plannan cu nan tin 
pa mehora e facilidad na bi- 


enestar di e bario y Aruba en 
general. Den e splicacion, 
Gomes da Silva, a pone hopi 
enfasis riba e hecho cu e no ta 
Club di Portugues pero ta un 
club pa henter Aruba unda cu 
por topa cu personanan di e 
comunidad Portugues. 

E Presidente tabata masha 
contento di a sinti e manda- 
tario asina positivo pa cu nan 
plannan. “E1 a duna nos e im- 
presion cu e ta preocupa pa 
cu e parti di infrastructura y 
cu e ta desea cu e barionan di 
Dakota, Wayaca y Primavera 
por haci uzo di e facilidadnan 
di Club Primavera.” E man- 
datario, el a agrega, a compro- 
mete su mes cu instancianan 
di Aruba lo duna un man na 
e club pa Aruba. Pa Consul 
Honorario, mr. Benvinda 
de Sousa, tambe tabata un 
honor grandi cu Prome Min- 
ister Eman a honra comu- 
nidad Portugues y e club cu 
un bishita. Ademas di honra, 
contento cu e mandatario a 
priminti apoyo na e club cu 
tur su plannan. “Bishitando e 
barionan, nos Minister Presi- 
dente ta demostra con envol- 
vi e ta cu su pueblo, con hopi 
e ta preocupa pa e pueblo y 
e mes kier mira kico ta pasa, 
na unda y cu kico e por yuda. 
Esaki ta algo unico cu mester 
aplaudi,” e consul honorario 
a duna di conoce. 


E mandatario a expresa na 
e club tambe cu e tin e isla 
Madeira, un isla similar na 
Aruba, como un ehempel. 
Asina hopi di e plannan cu e 


ta ehecutando ta ideanan cu 
el a haya durante su bishita na 
Madeira, for di cual mayoria 
di e Portuguesnan di Aruba ta 
origina.Q 



Caribbean Linked: 

Un plataforma pa artista hoben conecta 
cu otro islanan den Caribe y paisnan cercano 



Diahuebs atardi Minister Ot- 
mar Oduber a reuni cu Elvis 
Lopez y Maria Silva pa repasa 
den detaye e proyecto di Ca- 
ribbean Linked. 

E reunion a bay den hopi bon 
ambiente y tanto Sr. Lopez como 
Sra. Silva a sali hopi contento di 
por a haya e atencion y sosten di 
Minister Oduber pa cu e proyec- 
to special aki. 


Elvis Lopez a indica cu Carib- 
bean Linked ta un proyecto cu a 
cuminsa cun’e na Aruba cu ta pa 
conecta nos mes cu tur e otro is- 
lanan den Caribe y paisnan cer- 
cano. E ta un promocion pa e ar- 
tistanan hoben den Caribe pa por 
drenta den contacto cu hendenan 
cu ta skirbi riba arte, cu ta critico 
di arte y ta invita nan pa cierto 
exposicionnan na diferente pais. 
Tambe e ta un promocion pa e 


artista hoben di Aruba pa drenta 
den contacto cu e personanan aki 
y asina nan por skirbi riba nan y 
hendenan rond mundo por lesa 
riba nos artista. 

Cu otro palabra Caribbean Linked 
ta un plataforma pa e artistanan 
hoben por haya e contactonan in- 
ternacional y por promociona nan 
mes aki riba. 

Elvis Lopez a bisa cu Minister 
Otmar Óduber ta gusta e pro- 
grama aki y ta bay sostene otro 
aña mas hopi ainda. Maria Silva di 
su banda a indica cu ta hopi im- 
portante pa mira cu Minister di 
Cultura ta sosteniendo e espacio 
cultural y actividadnan cultural. 
“E manera cu el a habri porta pa 
Atelier ta un aire fresco pa nos dor 
di por conta cu su sosten. E ta wak 
constantemente kico nos ta haci y 
tambe con e por yuda nos conecta 
cu otro entidadnan priva y guber- 
namental pa nan tambe wak con 
importante arte ta pa nos como 
comunidad”. □ 

Bida di Michael Kip ta ehempel cu ta hopi 

util pa humanidad 



ORANJESTAD - “Henter 
famia ta inmensamente 
orguyoso y emociona,” 
asina ruman muhe di Mi- 
chael Kip, a expresa mo- 
mentonan despues di e 
ceremonia. Y nan tin bon 
motibo pakico. 

Te unda ta conoci, ta prome 
biaha cu un Arubiano ta ricibi 
un reconocemento pa su ser- 
vicionan na e misionnan di 
paz di Nacionnan Uni. 

‘Dag Hammarskjóld’ ta 
e nomber di e medaya di 
reconocemento. Secretario 
General a establece e recon- 
ocemento aki na december 
2000 como un homenahe 
postumo na miembronan di 
misionnan di paz cu a perde 
nan bida durante servicio cu 
un operacion di paz bou di e 
control operacional y autori- 
dad di Nacionnan Uni. 


E premio a keda, pa 10 aña 
den posesion di Departa- 
mento di Relacionnan Exte- 
rior caminda algun dia atras, 
e directiva nobo a descubri su 
existencia y inmediatamente 
a cuminsa coordina e presen- 
tacion oficial. Na e ceremo- 
nia di entrega, famia y amigo- 
nan a recorda e bida y legado 
di Michael Kip y tabata ma- 
sha contento cu e manera con 
nan a ricibi e medaya. 

“Nos ta kere cu mirando e 
persona di Sr. Mike Eman cu 
ta creyente den Nacionnan 
Uni, e trabou cu nan ta haci y 
den e yudansa cu semper bo 
mester duna bo comunidad 
tanten bo ta den e posicion 
pa por haci esey, ta un circulo 
ta completo. Nan ta dos per- 
sona cu a kere den e mesun 
idealnan,” asina Jeanune Kip 
a comenta. 

E1 a añadi cu e mas impor- 


tante di tur esaki “ta pa re- 
alisa cu si bo tin e deseo di 
haci mas cu simplemente pa 
bo mes, cu bo ta pensa cu bo 
kier bay afo y duna di bo mes 
pa yuda esunnan den mas 
necesidad, esey ta posibel. 
No ta paso bo ta bin di un isla 
chikito, al contrario, lantando 
aki cu e capacidad di mas idi- 
oma, mas porta ta habri. Nos 
tin un mentalidad na Aruba 
cu nos por haci tur cos y esey 
ta importante.” 

Michael Kip cu apenas 22 
aña a cuminsa su carera na 
Nacionnan Uni na New 
York. Esey tabata na 1986 cu 
e Fondo pa Muchanan, esta 
UNICEF. Su prome expe- 
riencia riba tereno pafo di e 
basenan di UN tabata pa un 
par di luna den 1993 cu e Op- 
eracion di Nacionnan Uni na 
Mozambique. Di eynan, el a 
bay pa Baghdad caminda el 


a keda te 1997, sigui pa Bel- 
grado te 1999. E mesun aña 
ey e siguiente Mision di Paz 
di Nacionnan Uni a hiba Mi- 
chael pa Kosovo pa casi un 
aña. Despues, na 2000, el a re- 
gresa e base na New York ca- 
minda el a traha pa 4 aña mas. 
Y manera, su ruman a conta, 
e spirito di Michael tabata 
pidi pa e bay bek riba tereno. 
E ocasion ey a presenta cu e 
Mision di Nacionnan Uni 
na Liberia caminda despues 
di algun luna, el a bira malo 


y fayece. Den total, Michael 
a traha 18 aña cu Nacionnan 
Uni, 11 pa UNICEF y 7 den 
Misionnan di Paz di UN. 

A pesar di a biba y traha leu 
y biahando constantemente, 
Michael Kip tabata mantene 
un contacto estrecho cu su 
famia na Aruba y no tabatin 
un Carnaval cu el a keda sin 
bay aden. Den su 40 aña di 
bida, el a disfruta tur loke el 
a haci. 

E1 a disfruta di su trabou, di 
su famia y di su isla. □ 


Minister Paul Croes: 

Positivismo di esunnan visualmente incapacita ta contagioso 



Bida di un persona cu ta 
biba 365 dia den scuridad 
no ta nada facil, Minister 
di Asuntonan Social drs. 
Paul Croes a experiencia 
kico ta ciego pa un ora. 
Riba dia internacional 
di garoti blanco Minister 
Paul Croes tabata invitado 
di FAVI pa asina experien- 
cia y crea mas conscienti- 
sacion pa nos comunidad 
y pa ta mas comprensivo 
y principalmente respeta 
esunnan cu limitacion vi- 
sual. 

“E animo y positivismo ta 


contagioso di esunnan cu no 
por mira. Nan ta keda asina 
positivo, asina mes cu nan 
tin e reto grandi aki. Esaki 
mester ta un ehempel pa tur 
esunnan cu tin tur nan 5 sen- 
tidonan intacto. E persona aki 
ta keda lucha pa bay dilanti y 
haya mas claridad y felicidad 
den nan bida asina mes di ta 
biba den e scuridad 365 dia 
pa aña,” Minister Paul Croes 
a declara. 

FAVI ta e fundacion pa esun- 
nan visualmente incapacita 
na Aruba. Un cantidad di al- 
rededor di 3000 persona tin 


problema cronico cu nan bi- 
sta aki na Aruba. 

FAVI tin 280 cliente cu nan 
ta apoya pa asina hiba un bida 
miho posibel. Necesidad pa 
crea mas conscientisacion ta 
importante den nos pais. Pa 
tur hende apoya, yuda y duna 
respet na esunnan visual- 
mente incapacita. 

“Un experiencia unico y im- 
portante. Pa sinti locual un 
persona cu ta biba sin por 
mira henter su bida. Asina bo 
ta pone bo den nan sapato, 
pa asina realmente con biba 
hunto cu nan. Ta un grupo 



sigur cu un necesidad partic- 
ular, pero e animo t’ey sigur. 

E positivismo cu nan ta 
desplega ta contagioso. Nan 
ta ehempel pa tur otro ciu- 
dadano”, Minister Paul Croes 
a bisa durante su presen- 


tacion. Minister Paul Croes 
tambe a sinti su mes orguy- 
oso di mira cu hobennan di 
EPI y Universidad di Aruba 
hunto cu otro boluntarionan 
a bini hunto pa asina yuda e 
clientenan di FAVI cana den 
caya y haci compras.Q 

Rotonde Las Americas a duna inicio na temporada di Fin di Aña 



ORANJESTAD - Cu cen- 
demento di e luznan riba 
Plaza Las Americas di- 
aranson anochi, Gabinete 
Mike Eman II a duna ini- 
cio na e temporada di fin 
di aña 2015. Loke rapida- 
mente a bira un tradicion, 
ta drenta su di cuater aña 
consecutivo. 

Honor pa cende e luznan 
tabata den man di Freder- 
ik Tromp, miho conoci 
como Trei’ kende ta dirigi e 
contratista cu a percura pa e 
trabounan di embeyecemen- 
to y mantencion, a tuma luga. 
Prome Minister Mike Eman 
a gradici personalmente tur 
esunnan cu a haci e anochi, 
un realidad. E1 a gradici tra- 
hadonan di DOW, Elmar, 
BoBario, como tambe can- 
tantenan infantil y grupo di 
gaita cu a entretene esunnan 
presente. 

Den total, ta bay decora 14 


rotonde rond di Aruba y nan 
ta programa pa inaugura entre 
14 di october y 28 di novem- 
ber. A dicidi pa cuminsa un 
poco mas tempran cu biah- 
anan anterior, pa asina pueblo 
por disfruta di e ambiente cu 
e decoracion ta trece, durante 
un periodo mas largo, manera 
Raoul Gravenstijn di oficina 
di BoBario a splica. “E biaha 
aki a cuminsa na rotonde di 
Las Americas. Gobierno ta 
esun pa duna ehempel y a 
cuminsa trempan pa asina 
hendenan haya mas goso di e 
dianan di fiesta,” Gravenstijn 
a splica. 

E rotonde di Las Americas tin 
un kerstboom masha grandi 
cu ta consisti di 56 bala berde 
y cora, ademas di otro decor- 
acionnan rond di e matanan. 
Durante dos siman, diferente 
ekipo di seccion WWK di 
Departamento di Obranan 
Publico y ademas, Elmar a 
traha hunto. Sr. Tromp tambe 


a gradici coleganan di grupo 
di Randy Falconi y miembro- 
nan di BoBario. “E proyec- 
tonan aki ta bon y BoBario ta 
haciendo un bon trabou. MI 
ta contento cu nan ta haci e 
esfuerso y mi ta contento di 
por yuda nan te unda cu mi 
por,” Sr. Tromp a bisa cu sat- 
isfaccion. 

Peticionnan pa adopta un ro- 
tonde den temporada di fm di 
aña ta cuminsa drenta ya caba 
despues di Carnaval. Graven- 
stijn, como trahado comu- 
nitario di proyecto BoBario 
hunto cu otro coleganan ta 
registra tur peticion y bay 
over na evalua e tema, plan y 
material cu nan ta propone. 
Tambe ta purba acomoda 
cada compania cu un scol 
of grupo den bario pa haci e 
trabou hunto. Tambe, di nan 
parti, ta mas exigente pa en- 
foca riba un tema y crea algo 
special cun’e, no djis pone luz 
pa loco. 



Pueblo su reaccion ta tre- 
mendo y nan ta hopi critico. 
P’esey mes, e exigencianan 
a subi. “Si un luz paga of un 
Santa Claus cay, nan ta bom- 
bardia nos telefon pa bisa. 
Tambe si e no ta bon decora, 
nos lo haya tende di e keho; 
ainda 25 di December anochi 
nos ta haya reaccion. Eynan 
bo ta wak cu e pueblo ta pen- 
diente,” asina Gravenstijn ta 
conta. 

BoBario cu ta proyecto di 
Ministerio di Asuntonan 
General, Ciencia, Innovacion 
y Desaroyo Duradero bou 
liderazgo di Prome Minister 


Mike Eman ta invita pueblo 
di Aruba pa keda pendiente 
ya cu cada rotonde lo tin 
su ambiente. Por ehempel, 
rotonde di Pos Chikito ta 
adopta y tin algo hopi special 
prepara en conexion cu nan 
325 aniversario di existencia. 
Ponton y Paradera tambe tin 
plannan grandi. “Ta pidi pa 
sostene e boluntarionan y 
sigur e muchanan ora nan ta 
trahando. 

E ta un inversion, hopi tra- 
bou y stress y ban yuda cuida 
loke nan a construi,” Graven- 
stijn a fmalisa bisando.Q 


Okeanos Spa: 

Ta introduci oferta dedica na luna di conscientisacion di cancer na pecho 


ORANJESTAD- Luna di 
October ta luna di con- 
scientisacion di cancer 
na pecho (Breast Cancer 
Awareness Month). Esaki 
ta wordo considera un 
campaña mundial pa au- 
menta conocemento di e 
enfermedad aki. 


Mientras hopi hende ta con- 
sciente di cancer na pecho 
toch hopi ta lubida di tuma 
pasonan adecua pa preve- 
ni y encurasha otronan pa 
haci mesun cos. Den trans- 
curso di añanan tabata tin 
hopi progreso riba e tereno 


aki pero ainda por haci hopi 
mas. Okeanos Spa tambe ta 
participa den ‘Breast Cancer 
Awareness Month’ cu Tink 
Beauty’, un oferta special 
dedica na tur cliente. 

Durante luna di october 
bishita Okeanos Spa y pro- 
becha di un oferta fabuloso 
riba manicure y pedicure. 
‘Pink Beauty’ ta brinda un 
escoho amplio entre Tink 
Manicure’ incluyendo ‘pink 
champagne’ y masashi di man 
pa Afl. 40.00, Tink Pedicure’ 
incluyendo ‘pink champagne’ 
y masashi di pia pa Afl. 50.00 
of Tink Manicure & Pedi- 
cure’ incluyendo ‘pink cham- 
pagne’ y masashi di man y pia 
pa Afl. 90.00. Tink Beauty’ 
ta balido te dia 31 di octo- 
ber proximo. No lubida riba 
Okeanos Spa su certificado 


di regalo cu ta un regalo ideal 
pa cualkier ocasion. Okeanos 
Spa ta habri di 8’or di mainta 
te cu 8’or di anochi. 

Na momento cu haci un 
compra na balor di Afl. 50.00 
of mas corda tuma un stem- 
pel riba Okeanos Spa su ‘re- 


ward card’. Ora cu e ‘reward 
card’ yega e cantidad di stem- 
pel maximo e cliente lo ricibi 
un descuento di Afl. 50,00 
riba su siguiente tratamento 
of compra di producto. 

Pa mas informacion y reser- 
vacion por yama na 523. 
6176. □ 

Fundacion Movemiento ta bida: 

Nochi di baliadonan 

Fundacion Movemiento ta bida (FMTB) kier anuncia 
na tur e fanaticonan di bon fiesta cu e aña aki diasabra 
dia 7 di november nan ta celebra nan di prome lustro 
cu un tremendo fundraising “Battle of the Bands” den 
Renaissance Covention Center. 

Manera tur aña e fiesta aki lo hiba bo bek den tempo y laga bo 
pasa un anochi inolvidabel. 

FMTB a tene cuenta cu tur hende y a baha e prijs di entrada 
te na Afl 50,00 pa persona, dunando asina bek na tur esunnan 
cu semper a yuda nos, yuda otro. 

Lo bay tin 4 banda fuerte cu lo demostra cada uno loke nan 
tin aden y specialmente con bon nan por laga bo balia ,canta y 
gosa. J-Formation , The Strangers, The Tramps y On Track lo 
t’ey presente pa hiba tur hende den trance formal. 

Ban bek den tempo di Shindig y Flower Power. Temponan 
dushi di Aruba unda fiestanan tabata cuminsa diadomingo 
merdia 2’or . Ken no ta corda e fiestanan den Club Surnam, 
Club Orquidia, Bonaire Club, Eagle Club , Strand Hotel y 
hopi luganan mas rond di Aruba unda e teenagernan tabata 
gosa. 

E ambiente ey lo ta bay tin tambe diasabra anochi dia 7 di no- 
vember den Renaissance Convention Center cuminsando for 
di 8’or te cu l’or. Un bataya fuerte di e bandanan caminda nos 
tur lo pasa un anochi sumamente agradabel topando amigo y 
amiganan di e tempo ey. 

Busca bo carchi na Cliffix, Cas di Cultura y na oficina di 
FMTB na IBISA. 

Corda cu entrada ta limita pues cumpra bo carchinan na tem- 
po pasobra e fiesta aki no ta bay wordo ripiti. Por reserva mesa 
tambe na nos oficina na tel 5868651 of 5942546 
Baliamento ta sumamente bon pa tur hende asina ta no keda 
cas pa otro conta bo con dushi nan a pasa. Nos ta warda un y 
tur.Q 



LiteTech Inc. ta lansaAfter Glow: 

Tecnologia innovativo pa aumenta eficiencia di panelnan solar 



ORANJESTAD - LiteTech 
Inc. a scoge Green Aruba 
2015 como e conferencia 
pa introduci nan produc- 
to yama AfterGlow riba 
mercado. Riba dianan 27 
y 28 di october LiteTech 
Inc. lo comparti informa- 
cion y detayenan tocante e 
tecnologia innovativo du- 
rante di e expo tumando 
luga pa Green Aruba na 
Marriott Resort &Stellaris 
Casino. 

E conferencia ta inclui un 
programa hopi interesante di 
oradornan prominente y ex- 
pertonan den e ramo di ener- 
gia alternativo. 

AfterGlow ta un “break- 
through” revolucionario den 
eficiencia di panelnan solar; e 
tecnologia innovativo cu pro- 
vee mehoracion radical den e 
“output” di panelnan solar, ta 
produci pa Persis Science of 
New Jersey. Ta un honor pa 
Green Aruba, cu LiteTech a 
scoge e evento aki pa lansa- 
mento di su producto riba 
mercado. 

Mientras cu fabricantenan di 
celnan solar mundialmente ta 


luchando pa haci mehoracion 
chikito den e eficiencia di nan 
productonan y awo a yega na 
e nivel di 22.4% eficiencia, un 
compania di tecnologia nobo 
di Merca ta prepara pa bolter 
e mundo di tecnologia “so- 
lar”. 

LiteTech Inc. a desaroya y pat- 
enta un metodo pa aumenta e 
eficiencia di panelnan solar di 
productornan reconoci te na 
50%. E tecnologia ta cambia 
e forma cu e panelnan ta ab- 


sorba luz y por wordo añadi 
riba panelnan existente pa 
un costo minimo, dunando 
beneficionan abrumador riba 
nivel di eficiencia. 

Ademas, e tecnologia inno- 
vativo aki tin e capacidad pa 
permiti e panelnan pa pro- 
duci coriente hasta despues 
di bahada di solo. E tecnolo- 
gia ta un breakthrough revo- 
lucionario den e mundo di 
generacion di energia solar. 

E lansamento di AfterGlow 
na Aruba a wordo anuncia 


recientemente na 
Den Haag du- 
rante di e Green 
Aruba pre-event. 
Pa e compania 
LifeTech Inc., dr. 
James Marina- 
kis y su partner 
y inventor dr. 
William Faenza a 
expresa: “Nos ta 
partner di Aruba 
den realisacion 
di e meta ambi- 
cioso di 100% 
energia sostenibel 
pa 2020. Nos ta 
compronde cu is- 
lanan chikito por 
y mester ta luga- 
nan unda cu e poder di con- 
ceptonan y tecnologia nobo 
por wordo purba, pa despues 
lansanan mundialmente.” 

Pa Utilities Aruba N.V, 
Franklin Hoevertsz a de- 
clara: “Nos tur ta inmensa- 
mente orguyoso y entusias- 
ma cu LiteTech Inc. a scoge 
e conferencia Green Aruba 
VI pa mustra su tecnologia 
pa e prome biaha na henter 
mundo. Esaki ta haci Aruba 
su posicion mas solido entre 


paisnan cu ta “forerunners” 
den energia sostenibel.” 

E inventor di LifeTech su 
tecnologia After Glow lo ta 
na Aruba durante di Green 
Aruba, y ta invita tur esunnan 
interesa den cera conoci cu e 
producto nobo y innovativo 
aki, pa pasa na Green Aruba 
Expo. 

Otro representantenan di e 
compania tambe lo ta na Aru- 
ba pa contesta tur pregunta 
relaciona na e tecnologia 
nobo aki. 

LifeTech Inc. tin como vision 
pa dramaticamente mehora e 
produccion di energia mun- 
dialmente, y pa trece energia 
cu un prijs rasonabel na tur 
persona uzando un acerca- 
mento integral. E compania 
su enfoke ta riba tecnologia 
di energia solar. 

E team di maneho di LifeTech 
Inc. ta consisti di expertonan 
di e industria, como tambe 
cientificonan di investiga- 
cion, visionarionan y cu ta 
delinea strategianan. 

Pa mas informacion bishita e 
website www.LifeTechSolar. 
com y pa registracionw ww. 
greenaruba.org^Q 

Mucha 

Rugtas chikito pa mucha 
muhe nobo | Rugtas chikito 
pa mucha muhe nobo | Afl. 
25.00 | Tel. 7373343 | Quick 
Code: 015141 | 

Cos di hunga pa baby 
Bala y payaso | Afl. 
2.00 | Tel. 7373343 

Quick Code: 015041 

Auto & Acesorio 

Ta bende Dodge Caravan 
2002 | Ta bende DODGE 
CARAVAN 2002 Automatic 
den bon condicion Yama tel. 
5655561 pa mas info. | Afl. 
4500.00 | Tel. 7312429 | 
Quick Code: 015156 

BYD F0 2011 For Sale | 
BYD 2011 For Sale Ta bende 
urgente pa motibo di bia- 
he BYD F0, manual, A/C, 
power windows, AM/FM 
CD radio y hopi economico 
riba gasolin. AFL 8500,- prijs 
ta discutibel, Tel.:5626819 
Por fabor personanan se- 
riamente interesa por yama 
Afl. 8500.00 | Tel. 5626819 
iQuickCode: 016219 | 

Cobia Monte Carlo & Mit- 
subishi Montero | Boat: 
Cobia Monte Carlo 298ES 
cu Motor Evinrude 225 h P 
capacita pa 8 persona Auto: 
Mitsubishi Montero ‘98 
color cora Tin posibilidad di 


bende e boto sin auto!! yama 
of whatsapp pa mas info | 
Afl. 14000.00 | Tel. 5649138 
| QuickCode: 016229 | 

Ta bende | Suzuki liana se- 
dan, year 2006, atumt, a/c, 
new paint job, supla nobo, 
nobo, den hopi bon condi- 
cion..cel 568-4748 | Afl. 

6900.00 | Tel. 5684748 

Quick Code: 016280 

TabendeNissanSentraB13 | 
Ta bende Nissan Sentra B13 
Fuel Injector. Standard 2007. 
Nobo Nobo den plastic. 
8000 kilometer so cori. Inte- 
resado serio so. Afl. 11.000,- 
Por yama na 5688208. | Afl. 
11000.00 | Tel. 5688208 | 
QuickCode: 015066 | 

Brommer & Bicicleta 
2 Bicicleta Trek Montañera 
na mita prijs MountainBicic 
| A la venta bicicletas con 3 
semanas de uso como nue- 
vas cada una con su casco y 
una cadena para asegurar- 
las. E1 precio es 2x1 Only 
with 3 weeks of use, each 
one with helmet and 1 se- 
curity chain, half price. 
Afl. 500.00 | Tel. 7491224 
| Quick Code: 016232 | 

Cas & Decoracion 

Ta bende pa motibo di mu- 
damento. Ganga 350 fl. 
Afl. 350.00 | Tel. 5654656 


QuickCode: 015095 | 

Mita cumpra bloki 6 inch | 
mi ta busca bloki 6 inch pa 
cumpra. si bo a resta bloki 6 y 
bo no ta uza nan mas ..yama 
mi, mi ta cumpra nan 1 flo- 
rinpa 1.5632121 | Afl. 1.00 | 
Tel. 5632121 | Quick Code: 
016155 | 

Residencia 

Apartamento pa Huur | Ta 
huur apartamento semi mue- 
bla cu dos camber Cable & 
WIFI inclui Awa cu coriente 
separa E apartamento ta keda 
cerca e rotonde di Wayaca Pa 
mas informacion tuma con- 
tact cu Tel. 5884627/ 5636762 
| Ew.a. | Tel. 5636762 
Quick Code: 015101 

Estudio pa huur. Tur cos in- 
clui. | Se renta un estudio 
perfecto para una persona 
soltera, cerca al area de los 
hoteles. Agua, corriente, ca- 
ble, wifi incluido, gas aparte. 
Entrada independiente, amo- 
blado. Teléfono: 6625193- 
7356230. Disponibel desde 
di 5 september. | Afl. 1000.00 
| Tel. 6619430-6625193 | 
QuickCode: 015112 | 

Busca tereno | Mi ta bus- 
ca tereno pa cumpra pa 
traha cas +/- 450/500 m2 
Agenda | Tel. 7427318 
Quick Code: 016222 


Paña & Moda 

Sapato ros casi nobo 1 siman 
uza|Afl. 35.00 | Tel. 5662540 
| Quick Code: 015125 

2 Blusa nobo size S y M | 
Nobo,nuncabistiBlauw: Size 
Medium Blanco: size Small 
Afl. 25.00 | Tel. 7373343 
Quick Code: 015132 | 

Deporte & Salud 

2 keds pa core pa dama Asics 
y Nike | Asics Gel Lan- 
drethSize US 8 EUR 39.5 25 
CM Blauw cu blanco Poco 
uza 25 florin Nike Zoom 
Air Size US 8 EUR 39 25 
CM Zilver cu geel Poco 
uza 25 florin Preferible- 
mente tur 2 den un bendi 
Afl. 50.00 | Tel. 7373343 
Quick Code: 015137 | 

Ekouaer Women’s Latex 
Sport Waist Trainer Corset. 

| Ta bende un women’s la- 
tex waist trainer korset marca 
Ekouaer. E ta size 3x1 (den 
US size 14, y waist den inch- 
es entre 37-39). E ta practi- 
camente nobo, bon fuerte 
fabricacion pa e prijs di Afl. 
90,- Si ta interesa por yama 
Kathleen na: 661-21-52. 
Afl. 90.00 | Tel. 6612152 
QuickCode: 016275 | 

Computer &Telecomuni- 
cacion 


Adobe Illustrator Cc | Ta 
bende version completo di 
e mas nobo di Adobe II- 
lustartor Cc pa awg.75 full 
updated Whatsapp:7486805 
Bb pin:7AD8C8A4 | 
Afl. 75.00 | Tel. 7486805 
| Quick Code: 08128 | 

Mi ta bende un galaxy s6 
nobo | mi ta bende un gal- 
axy samsung s6 color oro 
nobo den su caha pa 1450 
florin e prijs ta discuti- 
bel | O.b.o. | Tel. 6600855 
| Quick Code: 016227 | 

Varios 

Sliding Gate Opener - Solar 
& llOv | Habri bo porta slid- 
ing di entrada di cura di cas 
automaticamente cu remote 
control, Instalando un di nos 
sliding gate openers. 2 mod- 
elo disponibel, coriente llOv 
normal Y modelo cu ta traha 
completamente cu energia 
solar uzando solar panel. 
Diferente acesorio disponi- 
bel (infrared sensor, wireless 
keypad, push button switch, 
etc..) Prijs Basico Cu instala- 
cion: Motor llOv: AFL 1,300 
*Coriente llOv Apart* - Mo- 
tor Solar: AFL 1,700 Bishita 
nos facebook page pa mas 
informacion y lista completo 
di prijs: facebook.com/aluca- 
ribeCell/Whatsapp: 7453907 
- Tel: 5824544 | Afl. 1300.00 
| | | QuickCode: 015152 | 


Nota di redaccion: 

Bon Dia Aruba cu Arubadeal.com a yega na un acuerdo di cooperacion. E acuerdo aki ta encera cu Bon Dia Aruba lo publica un seleccion di clasificado 
cu e compania ta ofrece. Esaki lo sali tur diamars y diabierna riba pagina B6. Cada clasificado cu wordo publica tin un Quick code. Cu e Quick code aki 
por bay riba e pagina www.arubadeal.com y aki ta pone e Quick code cu lo dirigi bo directamente na e clasificado unda cu bo por haya mas informacion 
y potret. Nos ta pidi nos lectornan pa tuma bon nota di esaki y di antemano nos kier gradici nos lectornan pa nan atencion special pe publicacion aki cu 
lo ta forma parti di nos corant.Q 


Auto a ranca palo di luz riba caminda di Kibaima 



KIBAIMA- Diabierna prome cu 5’or mainta 
riba caminda di Kibaima un accidente di auto 
a wordo registra unda auto a ranca un palo di 
luz. 


Patruyanan policial di biaha a acudi na e sitio y topa 
cu un Hyundai kibra riba caminda y un palo di luz 
kibra ta colga. 

E chauffeur mes a sali sin ningun rasca.ELMAR a 


wordo notifica di e suceso pa motibo cu kabelnan 
di coriente tabata colga hopi abou y tabata forma 
un peliger. Q 

TA BUSCA 

Un pflfsdfia cu por d una les di | 
WSsHuixl© y Engçls 113 im 
mucha Ci 3dt! MAVQ 
Pa mas Imformscioh 
T©l; 967-Z229 

TA BUSCA 

Trabao pa hasi cas limpi y por; 
çyshina tgmtje 
Pa mas InfOmiat'Qn 

Tçt; B6D-2«G0 

FOR SALE 

Lifolinw ownership ot Lo 
Cabana one Ucdmom Fitday | 
check im Week 23. 30 31 
AH. 2000,- a wesk or bEI 3 or 
An 5000,’ Whazzep 
r36’202a 

TA BENOE 

BedNner usa den perfedo 
condishan pa Toyola Hilux 
Rjckgp Bedliner U5& deo 
perfecto condishon pe Toyoia | 
Hil jx Pickup 1 &971/ni 2002 
singEe cáb largo. 

TbI: 504-5242 


ClasHicado 

MAK 20 PALABRA 


5ERV1CIO 

PUBLICO 

Sra Poruana la alresa 
servkw di hasi cas hmpi y 
lembe Slrika pgAp. 

T*l: fiOO-3726 

i ■ JJi ■ eac ■ ■ ■■ ■ .■■■Mi« ■ j. l ■ j-m m j- ■ ijj ■_■ u . 

SERVICIO 

PUBLICO 

Paraiso dc Rdsás cuido 
pd hdndo urpndi. 

Tol: 5*a-9540ftCfi-2fi67r 
749-7«5 


SERVICIO 

PUBLICO 

Mos Li yuda cu huiswerk 
g uia dori ambiontá famiriar 
Tel: 745-2305 

SERVICIO 

PUBUCO 

Ta corta mata chlkilo y grandi 
y 1a l-ra sushi aEo. Tambe ta 
bence santD graniel Elc bon 
prijs.Tel: 5Ç2-2532 


SERVICIO 

PUBLICO 

Te duna serviciç pa fa<iria y 
cuiU h tujnUt yrardi nti oas y 
lambe laba herida. 

Pa más ■ nlorrnacion 
Tel: 749-3306 


SERVICIO 

PUBUCO 

Tr ofrese tuf lipo di trabao di 
electridienl. Ta basi 
instolacion. reperaciom 
karlstuiling, braaker. 

Tal: 565-5926 

SERVICJO 

PUBLICO 

Ts cona maig. chikito of 
grandi y la benta susln afo y 
ta bende santo piedra y 
gran ibI na bon pnjs. 

Tal. 562-2532 

SERVICIO 

PUBLICO 

Nos ta yuda cu iiuiswerk 
guna den afnbienbs familiar. 

TbI: 745-2305 

HASI CURA LIMPI 

Nos (3 chspi piki sushi y verf, 

bon ssrvicio na prijE barala 
Tel: 55T-4297 / 561-5179 

SEHVICIO 

PUBLICO 

Nas ta hasi lur EDfta d 
Irabao di ha r d nero, cgrta 
mata, chapi, verf. 
construction bTc . 

Tel: 744^003 


ABOKA Pll SOLAMENTE AFt 35,- PALIINAY RICIBITIIHDUBO CORANTNAN PREFEN 

MAS CERCA Dl BO!! 




Yena aki bao e siguiente informacion: 


Telefoon 


NomtC-r C^rnplC-IO .... 
Adrt-i-di Enlrd^i: _ 


Mm di Cat-TAfixa:. 


Paao Adelanta: 


□ 3 Luna 


□ Cptirnrio na C-i-f 

□ CoDrama na Trab». 

□ Pag a ^4 Bjn; d iSiim^ DrJtf: Vkbi trk m nm & 

□ Pagj AAJlidSflnli.ÁB00HUh"E 

□ Pagj CMB 0NLINE 

□ Perwnal ruotenid! Bon DuAiuba 

□ Pdnc den Bgk 

□ Hfé 6tt\ Cur.i 

□ 6 Luna □ 1 aña 


P.i gn cu Crc-diB Card. Me petsana t n auEonia C.S.P. N.V pu dcbllni mk 
O viu □ M-ailtrC Jrd □DebiL G-dnfAfUkfi Bjnh H.V 

Fww éi ftifMftoui m CiviJk FimiddtoftWK 

fsma na imleloon: 5 62-7300 of msiida via lax: 562-7044 www.bondia.cam 


TA HUUR 

Ta pida tcruno pa pon& 
trailer. Pa mas inforrnacion 
Tel: 550-9416 

TA KUUR 

Apartment gramdi dl 35^ pa 
1 c-1 2 pBfsoria. na San 
Miguel, Noord 
Pa mas informacion 
Tel: 592-26ES 

— ■ ■ ■■■■*■■"■■■'■■■■ ■ ■ ■ ■ ■ r■ v■ ■ ■ ■ m vmm i ■ mmuu 

TA HUUR 

Apaftemenlo na Pos 
Chioudo #223-E po Afi 750.- 

+ rJiJpOSllo. 

Pa mas informacian 
Tel: 569-4661 

TA HUUH 

Dos apartma'ntamahto nobo 
na Parsdefa.Pa reas 
inforroacion puntra pa 
Gregory Malhilda 
Tel: 592-2681 

TA BENDE 

Ganga y mas ganga, ora bó 
cumpra 20 saco di gardura di 
Añ. 5,- pa un Nqs la çnlrege 
nen aferta (fi 1 (ti Aug le d<H 
iSAug. SL Martha #12. 
Pa mas inlormacion 
Tef: 564-4455 

TA BENDE 

Un rnesa di 10 diffirente 
Mega marca' MgtJRy 
Áfl. 6S0.- Uh bidcleta 7-0 
aha Afl. 550,- 
Pa mas informacion 
Tel: 593-7366 

TA BENDE 

Eenmanszaak di securily, cu 
tur su papel ujxtete y no tin 
debe rji bda^li ny. pa reu HiOn 
bo por yarna o rnanda un 
whatsapp, mobil. 

Pa mas inlormacion 
Tel: 600-0543 


TA BENDE 

Un Disney Muslcal Caslie 
crystaf bail di Tinkle betl 
Añ 100.- 1 goebet nsusical 
cryslal SCmgs, batl Afl, 76,- 
1 Goetwl swnging X'mas 
lltlle POyAfl. 50,- 
Pa mas inforrftacion 
Tel: 560-892B 


TA BENDE 

Ua tra.nsrniiision pa Tayote 
Camry 1996 - 2000 hvMor 6 
cylinder low milagc 
Pa mas irifdrmacian 

Tel: 594-1355 

TA BENDE 

M nta di frute grnndi cte pa 
pone den tera, papaya. 
cas.hu, sorsaka, mango. 
Un Mandohn. 

Pa mas info. TeJ: 594-9069 


TA BENDE 

Senlo. piedre y grerirel bon 
prijs, td corts rnotR grandi y 
Ch:quitO y (a bunta SuShr afo. 
Pa rnas inforrnacsóh 
Tsf: 562-2532 

TA BENDE 

Sel rii csma. cashi. lessenaar 
ecl.Aft 2.750.00 
Pa mas infonnacion 
Tel: 593-7933 


TA BENDE 

Un lur tipo ds sante, piçdr? y 
jrRfiiet le coria mate chiquito 
y grond i y la lira susht afo 
Pa mas infanriacnn 
Tel: 562-2532 

TA BENDE 

Un RUto Njssan S©Rlra &15. 
2006 psAfl. 12.000.- 
Pa mas intonmac»on 

Tol: 562-6609 

TA BENDE 

U n sel di sal a AN. 500,- 
1 SlOtri di 4 bumBr Affl. 400,- 
1 rngidflire chdkitoAJI. 500,- 
i leletonAfl. 100,- 

Tfll: $94-0391 i 586-6157 

TA BENDE 

LFr cas na StKotcralaa n #25 
TeKRiie Rappgrt 
Awg 278-000.= 3c®mber-2 
bafto. sate. comedor. cushina. 
palio. Pnjs Affl. 225.000,- 
Silua cenlral dcn Plsya. 

Pa mfls infomapion 
Tel: 593-0677 of 593-0909 

TA BENDE 

Un 2 t»x y 2 cofchon 

matn manial. 

Pa mas iriformaciori. 

Tel: 641-1224 


HoteltoGO 


Calumbus SlraaE $4 
H^rari^- 9'or AW- T'oir PW 
HOH -STOP 

Hopt muf bonila, barala 
dl HqErI. I>b II d . rama. ifflla, 
canipd or. lampl. torflna y 
hapi ffiiJi. Pasa serea nos 

. Tel: 585-9594 


PsyChiC Ci! lu Bum s&CQñd 
sighted La reunites taved 
ones and bring happiness 
te you immediRtely 
Am readmgs arc 
ccnfidchtiai and dl 
pmbfems are salved 
IndrvidyEdly 

GuRfRnteed. Hesults USA 
517 534 3920 

Post Aruba N.V ta dedica stampia na nos monumentonan 


ORANJESTAD- Dia 16 di 
october 2015 Post Aruba 
N.V a emiti un serie nobo di 
stampia titula “Monumen- 
tonan di Aruba 2015”. E se- 
rie ta consisti di 8 stampia 
di 175 cen, cu ta yega na un 
prijs total di Afl.14,00 y ta 
compaña pa su envelop di 


prome dia di emision’ cu ta 
costa Afl.17,00. 

E diseñonan pa e stampianan aki 
ta un creacion di Elvis Tromp. 
E stampianan ta imprimi na e 
Imprenta Estatal Austriaco. E 
serie di stampia ta obtenibel 
na e diferente oficinanan di 


Post Aruba, respectivamente na 
Oranjestad, San Nicolas, Sta. 
Cruz y Palm Beach Plaza Mall. 

Pa mas informacion tocante e 
stampia “Monumentonan di 
Aruba 2015” por tuma contacto 
cu Departamento Filatelico di 
Post Aruba N.V, cu ta situa na 


J.E. Irausquinplein 9, Oranjes- 
tad, cu su number di telefon 
528-7678, of bishita su pagina 
di Facebook Aruba Stamps. 

E bunita serie aki no por falta 
den bo coleccion. Busca esun di 
bo awe mes, ya cu e cantidad ta 
limita.Un monumento tin dos 


defmicion. E por ta un obheto 
pa recorda algo cu ta keda ex- 
isti, pero e por ta tambe loke a 
resta di e cultura di antaño, arte 
of ciencia. 

Un monumento, mira for di e 
punto di bista pa conservacion, 
mester ta mas cu 50 aña bieu. 


Na Aruba kisas ainda e nifica- 
cion di monumento no ta han- 
cra suficiente den curason di 
hende. 

Un gran cantidad di monu- 
mento ainda no ta conoci pa e 
mayoria di e poblacion. Tambe 
tin edificionan monumental di 
gran balor cu mester di protec- 


cion. Te poco tempo pasa ainda, 
nan a basha algun cas y edificio 
bieu abou. 

Pa medio di un serie di stam- 
pia dedica na un of mas monu- 
mento, lo por pasa e conoce- 
mento di e tesoronan cultural, 
scondi den e monumentonan, 
na cada un di nos. 




E edificio antiguo di Aruba Bank 

E cas di cunucu urbano (construi probablemente na 1860) a 
keda cambia di sitio for di Caya Betico Croes pa un luga nobo 
na Weststraat. Esaki tabata un proyecto unico, ya cu e edificio 
aki tabata na punto pa bash’e abou. Tabatin un caso sumario y 
tambe un caso hudicial y te hasta caso di apelacion riba e asunto 
aki. Pa salba e edificio aki cu su cuatro bentana di zolder cu bo 
no ta mira tur caminda mas, den Conseho di Monumento e 
idea a nace pa desarma e edificio pa despues bolbe construi es- 
aki na un otro sitio. No tabata facil pa scoge un alocacion nobo. 
Esaki tabata depende principalmente di e gastonan envolvi. 

Na fmal a scoge pa un sitio den ciudad, como cu e opinion a 
reina cu e edificio mester keda den e contexto urbano. Tambe a 
busca un pida tereno di cua e grandura ta cuadra cu e exigencia 
existente pa por pone e edificio mas atras ainda di e rooilijn. 
Nan a desarma e bentananan di zolder, porta- y bentananan 
completamente. A klem e murayanan cu plachi di metal y a 
transporta nan na e sitio nobo pa despues pone nan riba un 
fundeshi nobo. E proyecto tabata un exito grandi, cu a haya 
hopi atencion tanto na Aruba como internacionalmente. 

Durante e renobacion a descubri cu den curso di añanan a haci 
diferente cambio na e cas. Originalmente e tabatin un fogon, 
pero como cu no tabata dispone di e midinan exacto, no por 
a pone of reconstrui esaki mas na su luga. Den e edificio aki 
tabata situa e Museo Numismatico durante un periodo. 


Cas di famia Wild 

E cas aki ta situa na Schelpstraat 12. E ta un cas di comerciante, 
probablemente construi den e di dos mita di siglo 19. E tabata un 
cas di cunucu masha modesto. E tempo aya su grandura tabata 
dos biaha mas chikito. Paardenbaai tabata keda hopi cerca di dje. 
Algun biaha e doño a haci expansion na e cas. Por ehempel, a 
expande e parti nucleo di e cas den direccion oost. Pa e motibo 
aki, a bin un di dos zolder acerca. Fundacion Monumentenfonds 
a cumpra e cas y na 2006 el a wordo reconstrui y modernisa. 
Hunto cu esaki a pone un capa nobo grandi cu cuatro bentana di 
zolder. Te ainda por mira cu tin un parti chikito di e piedranan di 
e muraya di hardin. 





Quinta del Carmen 

E edificio aki ta situa na Bubali 119. Realmente e cas aki ta 
netamente un cas tradicional di cunucu. E ta consisti di un sala 
cu hadrey di zuid y un cushina cu fogon. 

E midinan grandi, cu stupi mahestuoso, e terras cu ta pasa 
rond, e leishinan profila den forma di boog cu ta duna clari- 
dad na e banda ariba di e bentana y portanan y e leishinan di 
fachada gepleister ta duna estilo di un villa mahestuoso. 

Quinta del Carmen ta data for di 1918. E comerciante Adriaan 
Lacle a dun’e e nomber di un di su yiunan. 

E cas aki tin un zolder cu algun bentana den e dak. Diferente 
famia a biba den e cas aki. Durante un tempo te hasta el a sirbi 
como cas di personal y como hospital di e ex Compania Arend 
Petroleum na Eagle. Actualmente tin un negoshi di restaurant 
eyden. 


E watertoren na San Nicolas 

E watertoren aki ta situa na Bernhardstraat. Tabatin un 
scarsedad di awa na comienso di siglo binti. Esaki a con- 
duci na establecimento di e Landswatervoorzieningsdienst 
(IWV) na Corsou na 1928. E compania aki mester a percura 
pa tin suficiente awa den stock na Aruba, Boneiro y Corsou. 
IWV a dicidi pa coba algun pos na unda e habitantenan por 
a bin busca awa di pos gratis. Na 1933 a keda construi na 
Balashi un instalacion pa destila awa di lama. Asina Aruba a 
haya su red di tuberia di awa instala. Durante e oranan druk 
a resulta cu e presion di awa ta mucho abou. P’esey a dicidi 
di construi dos watertoren. A inaugura e watertoren na San 
Nicolas dia 14 di augustus 1939 y esun di Oranjestad dia 4 
di november 1939. A restaura esun di San Nicolas y dia 8 
di maart 2013 el a wordo entrega na e fundacion Stichting 
Monumentenfonds Aruba. E watertoren di San Nicolas lo 
sirbi como museo y espacio di exposicion pa e companianan 
di utilidad. 


Stadhuis (oficina di Censo y Registro Civil) 

E bunita y historico stadhuis di Aruba ta ubica den e villa color 
berde Caribense cu ta keda den Wilhelminastraat. E edificio ta 
conoci bou di e nomber di Edificio Eloy Arends. E proyecto 
aki ta diseña pa e arkitecto Arubiano Merdardo Dada Picus. 
Durante su compromiso cu Maria Monica Laclé na 1922, 
J.E.M. Arends a duna ordo pa construccion di e cas Arends 
aki. Na 1925, despues cu nan a bolbe di nan biahe di luna 
di miel, Eloy Arends y Maria Monica a bay biba den e cas. 
Despues cu Eloy Arends a fayece na 1960, ainda e cas keda 
algun aña propiedad di e famia pa mas despues Gobierno di 
Aruba a dicidi di cumpra e cas. E cas tabata den un mal es- 
tado y na 1997 Monumentenbureau y Stichting monumen- 
tenfonds a cuminsa cu e restauracion. Actualmente e cas aki ta 
sirbi como stadhuis. 


Ex Hotel Colombia 

E edificio ta construi na 1918 na e skina 
di Zoutmanstraat 13-15 y Oranjestraat. 
E detayenan tin caracteristicanan di estilo 
neoclasicismo. Probablemente e funcion 
original di e edificio lo tabata en conexion 
cu e gran cantidad di migrantenan laboral 
Arubiano entre 1916 y 1920. Na e edificio 
aki teatro aire liber a haci inicio na 1919. 
Ademas e edificio a fungi como consulado 
di Venezuela y vivienda di e consul. 

Despues e edificio a keda conoci como ho- 
tel Colombia, cu ta un di e prome of si no 
ta e prome hotel explota comercialmente 
na Aruba. Eyden tabatin tambe un negoshi 
di imprenta. Na 1986 pais Aruba a cumpra 
e edificio. E tabata den un mal estado. Na 
1997 a cuminsa cu e restauracion. E edifi- 
cio aki y esun di stadhuis (edificio di Eloy 
Arends), ta conecta na otro pa medio di un 
construccion completamente nobo. Ac- 
tualmente henter e compleho aki ta sirbi 
como oficina di Censo y Registro Civil. 





E cas di famia Henriquez 

E cas aki ta situa na Schelpstraat 36/38. E aña di construccion 
probablemente ta 1875. 

E cas aki na cierto momento tabata masha deteriora y tambe 
el a sufri algun daño di candela. Dia 30 di november 2000 
Oficina di Monumento (Monumentenbureau) a cuminsa cu 
trabou di renobacion na e cas aki y na mei 2002 e proyecto di 
renobacion a keda completamente cla. 

Durante e renobacion nan a haya bou di vloer un piedra di 
mula. E piedra aki awor ta na Museo Arkeologico pa estudio. 
Actualmente e Oficina di Monumento (Monumentenbu- 
reau) ta ubica den e cas monumental aki. 


Fort Zoutman y Willem 111 Toren 

A construi e compleho di Fort Zoutman y Willem III Toren 
den diferente fase cu tabata sirbi como forti, faro di antes y to- 
ren den ciudad. A restaura tur dos edificio entre 1974 y 1980. 
Despues Museo Historico a bay eyden. 

Na momento cu a construi e faro aki, Gezaghebber J.H. Fer- 
guson a haci un peticion na Gobernador di Corsou pa laga 
pone un holoshi grandi (stadsklok) eyden. Sinembargo, a 
keda dicidi di construi un faro na unda na e mesun momento 
por colga un klok pa bati cada ora (luiklok). E toren a haya e 
nomber di Rey di Hulanda di e tempo ey, Willem III. 

Na 1937 e toren a haya su forma actual bou mando di geza- 
ghebber I. Wagemaker. Ta bale la pena pa menciona cu e 
compleho aki ta e edificio di mas bieu di Aruba y cu el a sirbi 
como forti, faro, holoshi publico, edificio di Gobierno, Warda 
di Polis, prizon, oficina di impuesto, sala di corte, biblioteca, 
postkantoor, museo y stadhuis. 

Te ainda tur siman ta tuma luga na e sitio aki e tan famoso Bon 
Bini Festival, na unda bo por experencia un chispa agrada- 
bel di e cultura y musica Arubiano. Ora nos mira tur e fun- 
cionnan cu e monumento aki tabatin den curso di siglonan, 
ta claro cu mester considera esey como simbolo cu ta vigila e 
conservacion di tur monumento y cultura di Aruba. 

Minister Paul Croes: 

Estudio ta mustra 1 di cada 2 mucha 
ta wordo tenta 


Un estudio realisa pa Tele- 
fon pa Hubentud 131, Ofi- 
cina Central di Estadistica 
(CBS) y SKOA a mustra 
cu e situacion na Aruba 
pa locual ta Tentamento 
ta preocupante. Compara 
nos cifranan cu Hulanda y 
Merca, Aruba su indice di 
termento ta mas halto. 

“Un estudio cu a sali for di 
un cooperacion importante 
entre e tres organisacionnan 
aki. Un ehempel pa henter 
e tereno social siguramente. 
Un estudio cu ta duna nos 
e informacionnan necesario 
pa crea maneho dirigi riba e 
prevencion y conscientisa- 
cion contra termento na scol 


y den nos comunidad”, Min- 
ister Paul Croes di Hubentud 
a bisa. 

“Nos muchanan merece 
proteccion na unda cu nan 
ta. Nan derechonan mester 
wordo respeta segun tur ley 
y tratadonan internacional. 
Lamentablemente termento 
ta keda kibra e derechonan 
aki di nos muchanan. Y nos 
mester hunto sigui bringa 
e fenomeno aki”, Minister 
Paul Croes a bisa. Minister 
Paul Croes (Asuntonan So- 
cial y Hubentud) hunto cu 
su colega Minister Michelle 
Hooiboer Winklaar (educa- 
cion) a presencia e resultado 
di e estudio y e programa cu 


diferente maestronan a sigui 
pa asina combati e fenomeno 
di tentamento na scol. 

56% di muchanan a mustra di 
ta wordo tenta na scol. Tam- 
be e resultado di e estudio a 
mustra cu no ta solamente 
dor di otro muchanan sino 
tambe dor di un adulto nan ta 
wordo tenta (20%). 

“Mi ta kere cu si nos kier 
sigui baha e cantidad di 
muchanan cu ta wordo tenta, 
mayornan for di cas mester 
siña nan yiunan riba e conse- 
cuencianan negativo cu ter- 
mento tin riba e victimanan. 
Tin casonan conoci cu resul- 
tadonan fatal pa motibo di 



termento, y esaki nos mester cu tremendo programa con- 
sigui combati y preveni. Pa- tra termento”, Minister Paul 
bien na CBS, TpH y SKOA Croes a conclui.Q 


“Art Expo” na 



Rietveld Academy of Arts 


ORANJESTAD- Ayera 
diabierna dia 16 di octo- 
ber Ministerio di Ense- 
ñansa den cuadro di Luna 
di Enseñansa a organisa 
hunto cu Academy of 
Fine Arts and Design Aru- 
ba (ex Rietveld Academie, 
un exposicion di Arte na 
unda 32 alumno di Riet- 
veld Academy Aruba ta 
demostra nan obranan 
traha den gips, di Aruba 
su mas bunita icono, den 
3D, transforma pa nan 
imaginacion den dise- 
ñonan. 

Den cuadro cu e educacion 
pa yega na un HBO post 
graduado y yega asina pa sigui 
studia na Rietveld Academy 
na Hulanda e Gerrit Riet- 
veld Aruba ya ta estableci pa 
4 aña caba riba nos isla, e tin 
propio caracter Caribense, 
ta hunga un rol prominente 
den comunidad Arubano, e 
ta educa hobennan talentoso 
den e ramo di arte. 

Arte plastico y diseño. Dife- 
rente docente di Gerrit Riet- 
veld Academie Amsterdam a 
duna materia, incluso teoria 
den un programa preparato- 
rio. 

Un total di 110 studiante a 
pasa den e Academia cual 
97% ta Arubiano y 20 a logra 
drenta Gerrit Rietveld Acad- 
emie na Amsterdam na unda 
ta ofrece 6 programa di estu- 
dio. Dos bachelor, Arte Plas- 
tico y Diseño y cuater estu- 
dio di Masters, esta Design; 
Crafts; Fine Arts & Interior 
Architecture. Docente y ar- 


tista ta Andrew Austin for di 
New York. 

Gerrit Rietveld Academie tin 
un caracter internacional, ya 
cu gran parti di e studian- 
tenan ta di origen internacio- 
nal cu 62 diferente naciona- 
lidad. Ta pa e motibo aki ta 
duna e estudio parcialmente 


Diahuebs mainta Presidente 
di Sichting MUSICA Sr. 
Clyde Burke, a haci entrega 
oficial na Minister Otmar 
Oduber di e relato fmanciero 
di un di e eventonan musical 
principal durante temporada 
di Carnaval e aña aki, cual 
ta Caiso and Soca Monarch 
2015. 

Segun palabracion MUSICA 
lo mester presenta su rapport 
fmanciero 2015 na su musi- 


na Ingles. 

E docentenan tambe tin ex- 
perencia hopi diversifica y 
riba na mes cada uno ta un 
artista of diseñador profe- 
sional. Den un constelacion 
varia nan lo bin duna les na 
e establecimento di Aruba. Q 


conan y na Hunta di Super- 
vision di SMAC. Aunke e no 
ta e version final Minister 
Oduber a ricibi un splicacion 
amplio di e relato fmanciero 
mientras a keda aclaria vari- 
os punto riba cual tabata tin 
varios incertidumbre. 

Otro siman lo reuni un bi- 
aha mas pa cera e etapa aki pa 
asina enfoca y duna un bon 
inicio na e temporada di Car- 
naval 62 cu ya ta den porta.Q 


Entrega oficial di e relato 
financiero di Caiso and Soca 
Monarch 

Prome Minister Mike Eman: 


A habri simposio di Oncologia na Aruba 


ORANJESTAD- Prome 
Minister Eman a habri 
e simposio di Oncologia 
diahuebs mainta dilanti 
un audiencia grandi con- 
sistiendo di mediconan, 
personal di enfermeria, 
analistanan medico, otro 
profesionalnan riba e 
tereno aki local. 

Un parti grandi di esunnan 
presente a bin di exterior pa 
sea hiba un discurso medico 
of scucha kico ta e ultimo de- 
saroyonan den forma di di- 
agnostica cancer, tratamento 
nobo cu tin riba mercado y 
estudionan di ultimo tempo. 
Den su discurso Prome Min- 
ister Eman a elogia e comis- 
ion organisado, cu palabra 
special di danki na su amigo 
dr. Jonkhoff, el a gradici e 
participantenan pa nan dedi- 
cacion, nan logronan, nan 



trabou duro, nan profesion- 
alismo y pa e parti di nan bida 
cu nan ta dedica den yuda 
otro, den busca cura pa can- 
cer of den mehora bida di es- 
unnan cu ta sufri di e malesa 

Eman a bisa cu salud publico 
na Aruba y otro parti di mun- 
do ta confronta retonan gran- 
di, mirando e desaroyonan cu 
tin. E ta sigur cu profesion- 
alnan na Aruba, dr. HOH, 
AZV y otronan ta sinti nan 
mes reenforsa cu e simposio 
aki. “Mi lo no papia riba e vi- 
sion di salud publico na Aru- 
ba. Esey mi ta kere ta miho na 
su luga pa wordo haci pa mi 
colega dr. Schwengle.” Mas 
leu den su discurso Eman a 
bisa cu hopi bes e tin diferen- 
cia di opinion cu su colega- 
nan den Reino, pasobra e no 
ta wak cifra, pero e hende tras 
di e cifra cu ta importante pa 


tin derecho riba bon cuido 
medico y bienestar. “Prosper- 
idad ta transcende loke nos 
tin na entrada. Nos mester 
tin bon bista pa yuda esunnan 
cu mester di nos sosten y nos 
solidaridad.” 

Dirigiendo su mes na e pu- 
blico Prome Minister Eman 
a bisa cu nan tin un profe- 
sion bunita pero tambe pisa. 
“Boso ta wak den wowo di e 
pashent cu ta duda y ta preo- 
cupa si e ta biba pa keda un 
tempo mas largo cu su famia. 
Boso tin bes tin e capacidad 
y conocemento profesional 
pa yuda e pashent biba un 
poco mas largo y mehora su 
situacion di bida. Un miho 
calidad di bida ta loke nos ta 
comparti. Esaki ta trece nos 
hunto aki pa haci un compro- 
miso fuerte pa mira con nos 
por promove pa e ciudadano 
un miho calidad di bida.” Q 


Prome Minister Mike Eman: 


A papia di Dechi Tromp y Wubbo Ockels cu a perde 

e bataya contra cancer 



ORANJESTAD- Nunca 
esunnan cu ta envolvi di 
cualkier forma cu hende- 
nan cu ta sufri di enfer- 
medadnan mortal manera 
cancer ta custumbra cu e 
sufrimento mental y fisico 
cu e malesa ta trece cun’e. 

Prome Minister Mike Eman 
sigur cu no. Durante su dis- 
curso na apertura di e sim- 
posio di Oncologia diahuebs 
mainta den Holiday Inn, el a 
haci mencion di dos amigo di 
dje cu a perde e bataya con- 
tra cancer. Dechi Tromp, un 
Arubiano humilde, trahado, 
un homber cu tabata stima 


naturalesa y banda di pisca ta- 
bata planta su cunucu pa cria 
su famia. 

Nunca Dechi por a pensa 
cu e lo haya e malesa cancer 
y muri di dje. E otro Wubbo 
Ockels un homber di ciencia, 
un astronauta, e prome Hu- 
landes cu a bay den espacio, 
un piloto y matematico y 
mucho mas. Tampoco Ock- 
els a biba pensa cu cancer lo 
ta e destino fmal di subida. 
Ambos tabatin un cos den 
comun. Nan tabata stima 
naturalesa. Nan kier a cuida, 
proteha y sigura esey pa fu- 
turo generacionnan. 


“Mi tabata hopi den contacto 
cu e dokternan cu tabata trata 
Dechi Tromp. E tabata come 
saludabel y ni e ni ami por a 
compronde loke a pasa cun’e. 
Dechi Tromp a haya e trata- 
mento necesario, aki y den 
exterior, pero asina mes el a 
fayece na su cas despues di 
un lucha largo y pisa contra 
cancer. 

E otro ta Wubbo Ockels, un 
hende cu a confronta hopi 
reto den subida y a surpasa 
nan, te ora cancer a bati na su 
porta. E prome biaha cu mi a 
topa Wubbo Ockels el a conta 
mi di su experiencia den es- 


pacio. E1 a conta mi algo cu 
nunca mas mi a lubida. E1 a 
kere cu e lo tabata hopi im- 
presiona di mira luna, strea y 
tur loke espacio ta revela na 
nos, pero loke realmente a 
impresiona su persona tabata 
con el a wak mundo for di es- 
pacio. 

E tabata asina impresiona pa 
e bunitesa y vulnerabilidad di 
mundo, cu el a haci su mes 
e promesa pa ora e bin tera 
bek, el lo dedica su bida na 
proteha mundo cu tur loke 
e por. Realmente el a dedica 
su bida na haci e mundo mas 
sigur y mas bunita. Nos a bira 


amigo door di esaki y door di 
e vision di sostenibilidad pa 
futuro di nos pais.” 

Wubbo Ockels mescos cu 
Dechi Tromp no a sobrevivi 
cancer. Ambos a lucha duro. 
Cada un na su manera, cu tur 
medio posibel. “P’esey mi ta 
spera di curason cu boso tin 
un simposio exitoso y mi ta 
mira boso cu e speransa pa 
nos sociedad cu cambionan 
por bin. Boso tin e conoce- 
mento y capacidad pa den fu- 
turo yuda hendenan manera 
Dechi Tromp y Wubbo Ock- 
els gana e bataya contra can- 
cer. Esey ta e deseo di mas 
grandi cu mi tin.’O 

Directiva di SIMAR ta anuncia fayecimento di 
nan miembro 


PETER JAN SMIT 

Maestro na E.RB. Hato 


Directiva ta extende nan mas sentido pesame 
na su yuinan y demas famia. 

Cu sr. Peter Smith sosega pa Paz. 



No bira sobresalta, boso ta kere den Dios; 

Kere den Mi. Den mi Tata su cas tin hopi lugar. 

Mi ta bai prepara un lugar pa boso. 

Huan 14: 1-2 

Cu inmenso tristeza na nos curason, nos ta anuncia fayecimento di: 


^Aurora^, 

Ttf: i W0-6W9 * 


Sr. Luis 
Bertrando 
Kock 

Mihor conoci como 


Lu, Lulu of Lucho 
★10-10-1945 - j-14-10-2015 
Ex empleado di 
Victoria Bottling Co. 



Na nomber di su: 

Esposa: Sra. Maria Kock van der Biezen 


Mescos cu yiu: Marcelino (Lino) Maduro 

Jefferson (Jeff) y Vivienne Gomez y famia 
Jasmyne van der Biezen y famia 
Marushka van der Biezen y famia 
Juelson van der Biezen y famia 
Etlheen van der Biezen y famia 
Franka de Kort van der Biezen y famia 


Mescos cu nietonan: 

Jévienne, Jurrién, Adrienne, Gillienne, Evy-Camila, Kaylee-Ann y Adren 


Mayornan: 

Su Rumannan: 


Swa y Cuñanan: 


Subrinonan: 

Ihanan: 


JJose Kock y f Antolina Kock-Lampe 
Lucio Kock 
Carmen Kock 
Gorge Kock y yiu 
Betty Kock na Hulanda 
Joselito Kock 

Jossy Kock y Marcia Kock-Janga 

Marcelo (Buchi) van der Biezen y famia 

Sra. Vda. Damasa Laclé y famia 

Sra. Vda. Elogia (Yoyo) Thiel y famia 

f Tan Van der Biezen y esposa Teresita (Chichi) 

f Carmen Werleman y famia 

Sra. Philomena (Mena) van der Biezen y famia 

Epifanio (Pief) van der Biezen y famia 

Godifrido (Chito) van der Biezen y famia 

Josmar, Joshua y demas subrina y subrinonan 

Chito Lanoy 

Juelson van der Biezen 

Etlheen van der Biezen 

Franca de Kort van der Biezen 


Demas famianan, tanta y omonan, prima y primonan, comper y comernan, amigonan, 
bisiñanan, conocirnan, y ex empleadonan di Victoria Bottling co. 

Ta keda cordialmente invita pa asisti na acto di entiero cu lo tuma lugar diaranson 21 
di october 2015 na Capel di Santa Famia na Pos Chiquito pa 4’or di atardi, despues lo 
sali pa Santana centraal na Sabana Basora. E restonan mortal lo ta reposa for di 2’or di 
merdia den Capel. 

Adres pa condolencia: Aurora Funeral Home, dialuna 19 di october 2015 di 7’or pa 9’or 
di anochi. 


Despensa nos si pa motibo di nos tristesa of dolor di nos perdida nos por a lubida un 
famia. 

Despues di entiero nos no ta ricibi bishita di condolencia na cas. 

Tel: 593-0857 / 588-6699 / 560-1403 
Fax: 588-6698 

The Lord is my shepard, I shall not want. 

He maketh me to lie down in green pastures; 

He leadeth me beside the still waters, 

He restoreth my soul. 

Psalm 23 

It is with great sadness that we announce the passing of our beloved aunt, great aunt, 
great great aunt, aunt in law and cousin 


Miss 

Clementina 

Gustina 

Berkel 

Better known as: 

“ Tina of Tintin” 
^26-03-1926 - 
fl1-10-2015 



Left to mourn are her 
Nieces: 


Nephews: 


Florinda Williams-Vanterpool and fam. in Trinidad 
Ina Vanterpool in The Netharlands 

Oreliur (Roni) Berkel and fam. in U.S.A. 

Remi Berkel and fam in Curaçao 


Great niece: 
Great nephew: 


Carmelinia Berkel 
Kendall Berkel 

Great great nephews: Yllib Berkel, Miquel berkel, Ansheal Berkel 
Great great niece: Veronique Vanterpool 
Faithful niece in law: Gertie Berkel-Tearr 

Cousins: Angelica Steba and fam. in The Netherlands 

Yvette Mourilon and fam. in The Netherlands 

Godmother to the Caiquetio School 
Stichting Bejaardenzorg SABA 

She was related to the families: Berkel, Vanterpool, Williams, Godett, Grovell, Busby 
and Tearr 


The funeral of the late miss Clementina Gustina Berkel will take place on Saturday 
October 17th, 2015 from 9 to 11 am at Aurora Funeral Home. 

After the service she will be cremated. 





I ■ 






Tel: 593-0857 / 53G-6699 / 560-1403 
Fax: 588-6698 


“Ik ben vader van vier kinderen, twee zoons en 
twee dochters en ben nu ook een gelukkige opa 
van mijn eerste kleindochter. Ik ben ontzettend 
trots op hoe mijn vier kinderen hun plek in het 
leven vinden.” 

P.J. Smit 


Cu honda pena pero agradecido pa tur locual cu e 
la nifica pa nos, nos ta anuncia fayecimento di nos 
querido yiu, ruman, tata y welo 

Peter J. Smit 

01-10-1956 f13-10-2015 


Na nomber di su: 


Yiunan: Justin Smit en Corine Meeuse 

Marvin Smit 

Crystal Smit en Jerald Kelly 
Murielle Smit en Jonathan Bremo 

Nieta: Arya Kelly 

Mayornan: 

Johan Smit 

f Hilda Smit-Veldkamp 


Rumannan: 

Lisanne Dorsman-Smit en famlie 
Karin van Uffelen-Smit en familie 

Mama di su yiunan: Eveline Arends 

Demas famia na Aruba, Hulanda, Surinam y U.S.A 

Tur su amigonan, conocirnan, collegenan y su 
amistadnan den deporte 

Acto di despedida lo tuma lugar diamars 20 di oc- 
tober 2015 di 2’or pa 4’or pm di atardi na Aurora 
Funeral Home. Cremacion lo tuma lugar den seno 
familiar. 

Adres pa condolencia: Aurora Funeral Home, di- 
aluna 19 di october 2015 di 7’or pa 9’or di anochi. 

No ta ricibi bishita di condolencia na cas. 




LIKE US ON 

facebook. 

Fa ceboQk .CQm/bQn d ia notiçja ^ 



Pa AVISO den nos Corant 

aviso@bondia.com 

Sudoku BON DIA, 
train bo mente 

Bon bini na Sudoku Bon Dia. Riba e pagina aki nos ta 
brinda bo tur dia 1 sudoku. 

Pa resolve bo ta pone number den cada cuadra di tal 
forma cu cada rij crusa of bay abou tin e number un 
solo biaha. 

Tambe den cada cuadra chikito compara cu esun mas 
grandi tambe tin e numbernan 1 te cu 9. E number 
tampoco no por ripiti den e cuadra chikito. Trahando 
cu e numbernan cu tin poni caba ta yuda bo yega na e 
solucion. □ 

NA WARDA 

Oranjestad 

Dr. Samuels 

Tel. 583-0877 


BOTICA 

Oranjestad: EagleTel: 587-9011 
San Nicolas: San Lucas Tel: 584-5119 

SERVICES 

SETAR 118 

ELAAAR 523-7147 

WEB 525-4600 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP 


October 20 

Freewinds 


MORTUARIO 

AD Patres 584-2299 

Aurora 588-6699 

The Olive Tree 584-8888 


FUNDACION 
Arubano di Hende 
Visualmente Incapacita 
Tel: 582-5051 


FUNDACION 

Anti-Droga 

Aruba 

(FADA) Tel: 583-2999 


FUNDACION 
Respetami 
Tel: 582-4433 


Centro Diabetico 

Arubano 

Tel: 524-8888 


Narcotics Anonymous 
Tel: 583-8989 


QUOTA Club 

Tel: 525-2672 


Women in Difficulties 

Foundation 

Tel: 583-5400 


Animal Shelter 
582-1623 


Spera e resto di siman cu tononan amoroso. 
Bo ta sinti bo mes den nubia cu e yegada di 
un hende cu ta trece alegria y posibilidad di 
cuminsa algo cu un biaha a tuma luga, den 
bo bida, pero awo ta den peliger. Number: 
21, 29, 35 y 46. 

Lo bay tin situacion cu bo no a imagina 
den amor. Bo personalidad fresco y aler- 
ta lo briya awe. Ta spera bo un anochi cu 
sucesonan extraordinario. No desconfia di 
amor y busca solucion. Number: 19, 27, 
y 44. 

EMERGENCIA 

911 


POLIS 


100 


ORANJESTAD 

527-3140 

NOORD 

527-3200 

STA. CRUZ 

527-2900 

SAN NICOLAS 

527-3000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

DENTAL CLINIC 

587-9850 

AMBULANCE 

582-1234 

CENTRO MEDICO 

523-8833 


PCinb|n-,i(i 

Çlnemjs 


Aries 


No tin nada imposibel pa bo boluntad. Cu 
e transito di luna actual cu lo haci bo intu- 
icion skerpi y bo mester “rafina bo antena- 
nan psikico”, pasobra amor ta dal buelta 
den figura di esun cu menos bo ta spera. 
Number: 23, 31, 37 y 48. 


No laga bo mes wordo guia pa aparienci- 
anan. Analisa ora cu momentonan dificil 
presenta y si bo no sa exactamente pa cua 
partido mester tuma parti den cierto cir- 
cunstancia cu no ta totalmente cla pa bo. 
Number: 17, 25, 31 y 40. 


Tene pasenshi. Esaki ta conduci na bon 
solucion. Bo ta haya bo mes vibrando den 
un tono hopi optimista, tipicamente di 
Leo, locual lo yuda bo recupera den situa- 
cionnan complica. Number: 7, 15, 21 y 30. 


Leo 


Bo ta iniciando un caminda dentro di un 
etapa hopi productivo cu lo yuda bo recu- 
pera algun placa of inversion cu bo por a 
perde den e dianan cu a pasa. Awor ta ora 
di disfruta e compania di esun cu bo stima. 
Number: 5, 13, 19y27. 

Bo ta cuminsa cu un ciclo carga di emo- 
cionnan intenso. Esakinan ta dianan hopi 
importante pa bo puesto. E capacidad ana- 
litico di bo signo y bo experiencia lo per- 
miti bo regla un situacion sentimental ber- 
gonsoso. Number: 3, 11, 17 y 24. 

Algo no usual lo bay sosode di nobo. Sigui 
bo sinti, cu ta hopi skerpi. Si tabata tin 
situacionnan confuso den bo realidad sen- 
timental, procede cu cautela. Eherce un 
bon nivel di comunicacion. Number: 2, 


10, 14 y 


21 . 


E Sagitario ta na drempel di un transfor- 
macion personal cu lo trece un toke di 
renobacion total den nan bida. Ta hopi 
probabel cu cuminsando e siman aki bo 
ta cuminsando un amor nobo. Number: 

, 14, 24 y 41. 

Lo bo cuminsa cu un etapa cu lo ta con- 
structivo. No sigui cu e mesun cos, capri- 
cornio. Cu un actitud di perdedo un tras di 
otro, pensando cu nunca lo bo bay por sali 
di e situacion determina. Lo unico cu lo bo 
logr^ta complica mas bo bida. Number: 

irniq_19 , 34 ,44y__5_i,_ 

Lo bo descubri algo cu lo causa bo hopi 
alegria. Bo inspiracion nan ta hopi positivo, 
ya cu riba e dia aki bo intuicion lo ta hopi ac- 
tivo y den un tono dinamico. No obstante, 
e influencia di Urano, lo pone bo reacciona 
riba impulso y imprudente. Number: 27, 
_3_5_,_4_l__y__5_2,_ 

Esaki ta un siman excitante den bo bida. Si 
na e momentonan aki bo ta bo so, ta proba- 
bel cu bo ta na punto di rebiba un amor den 
cual tabata tin e prome luga den bo bida, 
pero cual marcanan a marca bo profunda- 
mente. Number: 25, 33, 39 y 50. 


BON DIA ARUBA - ARUBA 


TODAY - BUENOS DIAS ARUBA 


Bira abonado di Bon Dia 
Aruba y ricibi tur mainta 
hunto den bo pakete bo Aru- 
ba Today inclui. Tur Dialuna, 
Diaranson y Diabierna bo lo 
ricibi bo Buenos Dias Aruba 
extra. Tur esaki pa unica- 
mente 35 florin pa luna. 

Bon Dia Aruba, un corant cu 
bo por disfruta di dje y cu tin 
hopi mas noticia y informa- 
cion. Un Corant cu ta impar- 
cial y obhetivo. Un corant cu 
ta facil pa lesa y di un calidad 
superior. Tambe tin e posi- 


bilidad di paga adelanta pa 6 
luna of 1 aña y lo bo ricibi 
un descuento riba bo pakete. 
Tur pensionado cu bira abo- 
nado ta ricibi un prijs special 
tambe. 

Pa mas informacion yama 
Bon Dia Aruba na 582-7800 
of pasa personalmente na 
Weststraat #22. Tambe bo 
por manda nos un e-mail na 
accounting@bondia.com. 

Bo tin bo pakete caba? Wel 
disfruta di dje.Q 

Maybelline New York Fashion Night: 

A surpasa tur expectativa y publico a 
disfruta di un show di nivel internacional 




E team dinamico, bou supervision 
di Lizayra Tromp Polak y Ronchi de 
Cuba, a percura pa deslumbra tur 
hende for di e escogencia di decora- 
cion den e colornan preto y ros, cu ta 
refleha e colornan di Maybelline New 
York, te cu e coordinacion di e deta- 
yenan pa e anochi, permitiendo asina 
tur e publico presente disfruta di e 
anochi. Sin duda cada un di e artis- 
tanan di makeup, a percura pa presen- 
ta e ultimo tendencia y 
grito di moda pa loke ta 
trata arte di makeup. E 
modelonan di KOMA 
models, bou auspicio 
di e guru di mundo 
di modelahe; Ronchi 
de Cuba, a capta aten- 
cion for di momento 
cu nan a sali, luciendo 
un impactante creacion 
di makeup, combina 
cu algun acesorio cau- 
telosamente scogi pa 
resalta e makeup den 
su totalidad. 


E publico por a disfruta 
y biba cada tema di e 6 
artistanan di makeup: 
Endy Croes, George 
Bislip, Andrew Curiel, 
Andreina Balza, Edgar 
Kock y Rafael de Cuba. 
Cada un a cautiva or- 
guyo cerca cada un di 
e invitadonan y sigur a 
capta atencion for di e 
momento cu e prome 


ria pa loke ta trata evento di show di 
nivel internacional y di caliber hopi 
halto, unda cu e producto di Maybel- 
line New York, a demostra un biaha 
mas di ta un marca cu ta diseña pa 
tur tipo di hende muhe pa djis haci 
nan luci mas bunita. Un aniversario 
di 100 aña sigur ta algo di aplaudi y 
balora, mirando cu Maybelline New 
York a sa di mustra di ta innovativo y 
revolucionario den e mundo exigente 
di beyesa y makeup. 


Finalmente e team dinamico di May- 
belline New York Fashion Night kier 
gradici: Medicosmetics Aruba N.V, 
Maybelline New York Puerto Rico, 
Trash by Ronchi, KOMA Models, 
Swingmasterz 


Elite Productions, staf di Renaissance 
Convention Center, Endy Croes, 
George Bislip, Andrew Curiel, An- 
dreina Balza, Edgar Kock y Rafael de 
Cuba y Jason Margarita 
y Julissa Margarita pa 
un tremendo video pro- 
duction. 

Un palabra di danki ta 
bay pa Tropical Bottling 
cu a kere den e evento 
aki y a sponsor e du- 
shi biñanan di marca 
MATUA, cu a trece un 
toke special durante e 
anochi aki na e invi- 
tadonan. Un gradici- 
mento enorme ta bay na 
Brickell Bay Boutique 
Hotel, Sun Specs, Ju- 
leyka Marquez, Heav- 
ens Hairstudio, Mirage 
Spa Academy, 

The Mirrors y Trash by 
Ronchi pa e excelente 
premionan di reparti 
como doorprizes pa e 
invitadonan y tambe un 
palabra di danki na tur 
e medionan di comuni- 
cacion, cu a sa di brinda 
nan sosten y apoyo pa e 
evento aki. □ 


ORANJESTAD- E anochi sim- 
plemente no por a bay miho y asi- 
na diasabra ultimo, Aruba a cera 
cu e prome Maybelline New York 
Fashion Night, unda cu e publico 
a keda asombra y completamente 
convenci di e gran talentonan di 
e excelente calidad y profesional- 
ismo di nos artistanan di makeup 
local, celebrando en grandi e 100 
aña di existencia di Maybelline 
New York. 


modelo a sali te cu e ultimo, creando y su makeup. 

curiosidad pa wak e siguiente modelo E anochi simplemente a marca histo- 


















